Kaivenin Beyrun Firihennun Jinsee Ufaa Hoadhany Kiyhve?\nމާރޗް 24, 2018 480 1\nކައިވެނިން ބޭރުން ފިރިހެނުން ޖިންސީ އުފާ ހޯދަނީ ކީއްވެ؟\nކައިވެންޔަކީ އެކުގައި އުޅުމަށް ވެވޭ އަޙްދެކެވެ. ކޮންމެ ހާލެއްގައިވެސް ބައިވެރިޔާއާއި ވަކި ނުވުމަށް ކުރެވޭ އަޙްދުނާމާއެކެވެ.\nއެހެންނަމަވެސް ކައިވެންޏަށް ފަހު ވަރަށް ގިނަ ބައެއްގެ ގުޅުމަށް އެކި ކަހަލަ ނޭދެވޭ އަސަރުތަށް ކުރިމަތި ކުރުވާން ތަން ފެނެ އެވެ. ބައެއް ފަހަރަށް އަންހެންވެރިންގެ ޝަކުވާއަކީ ރައްޓެހިވެގެން އުޅުނު އިރާ އަޅާ ބަލާފައި، ކައިވެންޏަށް ފަހު ފިރިމީހާ އަށް އޭނާ އަށް ވަގުތު ނުދެވޭ މައްސަލަ އެވެ.އެކަން ބޮޑު ޝަކުވާއަކަށް ވާފަހަރުވެސް މަދެއްނޫނެވެ.\nއެކިގައި ހޭދަ ކުރަން ލިބޭ ވަގުތުތައް މަދުވެ، ދެ މީހުންގެ މެދުގައި އޮންނަ ލޯތްބަށް ވެސް ބުރޫ އަރާ ފަހަރު އާދެ އެވެ. މީގެ ސަބަބުން ބޭވަފާތެރިވުމާއި ކައިވެނި ރޫޅިދާނެ ފަދަ މައްސަތަކާ ކުރިމަތިލާން ޖެހެ އެވެ.\nތަޖުރިބާރުން ބުނާ ގޮތުގައި ފިރިހެނުން ހިފަހެއްޓުމަކީ އަންހެނުންނަށް އެހާ ފަސޭހަ ކަމަކަށް ނުވާނެ އެވެ. މާނައަކީ ފިރިމީހާ މުޅި އުމުރަށް ތިމާގެ “ކޮންޓްރޯލް” ގެ ދަށުގައި ބެހެއްޓުމަކީ އަނބިމީހާ އަށް ކުރަން ފަސޭހަ ކަމަކަށް ނުވެދާނެ އެވެ. ހާއްސަކޮށް ދަރިން ލިބުމަށް ފަހު އެވެ. މި ސަބަބާ ހުރެ ފިރިން އެހެން ގޯޅިތައް އަޅަން ފަށަ އެވެ. ހިލޭ އަންހެނުންނާ އެކު ވަގުތުތައް ހޭދަކޮށް، އުފާ ހޯދަ އެވެ. ހާއްސަކޮށް ޖިންސީ އުފާ އެވެ.\nތަޖުރިބާކާރު ބުނަނީ އަނބިމީހާގެ ބަދަލުގައި ފިރިން އެފަދަ އުފާތައް ލިބިގަންނަނީ މައިގަނޑު ފަސް ސަބަބަކާ ހެދި ކަމަށެވެ.’\nއޭގެ ތެރެއިން ފުރަތަމަ ކަމަކީ ތަޖުރިބާ ކުރުމުގެ ޝައުގުވެރިކަން ފިރިހެނުން މާ ބޮޑަށް ވެސް ބޭނުންވުމެވެ. އަބަދު އެކައްޗެއް ކާ ނަމަ ފޫހިވާ އުސޫލުން، އަނބިމީހާ އާ ނޫން މީހަކާ އެކު ގުޅުން ބޭއްވުމުގެ ޝައުގުވެރިކަން ފިރިހެނުންގެ ހިތުގައި އުފެދެ އެވެ. ތިމާގެ އަނބިމީހާ ނޫން މީހަކު ތަޖުރިބާކޮށްލުން އެއީ އޭގެ ތެރެއިން އެންމެ މައިގަނޑު އެއް ސަބަބެވެ.\nދެވަނަ ކަމަކަށް ބަލާ އިރު ހަމަ ފޫހިވުމުގެ މައްސަލަ އެބަ ކުރިމަތި ކުރުވަ އެވެ. ފެންނަނީ އަބަދު އެކައްޗެއް ނަމަ، އާ އެއްޗެއް ބަލާލުމުގެ ޝައުގުވެރިކަން ބޮޑުވެ އެވެ. އަބަދު ކޮޓަރި ތެރޭގައި އުޅެވެނީ “އެއްްގޮތަކަށް” ކަމަށްވާ ނަމަ، އެ ނޫން ގޮތަކަށް މަޖާކޮށްލަން ފިރިހެނުން ބޭނުންވެ އެވެ.\nކައިވެންޏަށް ފަހު، ދުވަސްކޮޅަކުން އަނބިމީހާ ދެކެ ފިރިހީމާ އެހާ ޝައުގުވެރި ނުވާ ތަން އާދެ އެވެ. މީގެ ސަބަބުން ދެ މީހުންގެ ދެމެދުގައި އޮންނަން ޖެހޭ ގުޅުން ކުޑަވެ، ލޯތްބަށް އަސަރު ކުރެ އެވެ. އެހެންވެ އަނބިމީހާ އެކު ޖިންސީ އުފާ ހޯދަން ފިރިމީހާގެ ހިތްކެނޑެ އެވެ. އެ ނޫން އިތުރު ގޮތެއް ހޯދަން ހިތް އެދެ އެވެ.\nފިރިހެނުންނަކީ އެ މީހުންގެ “ފިރިހެންވަންތަކަން” އަބަދު ވެސް ދައްކާލަން ބޭނުންވާ ބައެކެވެ. އެހެންވެ ތިމާގެ ކާމިޔާބުކަމާއި ކުޅަދާނަކަން ސާބިތުކޮށް ދިނުމުގެ ގޮތުން ވެސް ބައެއް ފިރިހެނުން ހިލޭ އަންހެނުން ގާތަށް ގޮސް އުފާ ހޯދަން ބޭނުންވެ އެވެ.\nޖިންސީ އުފާ ނެތުމަކީ ހަޔާތުގައި އުފަލެއް ނެތުން ކަމަށް ދެކޭ ފިރިހެނުން ބައިވަރެވެ. އެހެންވެ ތިމާގެ ޖިންސީ ބާރުވެރިކަމާއި ކުޅަދާނަ ކަމާއި ގާބިލްކަން ދެއްކުމުގެ ގޮތުން ވެސް އިތުރު ދިމަދިމާ އަށް ދިއުމަށް ހިތް ޖައްސަ އެވެ. އެކަން އެގޮތަށް ނުވާ ނަމަ ތިމާއަކީ މާ ބަލިކަށި މީހެއްގެ އިހުސާސް ބައެއް ފިރިހެނުންނަށް ކުރެ އެވެ.\nFirre 37 on ޑިސެމްބަރ 29, 2019\nThi kamuge sababaky eemaan theri kan nethun,beykaaru vaahaka nudhakkaa


Victory ge kulhuntherin match ah haaziru nuvum, Green ah3point libijje - One Online\nވިކްޓަރީގެ ކުޅުންތެރިން މެޗަށް ހާޒިރުނުވުމުން، ގްރީނަށް ތިން ޕޮއިންޓް ލިބިއްޖެ\nދިރާގު ދިވެހި ޕްރިމިއާ ލީގުގައި މިރޭ ކުޅެން ހަމަޖެހުނު މެޗަށް ވިކްޓަރީ ސްޕޯޓްސް ކްލަބުގެ ކުޅުންތެރިން ހާޒިރުނުވުމާ ގުޅިގެން ކްލަބު ގްރީން ސްޓްރީޓްސްއަށް ތިން ޕޮއިންޓު ލިބިއްޖެއެވެ.\nވިކްޓަރީ އާއި ގްރީން ބައްދަލުކުރާ މެޗުގެ ކުރިން ބޭއްވި ނޫސްވެރިންގެ ބައްދަލުވުމުގައި ޓީމު ހަމަނުވެދާނެ ކަމަށް ވިކްޓަރީއާ މިހާރު ހަވާލުވެ ހުރި އެ ކްލަބުގެ އެސިސްޓަންޓް ކޯޗު އާދަމް އަބްދުއްލަތީފް (ލައްޗޭ) ވެސް ވަނީ ބުނެފައެވެ.\nވިކްޓަރީގެ ބައެއް ކުޅުންތެރިން މިވަގުތު ތިބީ 18 އަހަރުން ދަށުގެ ސާފް ޗެމްޕިއަންޝިޕްގައި ވާދަކުރުމަށް ޒުވާން ގައުމީ ޓީމާއެކު ނޭޕާލުގައެވެ. އެ މުބާރާތް މާދަމާ އިން ފެށިގެން މިމަހުގެ 29ގެ ނިޔަލަށް ކުރިއަށްދާނެއެވެ.\nދިވެހި ޕްރިމިއާ ލީގުގައި ވިކްޓަރީ ކުޅުނު ހުރިހާ މެޗަކުން ވެސް ވަނީ ބަލިވެފައެވެ. ހަތް މެޗުން ޕޮއިންޓެއް ނުލިބި، މިވަގުތު ވިކްޓަރީ އޮތީ ތާވަލުގެ ފުލުގައެވެ. ވިކްޓަރީ މެޗަށް ހާޒިރުނުވުމުން ތިން ޕޮއިންޓް ލިބުނު ގްރީން ސްޓްރީޓްސް ވަނީ ތާވަލުގެ ހަތަރުވަނައަށް ޖެހިލައިފައެވެ. ގްރީން އަދި ފަސްވަނައިގައި އޮތް ޓީސީ ސްޕޯޓްސް ކްލަބަށް ވެސް ހަތް މެޗުން ލިބިފައިވަނީ 12 ޕޮއިންޓެވެ. ގްރީން ކުރީގައި އޮތީ ގޯލުގެ ތަފާތުންނެވެ.\nލީގު ތާވަލުގެ އެއްވަނައިގައި އަދިވެސް އޮތީ ކުޅުނު އަށް މެޗުން 20 ޕޮއިންޓް ހޯދި މާޒިޔާ ސްޕޯޓްސް އެންޑް ރެކްރިއޭޝަން ކްލަބެވެ. ދެވަނައިގައި އޮތް ކްލަބު އީގަލްސް އަދި ތިންވަނައިގައި އޮތް ދަ ގްރާންޑޭއަށް ވެސް ހަތް މެޗުން ލިބިފައިވަނީ 13 ޕޮއިންޓެވެ. އީގަލްސް ކުރީގައި އޮތީ ގޯލުގެ ތަފާތުންނެވެ.\nލީގުގެ މެޗެއް ދެން ކުޅުމަށް ހަމަޖެހިފައިވަނީ އަންނަ ހޯމަ ދުވަހުއެވެ. އެ ދުވަހު ދެ މެޗެއް ކުޅޭ އިރު، އެ ދުވަހުގެ ހަވީރު 4:00ގައި ކުޅޭ މެޗުގައި ބައްދަލުކުރާނީ ގްރީން ސްޓްރީޓްސް އާއި ޔުނައިޓެޑް ވިކްޓަރީ (ޔޫވީ) އެވެ. އަދި އެ ދުވަހުގެ ރޭ 9:00ގައި ކުޅޭ މެޗުގައި ބައްދަލުކުރާނީ ޓީސީ އާއި ފޯކައިދޫ ފުޓްބޯލް ކްލަބެވެ.


Gellunvi gethakah sarukaarun dheny buni ehyge inthizaarugai | Mihaaru\nނަގޫރޯޅީގައި ފުރާޅު އެއްލާލި ގެއެއްގެ ފުރާޅު މަރާމާތު ކުރަނީ. ފޮޓޯ: ކިޔުންތެރިއެއް.\nގެއްލުންވި ހިތަދޫ ގެތަކުގެ މަރާމާތް ކުރިއަށް، ސަރުކާރުގެ އެހީ އަވަހަށް ލިބޭނެ ކަމުގެ އުންމީދުގައި\nސ. ހިތަދޫން އަހުމަދު އަދްޝަން\n19 މެއި 2017 - 16:386comments\nމިދިޔަ ބުދަދުވަހުގެ ރޭ އައްޑޫ ހިތަދު އަށް އެރި ނަގޫރޯޅީގައި ގެއްލުންވެ، ފުރާޅު އެއްލައިލި ގެތަކުގެ މަރާމާތު ކުރިއަށ ގެންދާއިރު، ގެއްލުންވި އާއިލާތަކަށް ސަރުކާރުން ދޭން ބުނި އެހީ ވަރަށް އަވަހަށް ލިބޭނެ ކަމަށް އުންމީދު ކުރާ ކަމަށް ބައެއް އާއިލާތަކުން މިއަދު ބުނެފި އެވެ.\nނަގޫރޯޅީގައި ހިތަދޫގެ 19 ގެއަކަށް އެކި ވަރުގެ ގެއްލުން ލިބުނެވެ. މީގެ ތެރެއިން 12 ގެއަކަށް ބޮޑެތި ގެއްލުންތަކެއް ވެފައިވެ އެވެ. އެންމެ ބޮޑަށް ގެއްލުންވި ގެތަކުގެ ފުރާޅު ވަނީ އެއްކޮށް އެއްލާފައިފަ އެވެ.\nއެހެންވެ އިއްޔެ ހަވީރުން ފެށިގެން ފުރާޅުތައް މަރާމާތު ކުރަމުން އަންނައިރު، މިހާތަނަށް ތިން ގެއެއްގެ މަސައްކަތް ވަނީ ނިންމާލައިފަ އެވެ. އަދި އިތުރު ގެތަކުގެ މަސައްކަތް މިހާރު ވެސް އަންނަނީ ކުރަމުންނެވެ.\nއެކި ޓީމުތަކަށް ބަހާލައިގެން މަސައްކަތް ކުރިއަށް ގެންދާއިރު، މަރާމާތުގެ މަސައްކަތުގައި ސިފައިންނާއި އެމްއާރްޑީސީ އާއި ވެމްކޯ އަދި އައްޑޫ ސިޓީ ކައުންސިލް ފަދަ މުއައްސަސާތަކުން އަންނަނީ އެހީތެރިކަން ފޯރުކޮށް ދެމުންނެވެ.\nގެއްލުން ލިބުނު އާއިލާއަކުން ވާހަކަ ދެއްކި މީހަކު ބުނީ ކުރިއަށް އޮތީ ރޯދަމަސް ކަމަށްވުމާ އެކު، ގެ މަރާމާތު ނުކޮށް ލަސްކޮށްފި ނަމަ، ދިރިއުޅުމަށް ވަރަށް ބޮޑަށް ބުރޫ އަރާނެ ކަމަށެވެ.\nނަގޫރޯޅީގައި ގެއްލުންވި ގެއެއްގެ މަރާމާތަށް ޓިނު ބާލަނީ. ފޮޓޯ: ކިޔުންތެރިއެއް.\n"އެހެންވެ މާލީ ހާލަތު މިވަގުތު ތަން ދިން މިންވަރަކުން އަމިއްލަ އަށް ތަކެތި ގަނެގެން މަރާމާތް ކުރުމުގެ މަސައްކަތް މިކުރަނީ. ހަގީގަތުގައި ރޯދަމަސް ބޯމަތިވެފައި އޮއްވައި މި ލިބުނު ގެއްލުންތަކާ އެކު އިތުރު ހަރަދުތަކެއް ކުރަން ޖެހުމަކީ ވަރަށް ބޮޑު ތަކުލީފެއް،" އޭނާ ބުންޏެވެ.\n"އަސްލު ވަރަށް ހާލުގައި މިތިބީ."\nގެއްލުންވި އާއިލާތަކަށް ސަރުކާރުން އެހީ ދޭނެ ކަމަށް ރޭ ރަސްމީކޮށް އިއުލާންކޮށްފައިވާތީ، އެ އެހީ ވީހާ ވެސް އަވަހަކަށް ލިބޭނެ ކަމަށް އާއިލާތަކުން ތިބީ އުންމީ ދުކޮށްގެންނެވެ.\n"އެހީ ދޭނެ ވާހަކަ ބުނީމަ އުންމީދެއްގައި މި ތެބެނީ އެކަން އަވަސް ވާނެ ކަމަށް. އެހެން ނަމަވެސް ދޭނެ ގޮތެއް އަދި އެނިގަފައެއް ނެތް. ތަކެތިން ވިޔަސް ފައިސާ އިން ވިޔަސް ވީހާ އަވަހަކަށް އެހީ ލިބުމަކީ މި ދަނޑިވަޅުގައި އެތައް ބަޔަކު ބޭނުންވެފައި ތިބި ކަމެއް،" އެއްކޮށް ފުރާޅު އެއްލައިލި ގެއެއްގެ މީހަކު ބުންޏެވެ.\n"މި ލިބުނު ގެއްލުން ފޫބައްދަން އެހީ ވަރަށް ބޮޑަށް އެބަ ބޭނުންވޭ. ހަމައެކަނި ސަރުކާރަކުން ވެސް ނޫން. ހެޔޮއެދޭ ފަރާތްތަކުން ވެސް މި ދަނޑިވަޅުގައި އެހީގެ އަތެއް ފޯރުވައި ދިނުމަކީ އެތައް އާއިލާއެއްގެ އެދުމެއް."\nލިބުނު ގެއްލުންތައް ބެލުމަށްޓަކައި، ރައީސް އަބްދުﷲ ޔާމީންގެ ފަރާތްޕުޅުން ހާއްސަ ވަފުދެއް ވެސް އިއްޔެ ވަނީ އައްޑު އަށް އައިސްފަ އެވެ. ޑިފެންސް މިނިސްޓަރު އާދަމް ޝަރީފް އިސްކޮށް ހުންނެވި އެ ވަފުދުން އިއްޔެ ވަނީ ގެތަކަށް ޒިޔާރަތްކޮށް، އާއިލާތަކުގެ ހާލަތު ބަލައިފަ އެވެ.\nމިނިސްޓަރު އިއްޔެ ވިދާޅުވީ ނަގޫރޯޅީގައި ލިބިފައި ހުރީ ވަރަށް ބޮޑެތި ގެއްލުންތަކެއް ކަމަށާއި އެކިއެކި މުއައްސަސާތައް ގުޅިގެން، ގެއްލުން ލިބުނު އާއިލާތަކުގެ އާންމު ހާލަތު ވީހާ ވެސް އަވަހަކަށް ހަމައަކަށް އަޅުވަން މަސައްކަތް ކުރަން ޖެހޭ ކަމަށެވެ.\nއެހެންވެ މި މަސައްކަތަށް ހާއްސަ ޓާސްކް ފޯހެއް ވެސް އިއްޔެ ވަނީ އެކުލަވާލައިފަ އެވެ.\nގެއްލުންވި ގެތަކަށް ތަކެތިންނާއި ފައިސާ އިން އެހީވުމަށް ކައުންސިލުން ވެސް ފަންޑެއް ހުޅުވާފައިވާއިރު، ރާއްޖެ ޓީވީން ވެސް ވަނީ "އައްޑޫ ރިލީފް ފަންޑް" ގެ ނަމުގައި ފަންޑް ފޮއްޓެއް ހުޅުވައިފަ އެވެ.\nއިތުރު ލިޔުންތައް ސ. ހިތަދޫ އައްޑޫ ނަގޫރޯޅި މޫސުން ރާއްޖޭގެ ރަށްތައް\nނަގޫރޯޅިއާ އެކު ދިރިއުޅުން ހުއްޓުމަކަށް\nއައްޑޫ އަށް އެހީވުމަކީ ތަފާތު ނުކުރާ ކަމުގެ ހެއްކެއް\nނަގޫރޯޅީގައި ލިބުނު ގެއްލުމަށް އެހީވާން ފަންޑެއް\nނުވަކިލޯ ޑްރަގް މައްސަލައިގެ "އިސްމީހާ" ދޫކޮށްލައިފި


SunOnline: #Story: #Thafaathuloaibeh - ep11\nތަފާތު ލޯތްބެއް - 11\nއައިޝާ ނަސީމް 10 Jun 2018, 23:49\n"މާ ގަދަޔަށް ގުގުރުދެމުނީމަ.." އަމިއްލައަށް އެކަން އެނގޭކަމަށް ހަދާފައި އެއްބަސްވުން މާ ރަގަޅުކަމަށް ފެނި ކެމީލާ ކުޑަ ހުނުމަކާއިއެކު ބުނެލިއެވެ. ކައިޒާންއަށް އެކަން މަޖާވިއެވެ. އޭނަ ހޭންފެށިއެވެ.\n"ސީރިޔަސްކޮށް އެއީ މާފަށް އެދޭވަރުގެ ކަމެއްތަ. އެހެންނޫނަސް އަހަންނަށް މަޖާކަމަކަށްނު ވާނީ. އަހަރެންގެ ހުރޭ ވަރަށް ކްލޯޒް ފްރެންޑެއް. އޭނައާއިއެކު ބަލާ ކާޓޫނެއްގައި ކަން ނޭގޭ ކޮންމެވެސް މަޖާ ކެރެކްޓާއެއް ގަދަޔަށް ގުގުރިދަމާ. އެކުއްޖާ ހެމުންގޮސް ލޮލުން ފެން އަންނައިރުވެސް ހުއްޓައެއްނުލާނެ. ތިހެން ބުނީމަ އެހަނދާންތައް އާވެއްޖެ. ވަޓް އިފް އައި ސޭ ވަރަށް ހިތްހަމަޖެހިއްޖެއޭ ނިދިތަން ފެނުނީމަ. ގުގުރިދެމުން އެއް ފަރާތްކޮށްފައި ވަރަށް ސްވީޓްކޮށް ނިދީ........................." ކައިޒާންގެ ވާހަކަތަކުން އަދި ވަކިން ބޮޑަށް ކެމީލާ ރަކިވިއެވެ. ފްލައިޓުން ފުންމައިލެވޭނެނަމަ އެނަ އެކަންވެސް ކުރީހެވެ. ކިތަންމެ ސިއްރުކުރަން އުޅުނަސް އޭނަގެ އެންމެ ޒާތީ އެއް ސިއްރުވެސް ކައިޒާންއަށް ހާމަވީއެވެ. ނޭގުމުގެ ތެރޭގައެވެ. ލަދުން މަރުވާވަރުވިޔަސް އެކަން ނުވާކަމަކަށް ނުވާނެއެވެ. ކުރިމަތީގައި ފެންނަން ހުރި ސްކްރީނަށް ނަޒަރު ހުއްޓާލަމުން ތުންފަތުގައި ދަތް އަޅައިލެވުނެވެ.\n"ހޭއި. މާ ބޮޑަށް ވޮރީ ކުރަން ނަހަދާ. ހީ ޑްރޫލްސް ވެން ހީ ސްލީޕްސް...." އެދެމީހުން ދެއްކި ވާހަކަތައް އަހަން އިން މާކަސް އެއް ލޯ މަރާލާފައި އެހެން ބުނުމުން ކެމީލާ ދެލޯ ބޮޑުކޮށްލަމުން ކައިޒާންގެ މޫނަށް ބަލައިލިއެވެ. ކައިޒާންއާއި ނުވެސް ގުޅެއެވެ.\n"ބަލައްޗޭ މިހެން އުޅެލާފައި ނިދާލީމަ ދެމިޔަކަނުން ސޮނި ފައިބާފައި ބޭބީއެއްހެން. ސޮނިފޮތިކޮޅެއް ގެންނަން ހަދާން ނެތުނީ........"\nކައިޒާން މާކަސްއާއި ދިމާލަށް ކަޅި އަޅާލިޔަސް ރުޅިން ނޫންކަން ކެމިލާއަށް އެނގުނެވެ. ކައިޒާން ކުޑަކޮށް ދަސްވީއިރު ކެމިލާއަށް އެނގުނީ ކައިޒާންގެ ހިތްތިރިކަމާއި އޯގާތެރިކަމެވެ. އެސިފަތަކާއި ގަޔާވެވުނީ މާ ބޮޑަށެވެ. މަޑުމަޑުންގޮސް ކެމީލާގެ ހިތުގައި ކައިޒާންއަށްޓަކާ ބުނަން ނޭގޭފަދަ އިހުސާސްތަކެއް އުފެދިއްޖެއެވެ. އެ އިހުސާސްތައް ވަރުގަދަވެ ހިތުގައި މޫ ރަގަޅަށް ހަރުލައިފިއެވެ. އެއީ ލޯބިކަމުގައި ހިތް ގަބޫލުނުކުރިޔަސް ކެމީލާއަށް ކައިޒާންދެކެ ލޯބިވެވިއްޖެއެވެ. އެއީ ފޮނި އިހުސާސްއެކެވެ. ހިތަށް އުފާވެރިކަން ގެނެސްދޭ މަތިވެރި ގުޅުމެކެވެ.\nކައިޒާން އެދުނީ ކޮލެޖްގެ ކިޔެވުން ފެށެންދެން ހަފްތާއެއްހާ ދުވަސް ވާންދެން ޖޫލްއާއިއެކު އެގޭގައި އުޅުމެވެ. އެހިސާބަށް އައިސް އެވާހަކަ ފެށުމުން ހާސްވިއެވެ. އޭނަގެ ހިތުގައި އޮތީ ހޮސްޓެލްގައި ހުރުމެވެ. ހަފްތާބަންދު ދުވަހު ޖޫލްއާއެކު ކުޅެން އުޅެވިދާނެތާއެވެ. ނަމަވެސް ކައިޒާން އެހާ ރީތިކޮށް އެހުމުންނޫނެކޭ ބުނާނެ ހިތްވަރެއް ހަމަ ނުލިބުނީއެވެ. ކައިޒާންގެ އިހުސާސްތަކާއި ކުޅޭކަށް އޭނަގެ ޟަމީރު ތަނެއް ނުދިނެވެ. މިގޮތަށް ދުރު ގައުމަކަށް އައުމަށްފަހު ދިމާވެދާނެ ކަމަކާއިމެދު ނޭގުމެއްގެ ތެރޭ ހުރި ކެމީލާ އަށް ދުނިޔޭގެ ހުރިހާ އުފާތަކެއް ލިބިފައިވާފަދައެވެ. ނުރައްކާތެރި އަނދަވަޅަކަށް ވެއްޓެން ދިޔައިރު ކެމީލާއަށް ރޭކާ ނުލިއެވެ.\nނަމަވެސް މިއީ ހުއްދަކަމެއް ނޫން ކަން ގަބޫލުވެސް ކުރެވެއެވެ. ކައިޒާންއާއިއެކު ދަތުރުކޮށް އޭނަގެ ކޮނޑުގައި ބޯ އަޅާލައިގެން ނިދާލިއިރު ކައިޒާންއަކީ އޭނަގެ ކާކުހެއްޔެވެ. މަހުރަމެއްވެސް ނޫނެވެ. ހިލޭ ފިރިހެނެކެވެ. އެ ހަގީގަތް އަމިއްލަ ނަފުސަށް ވިސްނާދިނަސް ކައިޒާން އޭނަގެ ސިކުނޑިއާއި ކުޅުމުގައި ކާމިޔާބުކުރީ އެ ހިނިތުންވުމުންނާއި އޯގާތެރިކަމުންނެވެ. މަޑުމައިތިރި އަޑުގައި ވި ޖާދޫގެ ސަބަބުން ހިތުގެ އެންމެ ހިމަ ނާރުތަކަށް ބާރު ފޯރުވައިފިއެވެ.\nނާޔަލް ކެމީލާ އުޅުނުހާގޮތެއް ބެލިއެވެ. ފާރަލިއެވެ. އެހާ ސިއްރުން ވިސާ ހައްދައިގެން ކައިޒާންމެންނާއި އެކު ފުރުމުން ޝޮކެއްލިބުނެވެ. އެވަރުންވެސް އޭނަ ހުރީ ކެތްކޮށްލައިގެންނެވެ. ކެމީލާ އެމެރިކާއަށް ދިޔަދޭށެވެ. އޭނަވެސް ފަހަތުންދާނެއެވެ. ދުނިޔެއިން އޭނަ ބޭނުންހާ އެއްޗެއް ލިބި އެތައް އަންހެންކުދިންނެއް އޭނަގެ މިލްކަކަށްވެފައިވާއިރުވެސް ކެމީލާ ހާސިލްކުރުމުގެ އެދުން ހުރިހާކަމަކަށް ވުރެ ބޮޑުވެއްޖެއެވެ. ކައިޒާން އަކީ ހަމައެކަނި އޭނަގެ ބަލިމީހެއް ނޫނެވެ. ލޭގެ ގޮތުން ގުޅިލާމެހިފައި ވެއެވެ. އޭނަގެ ދެފަރާތުންވެސް ދެބެންގެ ދެދަރި ޒުވާނެކެވެ. އަހުމަދު މައިކަލްއާއި އަލީ މައިކަލްއަކީ ދެބެންނަށް ވެފައި އަލީ މައިކަލް ދުނިޔެ ދޫކުރިއިރު ނާޔަލް ވަރަށް ކުޑައެވެ. ނާޔަލްގެ މަންމަ ނަތާލީ ދެން ކައިވެނިކުރި ފިރިމީހާއަށް ނާއީ އާއި ނޯޔާ ލިބުމަށްފަހު އެމީހުން ވަރަށް ގިނަ އަހަރުވާންދެން އެމެރިކާގައި ދިރިއުޅުނެވެ. އަލީ މައިކަލްގެ ގޭގައެވެ. ދާދި ފަހުން އެމީހުން މާލެ ބަދަލުވީ ނޯޔާގެ މާމަ މާ ބޮޑަށް ބަލިވެގެން ބައްޕަ ކޮންމެހެންވެސް މާމަ ގާތުގައި މަޑުކުރަން ވެގެންނެވެ. ނޯޔާވެސް ކޮލެޖަށްދާން ފެށީއެވެ. މަންމަމެންނާއިއެކު ދިރިއުޅެން ނާޔަލް ބޭނުންވާތީ އާއިއެކު އެމެރިކާގައި ދިރިއުޅޭގެ މަރާމާތު ކުރުމަށާއި އެއްކޮށް އޭނަ ރާއްޖެ އައީއެވެ. މިވީގޮތުން އޭނަ އަނބުރާ އެމެރިކާއަށް ދާނެ އުޒުރެއް ފެނިއްޖެއެވެ. ކައިޒާންގެ ޑޮކްޓަރެއްކަމަށް އޭނަ ބަލައިގެންފައިވާތީ އެހެން ބަޔަކަށް ޝައްކެއް ނުވާނެއެވެ.\nޔޫއެސްއޭގެ ފަސްގަނޑުގައި ފައި ޖައްސާލުމަށްފަހު ކެމީލާ ހެއްދެވިފަރާތަށް ހަމްދުކުރިއެވެ. ހިތަށްވެސް ނުގެނެވޭވަރުގެ އުފަލެއް ލިބިއްޖެއެވެ. އެމެރިކާއަށް އާދެވޭނެކަމަށް ދުވަހަކު ހީކުރެވިފައެއް ނުވެއެވެ. ނަމަވެސް ކުޅަދުންވަންތަކަމުން މިފަދަ ރީތިތަނެއް ހަމަ ލޮލުން ބަލާލުމުގެ ނަސީބު ލިބިއްޖެއެވެ. އަދި އެންމެ ހިތް އެދޭ ފަރާތާއެކުގައެވެ. ކައިޒާން ނެތްނަމަ ހިތަށް މިވަރުގެ އުފަލެއް ލިބޭނެކަމަކަށް އޭނަ ގަބޫލެއްނުކުރެއެވެ. އުފާތަކުގެ ސިއްރަކީ ހަމަ ކައިޒާންއެވެ. ކާރަށް އަރާފައިވެސް އިންނަން ޖެހުނީ ކައިޒާންއާއި ޖެހިގެން ހުރި ސީޓުގައެވެ. ޖޫލް އިނީ ކައިޒާންގެ އުނގަށް އަރައެވެ.\nޔޫއެސްއޭ ރާއްޖެއާއި އަޅާ ކިޔާއިރު ހާސްބައި ތަފާތެވެ. ނިއުޔޯކްގައި މުޅިންވެސް އުސް އިމާރާތްތަކާއި ފުޅާ މަގުތަކެވެ. މޭޕްލް އޯކް ލިންޑެން ލަންޑަން ޕްލޭން އަދި ވޯލްނަޓްފަދަ ތަފާތު ބިޔަގަސްތަކެވެ. އެއާޕޯޓް ފަސްދީ އެމީހުން އުޅޭ މަންޒިލަށް ކުރި ދަތުރުގައި ފެންނަން ފެށި އާޝޯޚުވާފަދަ ފުރިހަމަ މަންޒަރުތަކެވެ. ކޯރުތަކާއި ވާދީތަކެވެ. ބްރިޖްތަކެވެ. ޚަރީފުމޫސުމްގެ ރަތާއި ރަންކުލަތަކުން ޖަރީވެފައިވާ އާ ދުނިޔެއެކެވެ. އާޝޯޚުވާހާ ފުރިހަމައެވެ. ކްރިމްސަން ސްކާލެޓް ކެރެމެލް އަދި ރަންމުށިކުލައިގެ ފަތްތަކުން ގަސްތައް ލިބާސް ލާފައިވެއެވެ. އިރުގެ ދޯދިތައް ފަތްތަކުގައި ބީހިލައިރު ދަޅައަރައެވެ. މަގުގެ ދެފަރާތަށް ޖަމާވެފައިވާ ފަތްތަކުން ރަން ދޫލަ އެޅިފައެވެ. މާތް ﷲ ގެ ކުޅަދުންވަންތަކަން ބަލައިލި ކޮންމެ ދިމާލަކުން ފެންނާން ހުއްޓެވެ.\nކެމީލާ ފޯނުނެގިއެވެ. ވީޑިއޯކުރަން ޖައްސައިލިއެވެ.\n"ފުރަތަމަ ފަހަރަށް އޯޓަމް މިފެނުނީ. މިހާ ސަޅި ސީންއެއް އަދި ޕޯސްޓަރަކުންވެސް ނުދެކެން........." ކައިޒާންގެ ހިނިތުންވުން އެކުލެވިފައިވާ ނަޒަރު ފާހަގަވުމުން ކެމީލާ އަށް ބުނެވުނީ ކުޑަކޮށް ފޯރި އައިސްފައެވެ. ކެމީލާގެ ކުޑަކުއްޖެއްފަދަ ޝައުގުގެ ސަބަބުން ކައިޒާންއަށްވެސް އުފާވެރިކަން އިހުސާސްކުރެވުނެވެ. އެއުފަލާއި އެންމެ ފުރިހަމަގޮތުގައި ބައިވެރިވެވުނެވެ. މިއިން ޒަމާނެއްގައި މިހާ ހިތްހަމަޖެހިފައި އިނދެވުނު ހަދާނެއް ނެތެވެ.\n"އަދި އަހަރެމެން ގެ ހިލީ ވުޑެޑް އޭރިއާއެއްގައި ހުންނަނީ. އެ ތަނުގެ ފޮޓޯތައް މާ ރީތިވާނެ އިނގޭ......... "\n"ހަރުފަ އުޅޭނެތަ..." ކެމީލާ ދެލޯ ބޮޑުކޮށްލިއެވެ.\n"ނޮޕް. އަހަރެމެން ކުޑައިރުވެސް އެ ވުޑްތެރެއިން ލާފައި ހިނގާލަން ނުދާ ދުވަހެއް ނުވޭ. ސުކްއިރެލްސް ދެކެ ބިރުގަންނަންޏާ މައްސަލައަކަށް ވާނީ. ޔޫ ވިލް ސީ ދޯސް ބޭބީސް އެލޮޓް..." ކައިޒާންގެ ދެލޯ ކެމީލާގެ މޫނަށް ހުއްޓުނެވެ. އެތޫނު ނަޒަރުން ކެމީލާގެ ހިތް ފޫ އަޅުވާލައިފިއެވެ. ޔަގީނުންވެސް ދުރު ބަލައެއް ނުލެވުނެވެ. އެ ލޮލުގެ ފުންކަމުގެ ތެރެއަށް ގެނބިގެންދާން ބޭނުންވިއެވެ. އެކަން އިހުސާސްކުރެވުމުން ކައިޒާން އެއް ބުމަ އަރުވައިލީ މާނަވީކޮށެވެ. ކެމީލާގެ އުފާވެރިކަމާއި އެ ދެލޮލުގެ ބެބުޅުން ކައިޒާންގެ ހިތަށްވެސް އުފާވެރިކަން ގެނެސްދިނެވެ. އެ ހިނިތުންވުން ހިތާއި ހަމަޔަށް ފޯރިއެވެ.\n"މްމމް. އަހަރެންގެ ކުޑައިރު ހަމަ ތިކަހަލަ ފްރެޖައިލް ގާލްއަކާއި އެކު އުޅުނީ. ވަރަށް މަޖާ. ބެރީސްތަކާ ނަޓްސްތައް ބިނދެ ގަސްގަހަށާ ހިލްއަށް އަރާ އުޅުނިން. ހަނދާނަކަށް ވަރުގަދަ ސްކާ އެއްވެސް އިންނާނެ. ޔަގީން ކެމީލާވެސް އެތަނަށް ވަރަށް ވަރު ހުންނާނެކަން............" ކައިޒާން ސީޓުގައި ކަންނެތް ގޮތަކަށް ލެނގިލައިގެން އިންއިރު ދޭތެރެއަކުން ކެމީލާއަށް ބަލައިލެވެއެވެ. ކައިޒާން އަމިއްލައަށްވެސް އެކަމާއި ހައިރާންވިއެވެ. މި ނޫނީ އަންހެންކުއްޖަކު ފެނިފާ މިގޮތަށް ހިތް ފިނިވެ ވިންދު އަވަސްވާ ހަނދާނެއް ނުވެއެވެ. މިހާ ވަރަށް ބަލަން ބޭނުންވާ އަންހެންކުއްޖަކާވެސް ދިމަލެއް ނުވެއެވެ. ބެލިބެލިހެން ރީތިކަން އިތުރުވަނީއެވެ. މޭކަޕެއްނެތި އަންހެންކުއްޖަކު އަލަށް ފެނުމުންވާ ގޮތްތައް ބާވައެވެ. ކެމީލާ މޭކަޕް ނުކުރިޔަސް ލޮލުގެ އެސްފިޔަތައްވެސް ހާދަ ކަޅުވެފައި ދިގެވެ. އަނދުން އަޅާފަވާލާފައިވާ ފަދައެވެ. އެންމެ އަޅައިގަންނަގޮތް ހުރީ އެދެލޮލުގައެވެ. ތުންފަތް މަޑުކަން ހަމަ އެކަނި ލޮލުން ބަލާލައިގެންވެސް އެނގޭހާވެއެވެ. އަތުގެ ހިމަ ހޯލި އިނގިލިތައް ނާޒުކްވެފައި އެހާ އޮމާނެވެ.\nނިއުޔޯކްއާއި ގަޑިއެއްހާއިރު ދުރަށް ދުއްވުމަށްފަހު އެހެން ދުނިޔެއަކަށް އާދެވުނުފަދައެވެ. އެ ހަލަބޮލި ސިޓީއާއި ދުރަށް ދުއްވިވަރަކަށް ގަސްތައް ގިނަވެ ބޯވަމުންގޮސް ގެތައް މަދުވެ ވަކިން އޮތް ބިމެއްގައި ދުއްވަން ފެށިއެވެ. މީހުން އުޅޭ ސަރަހައްދާއި ކުޑަތަންކޮޅެއް ދުރުގައިވާ ތަނަވަސް ގެއެއްގެ ކައިރިއަށް ކާރު މަޑުކޮށްލުމަށްފަހު ކައިޒާން ފޭބިއެވެ. އެގޭގެ ވަށައިގެން ފެންނަން އޮތީ ގަސްތަކެވެ. މާކަސް ދަބަސްތައް ގެއަށް ވައްދާން އަވަސްވެގަތެވެ. ދިގު ދަތުރަކަށްފަހު ހޫނު ތަންމައްޗެއްގައި ޖައްސާލަން އެންމެންވެސް ބޭނުންވެފައިވާފަދައެވެ.\n"މިއީ ގެ؟ ހާދަ ރީއްޗޭ...."ކެމީލާއަށް ބުނެވުނެވެ. ކާރުން ފޭބުމާއިއެކު ޚަރީފުގެ ފިނި ވައިރޯޅިއެއް އަތްތިލައިގާ ބީހިލުމުން ހީކަރުވައިގަތެވެ. ހީކުރިވަރަށް ވުރެ މި މާހައުލު ފިންޏެވެ. ގަނޑުފެނުގެ އަސަރު އެކުލެވޭ ފިނި ފިނި ވައިރޯޅިތައް މޫނުގައި ބީހިލާއިރު ހީކަރުވާގޮތްވިއެވެ. ދެއަތް ދެއަތާ އުގުޅައިލެވުނެވެ.\n"ތެންކިއު. އަސްލުވެސް ހަމަ ރީތީ އޭ ހެހެ......" ކައިޒާން ހިނިތުންވެލަމުން ކެމީލާގެ ލޮލާއި ލޯ ގުޅުވައިލިއެވެ. ނަސީބަކުން ކައިޒާންގެ ތޫނު ދެލޮލުން ޖޫލް ސަލާމަތްކޮށްދިނެވެ. އަތުގައި ހިފާ ކުޑަކޮށް ދަމާލާފައި ގެއާއި ދިމާލަށް ދާން އުޅުނެވެ. ގެއާއި ދިމާލަށް ހިނގައިގަތްތަން ބަލަން ކައިޒާން ހުރީ ހިނިތުންވެލައިގެންނެވެ. ދުރުން އުޅެން ޚިޔާލުކުރާއިރުވެސް ކެމީލާ އެގެއަށް ގެނެވުނީ އޭނަ ކުރި ރަގަޅުކަމެއް ހެއްޔެވެ. ކައިޒާން ކާރުގެ ބޮނެޓް މަތީ ބަހައްޓައިގެން ހުރެ ދަބަހުގެ ޒިބު ހުޅުވައިލީ އޭނަގެ ބޭސްތައް ނެގުމަށެވެ. ކިރިޔާވެސް ބޮލުގައި ރިއްސާލައިފިއްޔާ އޭނަ ކަންބޮޑުވެއެވެ. ގަވައިދުން ބޭސް ކައިގެން ސިކުނޑި އަމިއްލަ ބާރުގެ ދަށުގައި ބާއްވަން އިސްކަންދެއެވެ. ޖޯން ވުޖޫދަށް އަޔަނުދޭން ކުރެވުނުހާކަމެއް ކުރާނެއެވެ. ބޭސްތައް ދިރުވާލިތަނާ ކުއްލިއަކަށް ފެނުނީ ކެމީލާ ގޭގެ ދޮރުން އެތެރެވުމާއިއެކު އަނބުރައިލިތަނެވެ. ތޫލި އަޑަކުން ހަޅޭއްލަވަމުންނެވެ. އޭނަ އެންމެ ލޯބިވާ "ފީލިކްސް" އަޑުގަދަކުރަމުން ރޭސް ޖަހައިލިތަން ފެނި ކެމީލާ ބިރުގަތީ ކީއްވެކަން އެނގުނެވެ. ކެމީލާ އައިގޮތަށް ކައިޒާންގެ ގައިގާ ހިފައިގަތުމާއިއެކު ލައްވެލެވުނީ ކާރަށެވެ. އޭނަގެ ގައިގެ ތެރެއަށް ވަދެފައި ކަހަލަގޮތަކަށް ހުރި ކެމިލާގެ ގައިގާ އަތް ވަށައިލެވި ބާރުކޮށްލެވުނީ ހުރިހާ ބިރަކުން ހިމާޔަތްކޮށްދޭން ހުރި މީހެއް ފަދައިންނެވެ. ކެމީލާ ކައިޒާންގެ މޭގައި މޫނު ޖައްސާ ބާރުކޮށްލައިގެން ހުރެ ރޮމުން ދާތަންފެނި މަޑުމަޑުން ބުރަކަށީގައި ފިރުމަން ފެށުނެވެ.\n"އިޓްސް އޯކޭ. ކިތަންމެ ބިޔަ ވިޔަސް ހީ ވިލް ނޮޓް ހާޓް ޔޫ އޭ. މީޓް މައި ޕެޓް ފީލިކްސް. އިޒްންޓް ހީ އެބްސޮލިއުޓްލީ ބިއުޓިފުލް ކީއްވެ ބިރުން ތިއުޅެނީ. ރިލެކްސް...................." ކައިޒާން އޭނަގެ ފީލިކްސްއާއި ބެހޭގޮތުން ބުނެލިއިރު ފީލިކްސްއަށްޓަކާ އެހިތުގައި އޮތް ލޯބި ފާޅުވާން ހުއްޓެވެ. ޝީޕް ޑޯގެއް ކަމުން އޭތި އޮންނަނީ ހުދާއި އަޅިކުލައިގެ ބޮޑު ކެހެރިގަނޑެއްހެންނެވެ. ދިގުކެހެރީގެ ސަބަބުން ލޯ ފޮރުވިފައިއޮތަސް ފީލިކްސް ނިކަން ލޯތްބެވެ. މާކަސް އޭތި ދުރަށް ގެންދިޔައީ ހީހީ ހުރެއެވެ. އޭނަ ގަސްތުގައި އެކޮށްލި ސަމާސާގެ ސަބަބުން އެދެމީހުން ކޮންމެވެސް ވަރަކަށް ގާތްވިތަން ފެނުމުން އަދިވެސް ފުރުސަތު ދޭންވެގެން ޖޫލް ގޮވައިގެން އެތެރެއަށް ވަނެވެ. މާކަސް ދެކޭގޮތުން ކައިޒާންގެ ދިރިއުޅުމުގައި ރީތި ކުލައެއް ޖެއްސޭނީ ކެމީލާފަދަ ބައިވެރިޔަކު ހުރެގެންނެވެ. އެފަދަ ދުވަހެއްދެކެން އޭނަ ބޭނުމެވެ.\nކެމީލާ ރޮއިރޮއިފާ ލަދުގަންނަގޮތްވިއެވެ. ކުރެވުނު ކަންތައް ރޭކާލާ އަވަހަށް ދުރަށް ޖެހި ދެލޯ ފޮހެލާފައި ބަލައިލިއިރު އެ ބިރުވެރިކަން ފެންނާކަށް ނެތެވެ. ގެއަށް ވަންނާން ދަނިކޮށް އަދި އެ ބޮޑު ބީސްޓް އޭނަގެ ގަޔާއި ދިމާލަށް އައިގޮތުން ގަޔަށް އަރައިގަންނަނީހެން ހީވިއެވެ. އެވަގުތު އާދަޔާ ޚިލާފު ބާރެއް ލިބުނުހެން ހީވިއެވެ. ދުވުމުގެ ރޭހެއްގައި މީހަކު ދުވާނެހާ ބާރަށްގޮސް ކައިޒާންގެ ގައިގާ ހިފައިގަނެވުނުއިރު އަނބުރައިނުގަތީ ހަމަ ކިރިޔާއެވެ. ކެމީލާ ފުންކޮށް ނޭވާތަކެއް ލުމަށްފަހު އެނބުރި ބަލައިލިއިރު ޖޫލް ފެންޑާގެ ފަތްތަރު މަތިން ފައިބަނީއެވެ.\n"އެއީ ކޯންޗެއްތަ؟ ކޮންކަހަލަ އެނިމަލްއެއްތަ؟ " ކޮންމެވެސް ވަރަކަށް ހަމަޔަކަށް އެޅުމުން ކެމީލާ ސުވާލުކޮށްލިއެވެ.\n"ޝީޕްޑޯގެއް. ކެމީލާއަށް މުޅީން އާ ކަންތައްތަކާއި މި ދިމާވަނީ. ދުވަސްކޮޅަކުން ފަރިތަވާނެ.." ކައިޒާންގެ ފިނިވެފައިވާ ދެއަތްތިލަ ޖިންސްގެ ޖީބުގެ އެންމެ ފުނަށް ޖަހާލަމުން އަދިވެސް ހަށިގަނޑު ސީދާކޮށްލިއެވެ. އެހެން ހެދުމުން މޭމަތީގެ ފުޅާކަން ހާމަވިއެވެ. ގަޔަށް ފިޓްކޮށް އޮތް އަޅިކުލައިގެ ޓީޝާޓާއި ސްކިނީއިން މޮޑެލްއެއްފަދައެވެ. ކެމީލާ ބިރުން ހުރެފައިވެސް ކައިޒާންގެ އެފަދަ ކޮންމެ އަދާއެއް ފާހަގަކުރެވުނެވެ.\n"ޔޫ ހޭވް އެ ޕެޓް ޑޯގް؟ " ކެމީލާ ހުރީ ގަބޫލުނުކުރެވިފައެވެ.\n"ބިރުނުގަންނައްޗޭ. ފީލިކްސް ވަރަށް ޖެންޓްލްވާނެ. މިގެއަށް އައިސް އުޅެންފެށީމަ ޔަގީން ޔޫ ވިލް ފޯލް އިން ލަވް......." ކައިޒާން ފީލިކްސްއަށް ނިސްބަތްކޮށްފައި އެބުނި ޖުމްލައާއިއެކު އަދި އޭގެއިން ދެމާނައެއް ނެގިދާނެކަން އެނގި އަދި އެއްލޯ މަރާލައިފިއެވެ. އެހެން ވާނެނަމައެވެ. ކެމީލާ އޭނަދެކެ ލޯބިވާނެނަމައެވެ. ނަމަވެސް ހިތާމައަކީ އޭނައަކީ ލޯބިވާން ގާބިލް ޒުވާނެއްކަމަށް ނުދެކޭތީއެވެ. އޭނަގެ ނަފްސާނީ ބައްޔަށް ޝިފާއެއް ނުލިބެނީސް އަންހެންކުއްޖަކާއިއެކު ދިރިއުޅުމެއް ފެށިދާނެހެއްޔެވެ.\nކެމީލާ ހުރީ ހުއްޓުން އަރާފައެވެ. ކައިޒާންއަކީ މުސްލިމެއްތޯ އެވަގުތު ހިތާހިތުން ސުވާލުކުރެވުނެވެ. މުސްލިމުން އެގޮތަށް އޮޅުކޮށްގެން ގެންގުޅެންވާވަރުގެ އެއްޗެއްކަމަށް އޭނަ ނުދަނެއެވެ. އޭނައަށް އެނގިފައިވާގޮތުން އޭގައި އަތްލިޔަސް ހަތްފަހަރު އަތް ދޮންނަންވާނެއެވެ. މިފަދަ ގެއަކަށް ރަހުމަތުގެ މަލާއިކަތުންވެސް ނުވަންނާނެއެވެ. ކޮންމެވެސް ވަރަކަށް ކެމީލާގެ އުފާވެރިކަން ފަނޑުވެ މޫނުގެ ކުލަ އޮއްސުނެވެ.\nކައިޒާންއާއި ދިމާވެ ހިތުގައި އެހެން އިހުސާސެއް އުފެދި ގާތްގުޅުމެއް ހެން ހީވިއިރު ދެމީހުންގެ ތަފާތުކަން މިއޮތީ ފެންނާން ފަށާފައެވެ. ކައިޒާން އެމެރިކާ މީހަކަށްވީމަ އެއްވެސް ވަރަކަށް ދީނާއިބެހޭގޮތުން ނޭގެނީހެއްޔެވެ. މިޒަމާނުގައި ދީން ގަބޫލުނުކުރާމީހުންވެސް އުޅެއެވެ. މިފެންނަނީ ކައިޒާންގެ އަނދިރިފަރާތެއް ހެއްޔެވެ. އޭނަ ކައިޒާންއާއި ވީހާވެސް ދުރަށް ދާންވީބާވައެވެ. ނޫނީ އޭނަގެ ސަބަބުން މަގު އޮޅިފައިވާ ޒުވާނަކަށް ހިދާޔަތް ލިބިދާނެހެއްޔެވެ. ހުޅަނގުގެ އަވައިގާ ޖެހި ޒުވާނުން މަގުން ކައްސާލާއިރު ބޭރު ގައުމުތަކުގައި އުޅޭ މައިންބަފައިން ދަރިން ބޮޑުކުރަނީ އެއްވެސް ވަރަކަށް ދީނަށް ހޭލުންތެރިނުކުރުވައެވެ. ކައިޒާން ނަމާދުކުރޭހެއްޔެވެ. ރޯދަހިފާހެއްޔެވެ. އޭނަ އަށް ގުރުއާން ކިޔަވަން އެނގޭބާވައެވެ. ދަތުރުމަތީގައި ނަމާދުކުރިތަނެއް ކެމީލާ ނުދެކެއެވެ. އޭނަ އެދުވަސްކޮޅު ނަމާދުނުކުރާ ދުވަސްވަރަށް ވުމުން ނަމާދުކުރިޔަސް ފިރިހެނުންނަށް އޮންނާނީ ކޮން އުޒުރެއްހެއްޔެވެ. ހަރާމް ހަލާލު ވަކިކުރަން އެނގޭނަމަ އޮޅުކޮށްގެން ކުއްތާއެއް ނުގެންގުޅޭނެކަން ނޭގެއެވެ. ކައިޒާންއަށް އޭނަ ވިސްނާދޭނެއެވެ. ދުނިޔެއަކީ ވަގުތީ މަކާނެއްކަމާއި ދާއިމީ ގޮވަތްޗަކަށް ދާން ކޮންމެ ވަގުތަކުވެސް ޖެހިދާނެކަން ހަނދާންކޮށްދޭނެއެވެ. ނަމަވެސް އެކަމަށް ވަގުތު ބޭނުންވާނެއެވެ. ހަމަ ކުއްލިއަކަށް ކައިޒާންއާއި އެވާހަކަދައްކަން ފަށައިފިއްޔާ އެދެމީހުން ދޭތެރޭ އޮތް ގުޅުން ކިލަބުވެދާނެއެވެ.\nކެމީލާ ދެލޯ ބޮޑުކޮށްގެން ފާޑަކަށް ހުރުމުން ކައިޒާންއަށް ނެގުނީ އެހެން މާނައެކެވެ. ބިރުން "އެލާޓް"ގައި ހުރީ ކަމަށެވެ.\n"ފިނިވެފަ ތިހިރީ. ހިނގާ އެއްޗެއް ކާލައިގެން ރެސްޓްކޮށްލަން.. ރޫމް ދައްކާނަން.........." ކައިޒާން ކެމީލާގެ ކޮނޑުގައި އަތް ޖައްސަން އުޅެފައިވެސް އަތްތިރިކޮށްލައިފިއެވެ. ކައިޒާންގެ ފަހަތުން ކެމީލާ އެތެރެއަށްވަނެވެ. ވަށައިގެން އެތައް ފްރެންޗް ދޮރުތަކެއް ހުރިއިރު ސިޓިންރޫމް ތަނަވަސްކަމުން ހޯލެއްހާވަރުވެއެވެ. ބޮޑެތި ސޯފާސެޓްތަކާއި ކައުޗްތަކެވެ. އެހާ މަޑުމަޑު ރަގްތަކެވެ. ފެންނަން ހުރި ޑިޒައިނާ ސިޑި ރަނުން ބޯޑަރުއަޅާފައިވާ އިރު ނިކަން ހިތްގައިމެވެ. ބޮޑެތި ޗާންދަލިޔާތަކާއި ކުރެހުންތަކެވެ. ތިރީބައިގެ ކޮޓަރިއެއް ހުޅުވާލާފައި ކައިޒާން އެދުނީ ކުޑަކޮށް ތާޒާވެލައިގެން ކޮފީއެއް ބޯލަން އައުމަށެވެ. އޭނަ އިންތިޒާރުކުރާނެކަމުގައެވެ. އޭރު މާކަސް ޗޮކްލެޓްތަށްޓެއް ގެނެސް ކެމީލާގެ އަތަށް ދިއްކޮށްލުމުން ކެމީލާ އެތަށި ހިފައިގެން ކޮޓަރިއަށް ވަންނާން ދިޔައެވެ.\n"އެއްވެސް ކަމެއް ބޭނުންވެއްޖެއްޔާ ގޮވާލައްޗޭ އިނގޭ......" ކައިޒާން ރީތި ހިނިތުންވުން ދީފަ ހިނގައިގަތުމުން އެނދުގައި އިށީދެވިއްޖެއެވެ. ކިންގްސައިޒް އެނދުގައި އިށީދެއިންއިރު ކުޑަދޮރުތަކުން ބޭރުގެ މަންޒަރުތައް ހާމައަށް އޮތުމުން ނަޒަރު ވަކިކޮށްލެވޭވަރެއް ނޫނެވެ. އެދިމާލަށް ހުރި ގަސްތަކުން ޝަހީދުވަމުންދާ ކުލަކުލައިގެ ފަތްތައް ވަޔާއިއެކުގޮސް ބިންމަތީގައި ކޭއްތިލާ މަންޒަރު ބަލާ ބަލާ ފޫއްސެއްނުވާނެއެވެ. ހުވަފެނެއްގައި އުޅެވޭހާ ފުރިހަމަ މާހައުލެކެވެ. ހުވަފެނީ ދުނިޔެއެކެވެ. ހިތަށްވެސް ނާރާ ހުއްޓާ ޒުވާން މިލިއަނަރެއްގެ ގޭގެ ހިމާޔަތް ލިބިއްޖެއެވެ.\nމާމަ މަތިން ހަނދާންވާންފެށިއެވެ. ކަރުނައިގެ ސައިލާބެއް ކޯތާފަތްމަތިން ތިރިއަށް ދެމިގަތެވެ.\n"މާމަ ގެނެވޭނެނަމަ. މާމަވެސް މިފަދަ ރީތިތަނެއް ދެކެން ބޭނުންވާނެތަ. ޔަގީނުންވެސް މިތަން ރީތި އެކަމަކު މިއީ އަހަންނާއި އެކަށީގެންވާ މާހައުލެއްނޫން. ނުވެސް ގުޅޭ. ކައިޒާންމެން ކިތަންމެ ރީއްޗަސް އެމީހުންގެ އުޅުން ހާދަ ތަފާތޭ. މާމަފަދަ ރަގަޅު މާމަމެން ކައިޒާންއަށް ނުލިބުނީ އޭނަގެ ބަދުނަސީބުކަމުންތަ؟ ދުނިޔޭގެ ވަގުތީ އުފާތަކަށްޓަކާ އާޚިރަތް ހަނދާން ނައްތާލަންވާނެތަ؟ މާމަގެ އަގުހުރި ނަސޭހަތްތައް މިހާރު މާ ބޮޑަށް ހަދާންވާންފަށައިފި. ޔަގީނުންވެސް ލޯބިވާ ފަރާތެއް އަނދިރިކަމުގެ ތެރެއަށް ގެއްލޭކަށް ބޭނުމެއްނުވާނެ. ކައިޒާން ރަގަޅުކުރަން ހަދާނީ ކިހިނެއްތަ. އަޅާ ކޮންމެ ފިޔަވަޅެއް މަރާއި ކައިރިއަށް އެޅޭކަން ކައިޒާންއަށްވެސް އެގެންވާނެ. މަރުވުމުން މި މުއްސަދިކަމުން ކުރާނެ ފައިދާއެއްނެތް. މާތްﷲ އަށްޓަކާ އަޅުކަން ކުރަން އިންސާނާ ދުނިޔެއަށް ފޮނުއްވީ. ކައިޒާން އެހާ ގޯސްވެގެން އުޅެނީ މާކްފަދަ ކްރިސްޓިއަންއެއް ބޮޑީގާޑަކަށް ގެންގުޅޭތީ ކަން ނޭގޭ. އޭނަގެ ކަރުގައި އެއޮންނަނީ ކްރޮސްއެއް. ކައިޒާންމެންފަދަ މުއްސަދިން ދީނަށް އުޅޭނެނަމަ ދެ ދުނިޔޭގެ ނަސީބު ލިބޭނެ. ނަމަވެސް ޒުވާނުން މަގުފުރެދިފައިވަނީ ހާދަ ބޮޑަށޭ...." ކެމީލާ ތެދުވެގެންގޮސް ކުޑަދޮރު ކައިރީގައި ހުއްޓުނެވެ. ޗޮކްލެޓް ތަށީގައި ދެއަތްތިލައިގެ އިނގިލިތައް ވަށާލާފައިވީއިރު ކުޑަކުއްޖެއްފަދައިން ލޯ ބޮޑުކޮށްގެން ހުރެ ބަލަމުން ދިޔައީ ކުރިމަތިން ފެންނަމުން ދިޔަ މަންޒަރަށެވެ.


Maleeh aa dhekolhah MDPin three line whip iree lain vipeh\nމަލީހު އެމްޑީޕީގެ އިސް ބައެއް ބޭފުޅުންތަކަކާއެކު---\nސައިންސް މިނިސްޓަރު މުހައްމަދު މަލީހު ޖަމާލްގެ މައްޗަށް އެމްޑީޕީން އިސްވެ ނަގަން ތާވަލްކޮށްފައިވާ އިތުބާރު ނެތް ކަމުގެ ވޯޓަށް އެ ޕާޓީން ތްރީ ލައިން ވިޕެއް ނެރެފި އެވެ.\nރައްޔިތުންގެ މަޖިލީހުގެ ހުޅުމާލެ ދާއިރާގެ މެމްބަރު އަލީ ނިޔާޒް "އަވަސް" އަށް ވިދާޅުވީ މަލީހުގެ އިތުބާރު ނެތްކަމަށް ވޯޓު ދޭން ތްރީ ލައިންގެ ވިޕެއް ނެރުނީ އޭނާ ވަކިކުރަން އެމްޑީޕީގެ ގައުމީ މަޖިލީހުން ކުރިން ނެރެފައިވާ ވިޕާ އެއްގޮތަށް ކަމަށެވެ.\nމަލީހުގެ އިތުބާރު ނެތް ކަމަށް 43 މެމްބަރުންގެ އަގުލަބިއްޔަތު ބޭނުންވާނެ އެވެ. އަދި އޭގެ ކުރީން ޖަވާބު ދާރިވުމުގެ ފުރުސަތު ދޭން ޖެހެ އެވެ.\nމަލީހުގެ މައްސަލައިގައި ރައީސް އިބްރާހިމް މުހައްމަދު ސޯލިހް މިހާތަނަށްވެސް އެއްވެސް އެއްޗެއް ވިދާޅެއް ނުވެއެވެ.\nމަލީހުގެ މައްޗަށް އިތުބާރު ނެތްކަމުގެ ވޯޓު ނަަގަން ނިންމީ ކޮމިއުނިކޭޝަން އިންޑަސްޓްރީ ރެގިއުލޭޓް ކުރަން ކޮމިއުކޭޝަން އޮތޯރިޓީން ހަދަން ޖެހޭ ގަވައިދުތައް ހަދައިފައި ނެތުމާއި އިންޓަނެޓް އަގުބޮޑުވުމުން އެކަމަށް ހައްލު ހޯދައިދެވިފައިނުވުން ފަދަ މައްސަތައް ފެންމަތިކޮށެެވެ.\nމަލީހު މިނިސްޓަރު ކަމަށް ވަޑައިގެންނެވީ ޖުމްހޫރީ ޕާޓީގެ ސްލޮޓެއްގަ އެވެ. އެނާއަކީ ނިމިގެން ދިޔަ ސަރުކާރުގެ ޔޫތު މިނިސްޓަރުވެސް މެެއެވެ.\nއެމްޑީޕީ ރައްޔިތުންގެ މަޖިލިސް އިތުބާރު ނެތް ކަމުގެ މައްސަލަ + މުހައްމަދު މަލީހު ޖަމާލް


Dhiraagu in kudakudhinge hiyaage kudhinnah haassa hadhiyaa thakeh\n07:01pm | Monday, 30 November 2020\nދިރާގުން ވިލިމާލޭގައި ހުންނަ ކުޑަކުދިންގެ ހިޔާގެ ކޮމްޕިއުޓަރު ލެބަށް ބޭނުންވާ މުހިންމު ވަސީލަތްތަކެއް ހަދިޔާ ކޮށްފި އެވެ.\nމީގެ ތެރޭގައި، ކުޑަކުދިންގެ ހިޔާ އަށް ބޭނުންވާ 23 ކޮމްޕިއުޓަރު ޑެސްކާއި، އިތުރު5ކޮމްޕީއުޓަރު ސިސްޓަމް އާއި އިތުރު ދިރާގު ފައިބަ 100އެމް އިންޓަނެޓް ކަނެކްޝަންއަކާއި ދިރާގުޓިވީ ކަނެކްޝަން ހަދިޔާކޮށްފައިވެ އެވެ. އަދި ކުޑަކުދިންގެ ހިޔާގެ މެނޭޖްމަންޓްގެ އެދުމުގެމަތިން،2ލެބަށް ބޭނުންވެފައިވާ ބައެއް މަރާމާތު ކުރުމުގެ މަސައްކަތްތައް ކުރިއަށް ގެންދިއުމަށް ވެސް ވަނީ އެހީތެރިކަން ފޯރުކޮށްދީފަ އެވެ.\nމީގެ ކުރިންވެސް ދިރާގުން ވަނީ ދިރާގު ޓީވީގެ7ކަނެކްޝަން ކުޑަކުދިންގެ ހިޔާގެ އެކިއެކި ފްލޯތަކަށް ހަދިޔާކޮށްފަ އެވެ. އަދި އެ ކުދިންގެ އޮންލައިން ކްލާސްތައް ހިންގުމަށް ދިރާގުން އަންނަނީ ފައިބަ އިންޓަނެޓްގެ ހިދުމަތް ހިލޭ ފޯރުކޮށްދެމުންނެވެ.\nމިކަމާ ގުޅިގެން ކުޑަކުދިންގެ ހިޔާގެ ސީއީއޯ މޫމިނާ އާދަމް ވަނީ، ދިރާގުން ވޭތުވެދިޔަ 12 އަހަރު ކުޑަކުދިންގެ ހިޔާ އަށް ވެދެމުންދާ ދީލަތި އެހީތެރިކަން ނުހަނު އިހުލާސްތެރިކަމާއެކު ފާހަގަކުރައްވާފަ އެވެ. އެ ކުދިންގެ ކިޔެވުމަށާއި، މުނިފޫހިފުލުވުމަށް ދިރާގުން ފޯރުކޮށްދީފައިވާ ދިރާގު ޓީވީ އަދި އިންޓަނެޓަކީ ވަރަށް މުހިންމު ދެ ވަސީލަތް ކަމަށާއި އަދި އެ ކުދިންގެ ދިރިއުޅުމުގައި ހެޔޮ ބަދަލެއް ގެނެސްދިނުމަށް ދިރާގުން ދެއްވަމުން ގެންދަވާ އެހީތެރިކަމަށް ވަރަށް ބޮޑަށް ޝުކުރު ދަންނަވާ ކަމަށް ވެސް ވިދާޅުވި އެވެ.\nދިރާގުގެ އިޖުތިމާއީ ޒިންމާގެ ދަށުން ކުޑަކުދިންގެ ތައުލީމާއި އަދި ކުރިއެރުމަކީ އެކުންފުނިން ނުހަނު އިސްކަމެއްދޭ ކަމެކެވެ.\nމީގެ ކުރިން ވެސް ދިރާގުން އަންނަނީ ކުޑަކުދިންގެ ހިޔާތަކަށް އެކި ގޮތްގޮތުން އެހިތެރިކަން ފޯރުކޮށްދެމުންނެވެ. އެގޮތުން، ދިރާގުން އެންމެ ފުރަތަމަ ކޮމްޕިއުޓަ ލެބް ކުޑަކުދިންގެ ހިޔާގައި ގާއިމުކުރުމަށް އެހީތެރިވެފައިވަނީ 2013 ވަނަ އަހަރު އެވެ. ހަމަ އެ އަހަރު ދިރާގުން ވަނީ ކުޑަކުދިންގެ ހިޔާގައި ލައިބްރަރީ އެއްވެސް ގާއިމުކޮށްދީފަ އެވެ.\nމީގެ އިތުރުން، ދިރާގުން ވަނީ ހުޅުމާލޭގައި ހުންނަ ކުޑަކުދިން ބަލަހައްޓާ މަރުކަޒު "ފިޔަވަތި"ގައި އިންޓަނެޓްގެ ހިދުމަތް ހިލޭ ފޯރުކޮށްދީ، އޮންލައިން ކްލާސްތައް ހިންގުމުގެ ނިޒާމު4ކްލާސްރޫމްގައި ގާއިމުކޮށްދީފަ އެވެ.\nއިއްޔެ އަކީ ބައިނަލްއަގުވާމީ ކުޑަކުދިންގެ ދުވަސް ފާހަގަ ކުރާ ދުވަހެވެ. މި ދުވަސް ފާހަގަކުރުމުގެ އެންމެ މުހިންމު އެއް ޝިޔާރަކީ ކޮންމެ ކުއްޖަކަށްވެސް ތައުލީމާއި އުނގެނުމުގެ ފުރުސަތު ތަނަވަސްވެ ބާއްޖަވެރި މުސްތަގްބަލެއް ފަހިވުމެވެ.


މުސްލިމުންގެ ހިތްތައް ކަތިލާފަ އުފަލުގަ ނުހުރެވޭނެ ކަމުގެ ސާބިތު ހެކި: ޓްރަމްޕަށް ކުރިމަތިވެފައިވާ ހާލު!\nއެމެރިކާގެ ރައީސްކަން ޓްރަމްޕަށް ލިބުމުން އޭނާ ހީކުރީ މުސްލިމުންގެ ޙައްޤުތަކަށް ބޭނުންވަރަކަށް އަރައިގަތް ނަމަވެސް ވެރިކަމުގައި ހަމަޖެހިލައިގެން ހުރެވޭނެ ކަމަށެވެ. ދުނިޔޭގެ ލީޑަރުގެ މަޤާމުގައި ހުރެވޭނެ ކަމަށެވެ.\nއެއްޗެއް ކައި ހުސްކުރާނެ ފަނި އެއެއްޗަކުން ނުކުންނަކަން އެއީ ޤަބޫލުކުރަން ޖެހޭ ޙަޤީޤަތެކެވެ. އިންސާނުން މަރުވެ ވަޅުލެވުމުން އިންސާނާގެ ހަށިގަނޑުގެ މަސައްތައް ކައި ހުސްކުރަނީ އެ މަސްގަނޑުން ނުކުންނަ ފުޅައެވެ.\nމިއަދު ޓްރަމްޕް ވެރިކަމުން ބޭރުކުރަން އެ މަސައްކަތް ކުރަނީ އެހެން ބައެއް ނޫނެވެ. އެމެރިކާގެ ރައްޔިތުންނެވެ. އެމެރިކާގެ މަޖިލިސްތެރެއިންނެވެ. އެ ބޮޑު މިލިއަނަރު، ޓްރަމްޕަށް ހުންނަން ޖެހިފައިވަނީ ލޮލުފިޔަ ނުޖެހިފައެވެ.\nމިވަރުންވެސް މީސްތަކުންނަށް ޢިބްރަތަކަށް ނުވަނީބާވައެވެ!\nގުޅުން ހުރި ލިޔުމެއް!


Lavakiyuntheriya Zaleef PPM Ah Soe Kohfi - Vaguthu\nކޮވިޑް-19: ރާއްޖެ އިން ފައްސިވާ މީހުންގެ އަދަދަށް މަޑުޖެހުމެއް، ނަމަވެސް ނުރައްކާ ބޮޑު! -9ގަޑިއިރު ކުރިން\nލަވަކިޔުންތެރިޔާ ޒަލީފް ޕީޕީއެމް އަށް ސޮއިކޮށްފި\n6 މަސް ކުރިން ( ޑިސެމްބަރު 2, 2019 )\nމޯލްޑިވިއަން އައިޑޮލްގެ ސީޒަން އެކަކުން ބެލުންތެރިންގެ ބޮޑު މަގުބޫލްކަމެއް ހޯދި މުހައްމަދު ޒަލީފް އަބްދުﷲ ޕީޕީއެމް އަށް ސޮއިކޮށްފިއެވެ.\nޒަލީފް ޕީޕީއެމް އަށް ސޮއިކޮށްފައި ވަނީ މިރޭ ޕީޕީއެމްގެ އޮފީހުގައި ބޭއްވި ޖަލްސާއެއްގައެވެ.\nޕީޕީއެމް އަށް ސޮއި ކުރުމަށް ފަހު ޒަލީފް ބުނި މިއީ މިއަދު އޭނާ ނިންމި ނިންމުމެއް ނޫންކަމަށާއި މީގެ ދެތިން އަހަރު ކުރިން ވެސް އޭނާގެ ވިސްނުން ހުރީ ޕީޕީއެމް އާއި ގުޅިގެން ކުރިއަށް ދިއުމަށް ކަމަށެވެ.\nމީހުންނަށް އޭނާ އެނގިފައި އޮންނާނީ ލަވަކިޔުންތެރިއެއްގެ ގޮތުގައި ކަމަށް ވީނަމަވެސް އޭނާ އަކީ މިހާރު ވެސް މާސްޓާސް ފުރިހަމަ ކުރަމުން އަންނަ ދަރިވަރެއް ކަމަށް ޒަލީފް ބުންޏެވެ. ޒަލީފް ބުނީ ކިޔަވައި، ކަންކަން ވަމުންދާ ގޮތް ބަލާލުމުން އޭނާ އެނގުނީ މިހާރު ކަންތައްތައް ވަމުންދާ ގޮތައް ކަންތައްތައް ވަމުން މިނދަނީ "ހިންގަން ނޭނގޭ ބަޔަކާއި ހިންގަން ހަވާލު ކުރުމުން." ކަމަށެވެ.\nޒަލީފް ބުނީ އޭނާ އަކީ ގދ.ތިނަދޫ އަށް ނިސްބަތްވަ މީހެއް ކަމަށާއި ނިމިގެން ދިޔަ ފަސް އަހަރު ތެރޭގައި ކޮށްފައި ހުރި ކަންތައްތައް ތިނަދޫން ފެންނަން ހުންނާނެ ކަމަށެވެ.\nއެއީ ކޮންކްރީޓް ތަރައްޤީ ކަމަށާއި އެތަރައްޤީ ބޭނުން ނުވާކަމަށް ބުނާ އިރު ކޮންކްރީޓް ތަރައްޤީ ނުކުރެވޭއިރު މިހާރު ކޮންކްރީޓް ތަރައްޤީ ޖީބަށް ބަރުވާ ތަރައްޤީ ފެނުނުތޯ ޒަލީފް ސުވާލު ކުރިއެވެ.\nއޭނާ ބުނީ މިހާރު ފެންނަ ހަމައެކަނި މަންޒަރަކީ ރާއްޖޭގައި އޮތް އިސްލާމްދީން ގޮންޖަހާލެވޭ ގޮތައް ކަންތައްތައް ކުރާ މަންޒަރު ކަމަށާއި މިހާރު ކަންތައްތައް ވަމުންދާ ގޮތުން ރައީސް ޞާލިހާއި ރައީސް ނަޝީދު ލަދުގަންނަން ޖެހޭނެ ކަމަށެވެ.\nޤާނޫނު އަސާސީ އިސްލާހް ކުރަން އުޅެނީ ޤަވައިދާއި ހިލާފަށް - އިދިކޮޅު\nކޮވިޑް-19 ނެތް ރަށްތަކުގައި ޖަމާއަތުގައި ނަމާދުކުރަން ހުއްދަދޭން އިދިކޮޅުން ގޮވާލައިފި\nކައުންސިލަރުންގެ ދައުރު ދިގު ކުރާ ބިލްގެ މައްސަލަ ސުޕްރީމް ކޯޓަށް ހުށަހަޅަން ނިންމައިފި\nޑިސެމްބަރު 2, 2019 22:33\nލަވަޔާ މިއުޒިކު ކުޅެގެން އިސްލާން ދީން ހިމާޔަތް ވާނީ\nޑިސެމްބަރު 2, 2019 22:43\nޑިސެމްބަރު 2, 2019 22:46\nޑިސެމްބަރު 2, 2019 22:51\nސާބަހޭ! ޒަލީފް ތީ މޭން އެ އް.\nޑިސެމްބަރު 2, 2019 22:57\nޒަލީފް މިހުރިހާދުވަހު ކޮންތާކުބާ ހުރީ\nޑިސެމްބަރު 2, 2019 23:06\nމަރުހަ ބާ ޒަލީފު\nޑިސެމްބަރު 2, 2019 23:58\nސާބަސް ދަރިފުޅާ ހަމަސާބަސް އިނގޭ. އަރަންޏާ ތިޔަ ކަޅުއޮއްފުންމިއަށް މިއަދު އަރަންވީ. ތިޔައީ ބޮޑު ތަކުރުފާނު ގެ އޮޑިކޮޅު. މިޤައުމުގެދީނާއި މިނިވަންކަމަށްޓަކައި ވެސް ތިޔަޓީމާއި ގުޅިވަޑައި ގަތުމަކީ ލިބުނު އުފަލެއް. ﷲއަށް ޙަމްދުހުރި. ތިޔަކަހަލަ ޒުވާނުން ބޭނުންވާނީ މިއަދު މިޤައުމަށް . ޣައްސާނަކީ ރ.ޔާމީން ނެއްތިއްޔާ ބަހައްޓާލަން އެންމެ ރަނގަޅު ބަޠަލު. ޚުލްޤު ރަނގަޅު މަޑުމައިތިރި ރައްޔިތުން ލޯބިވާ ޝަޚްޞިއްޔަތެއް. ޕޕ އިން މިކަމާ ވިސްނަން ޖެހޭ. ސޯލިޙު ދައުރު ހަމަވަންދެން ރ.ޔާމީން ޖަލުގައި ބަހައްޓަން ހިތުން އެއުޅެނީ. މަތީ ގަޑިން ޖެހީމަ ލަހެއް ފަހެއް އެކަމަކު ނޯންނާނެ ދެއްތޯ ؟\nޑިސެމްބަރު 3, 2019 01:20\nމަށެއްނުބު ނާނަން މީހަކު ގައުމައް ހެވެއް އެދިގެން ތިޕާޓީއާއި ގުޅޭނެއެކޭ. ހަޑި މުޑުދާރު ތާރީހެއް އޮތްޕާޓީ އެއް..ޕާޓީގެ ލީޑަރ ވައްކަމާއި ގުޅޭ ހުކުމެއް ތަންފީޒުކުރަމުން މިހާރުވެސް އެގެންދަނީ. ޕާޓީ އައް އަތްގަދަކޮއް ޔާމީނު ގެ މަގާމު ހިސާރުކުރަން އުޅެނީ އަދުރޭ. އަދުރޭ އަކީ ވައްކަން ކޮއްގެން އަރުވާލެވުނު މީހެއް އަދަބެއް އަހްލާގެއް ހުރިމީހެއްނޫން. ހަގީގަތުގައި. ވެސް މުސްތަގުބަލެއް ނެތް ގިނަ ރައިއްޔަތުންގެ ނުރުހުން އޮތްޕާޓީ އެއް.ތިޕާޓީ ގުޅޭ މީހުންނާއި މެދެ އެހެންމީހުން ދެކެނީ އުޅޭނެ ގޮތެއް ނެތިގެން ލާރިކޮޅެއް ލިބޭތޯ ޕާޓީއާއި ގުޅުނީކަމައް. ބަލަމާ ބޮނޑި ބަތް ޖަމީލައް\nމިހާރު ވެރިކަން ކުރާ ޕާޓީ އިން އެއްވެސްފުރުސަތެއް މަގާމެއް ނުދިނީމަ ޔާމީން ސަލާމަތް ކުރާޝޯ ކިޔައި ގެ ޕީޕީ ެ އެމުން ރަގަޅު ޗާންސް އެއް ލިބޭނެ ވަގުތަކައް ބަލަ ބަލާ އެހެރީ.\nޑިސެމްބަރު 3, 2019 10:05\nއަހަރެން ކުރި ކޮމެންޓް Anonymous ނަމުގަ ފޮނުވާ ފަ މިހިރީ. ލިޔާނެ އެއްޗެއް ނޭގޭ އިރުވެސް އެބަ ޖެހޭ ކޮމެންޓު ކުރަން. ކިހާ ދެރަކަމެއް.\nޑިސެމްބަރު 9, 2019 09:42\nއެމްޑީޕީ އަކީ މީހުން ޖަހަންނަމަށް ގެންދަން ބާރުއަޅާ ޕާޓީ. އެޕާޓީގެ "އިލްމުވެރީން" މާތް ﷲ ގެ ކުޅަދުންވަންތަ ކަމަށް ޝައްކު ކުރޭ އަދި ނަރަކަ އަކީ އޮންނާނެ ތަނެއް ކަމެއް ގަބޫލެއް ނުކުރޭ!\nޑިސެމްބަރު 3, 2019 01:49\n3 ގަޑިއިރު ކުރިން ( ޑިސެމްބަރު 2, 2019 )\nތިބާ އިސްލާމްދީނަށް ނަސުރު ދޭމީނުންގެ ތެރޭން ލައްވާށި އާމީން.\nޑިސެމްބަރު 3, 2019 07:43\nތިޔަ ކިޔެވުނީ ރަގަޅު ސަބްޖެކްޓެއް، މުޅި ރާއްޖެ ދަވާލީމާ ތި އިގުނީ އެއީ ރަގަޅުގޮތްކަން....\nޑިސެމްބަރު 3, 2019 08:06\nޜަށްޖޭގެ މެޖޮރިޓީ ޒުވާނުން އޮތީ ޕޕމ ގަ ވުމަކީ ވަރަށް ބޮޑު އުފަލެށް. އެއީ މި ގައުމުގެ މުސްތަގްބަލް. ޢެށްވުން ތަކާ، މުޒާހިރާ ތަކުގަ ގިނަ ޒުވާނުން ތަށް އަތް އޮޅާލައިގެން ހިށްވަރު ކުރާތަން ފެނުމުން އުފަލުން ފެންކަޅިވެ. ޕީޕީއެމް ހޯޕް ހޮޕް. ބެން އެން ޑީ އެން!\nޑިސެމްބަރު 3, 2019 08:22\nޑިސެމްބަރު 3, 2019 10:32\nޔާމީނުގެ ސަރުކާރުންވެސް ތަރައްގީކޮއްދެނީ މީހުންގިނަރައްރަށައް މިސަރުކާރުންވެސްކަމެއްކޮއްދެނީހަމަފައިސާ ވެރިން މުއްސަނދިކޮއްދެނީ ފަގީރުންއަތުންވޯޓުހޯ ދަންދޮގުހަދަނީ\nޑިސެމްބަރު 8, 2019 23:01\nޒަލީފް އަކީ ހުނަ ރުވެ ރި ގާބިލް ދިވެހި ލޭ ހިނގާ ދިވެހި ދަ ރިއެއް..އެކުވެ ރިއެް ...16 އަހަ ރު ފަހުން މިފެނުނީ ..ވަ ރަށް ބޮޑަށް މަ ރުހަބާ ޒަލީފް


Rasily Supari Ge Agu Anehkaa Ves Ufulihjje - Vaguthu\nރަސިލީ ސްޕާރީގެ އަގު އަނެއްކާވެސް އުފުލިއްޖެ\n2 އަހަރު ކުރިން ( މާޗް 11, 2018 )\nދިވެހިންގެ މެދުގައި އެންމެ މަގުބޫލް ސްޕާރި ކަމަށްވާ ރަސިލީ ސްޕާރީގެ އަގު އަނެއްކާވެސް އުފުލިއްޖެއެވެ.\nވިޔަފާރިވެރިން ބުނާ ގޮތުގައި އިއްޔެއިން ފެށިގެން ރަސިލީ ސްޕާރީ ހޯލްސޭލްކޮށް ލިބޭ އަގު ވަނީ ވަރަށް ބޮޑަށް މަތި ވެފައެވެ. މިހާރު ބާޒާރުން ރަސިލީ ސްޕާރީ ކޭހެއް ލިބެންހުރީ 2300 ރުފިޔާއަށެވެ.\nމިއީ މިއަހަރު ރަސިލީ ސްޕާރީގެ އަގު ބޮޑުވި ދެވަނަ ފަަހަރެވެ. މިއަހަރު އަގު ބޮޑުވުމުގެ ކުރިން ރަސިލީ ސްޕާރި ކޭހެއް ހުރީ 1050 ރުފިޔާ އަށެވެ. އަގު ބޮޑުވުމުން ރަސިލީ ސްޕާރީ ކޭހެއް ލިބެނީ 1500 އަށެވެ. އަނެއްކާ ވެސް އަގު އިތުރަށް އުފުލުމުން މިހާރު ރަސިލީ ސްޕާރީ ޕެކެޓެއް ވަކިން ގަންނަން ލިބޭ ވަރު ދެރުފިޔާ އަށް ވުރެ ވެސް މަތި ވުމުގެ ފުރުސަތު އެބައޮތެވެ.\nޕާކިސްތާންގެ އުފެއްދުމެއް ކަމަށްވާ ރަސިލީ ސްޕާރީގެ އަގު އުފުލެމުން ދަނީ ކީއްވެ ކަމެއް ސާފެއް ނުވެއެވެ. ރަސިލީ ސްޕާރީގެ އަގު އުފުލެމުން ދާއިރު ޕާކިސްތާންގެ ސިއްހަތާއި ބެހޭ އޮފިޝަލުންގެ އެދުމުގެ މަތިން ސްޕާރީ އުފެއްދުމުގެ ޤަވައިދުތައް މިއަހަރު ވަނީ ހަރުކަށި ކުރަން ފަށާފައެވެ. އެއީ ސްޕާރީގެ ސަބަބުން ސިއްހަތައް ލިބޭ ގެއްލުންތައް އިތުރުވަމުންދާތީއެވެ. އެހެންކަމުން ބެލެވެނީ ސްޕާރީގެ އަގު އުފުލެމުން ދަނީ ޑިމާންޑާއި އެއްވަރަށް މިހާރު ސްޕާރީ ސަޕްލައި ނުކުރެވޭތީއެވެ.\nފިޔާ އަދި ބިހުގެ އަގު ކޮންޓްރޯލްކޮށް، ގަވައިދާ ހިލާފުވާ ވިޔަފާރިތައް ޖޫރިމަނާ ކުރަނީ\n"ޕިއްޒާ މަމަ މިއާ"، ތަފާތު ރަހަތަކާއެކު\nދަ ޑެކް ރެސްޓޯރެންޓުގެ ރަހަތައް ގޭގެ ދޮރާއި ހަމައަށް\nމާޗް 11, 2018 00:33\nތި ކޮންމެހެން ކާންޖެހޭ އެއްޗެއްނޫން ކާމީހުން މަދުވީމަ އަގު ހެޔޮވާނެ .....\nމާޗް 11, 2018 13:00\nރަސްލީ އަގުބޮޑުވެލާއިރަށް އެހެން ސުޕާރީތައް އަގުބޮޑުކުރާތީ މައްސަލައަކީ\nމާޗް 11, 2018 01:48\nމަމެން ތިޔަ ނުކާނަމޭ ދެން.. ނުވެސް ގަންނާނަން. ކިއްލިއެއް ފޯއްޕެކެޓެއް މާހިތަށް ފަސޭހަ ކާލަން މޭޑިނގ މޯލްޑިވްސް.. ރެށް ބުލްއަށް ޖެހުނު ދަތުރު ޖެހޭނެ ލަހެއް ނުވެ\nމާޗް 11, 2018 01:50\nދުނިޔޭގެ ބާޒާރުގަ ފޯއް އަގު ބޮޑުވީތޯ؟ ނޫނީ ސާފު ނުކުރާ ބޮނބިގަނޑާއެކު ހުންނަ ފެންފޯއް އަގުބޮޑުވީމަތޯ ރަސިލީއަށް އެކަނި މި ބަދަލު މިއައީ؟ ފޯއް ކިލޯއަކުން ދުނިޔޭގެ ބާޒާރުގަ ބޮޑުވި ވަރު ބަލާފަ ހަބަރުގަ ޖައްސަވާލެއްވުން އެދެން.. ސާފުކުރި ފޯއް ކިލޯއެއްގެ އަގާ ސާފު ނުކުރާ ފޯއް ކިލޯއެއްގެ އަގަށް އައި ބަދަލުވެސް..\nމާޗް 13, 2018 03:52\nބަލަގަ ހަބަރުގަ އެއޮތީނުންތަ ރަސްލީ އުފައްދަ ޕާކިސްތާނުގެ ހެލްތް ސުޕާރި އުފައްދާ ރޫލްސް ސްޓްރިކްޓް ކުރީއޭ .. ޢެހެންވެ ޑިމާންޑާ އެއްވަރަށް ނު އުފެއްފެނީ އޭ .. ހެޑްލައިން ކިއާފަ ހަމަ އިންދެފަ އެބަ ކޮމެންޓެއް ކޮއްލާ .. ގަގަމާރީވެ ތަންކޮޅެއް ނޫން\nމާޗް 11, 2018 02:37\nދެން ނުކައި ތިބެންވީނުން\nމާޗް 11, 2018 08:22\nނުކޭމަ ނިމުނީނު. ކޮން ކަމެއްތަ ދެންމި.\nމާޗް 11, 2018 08:33\nރާއްޖެ އެތެރެކުރުން ހުއްޓުވަންޖެހޭ އެއްޗެއް މިއީ އިންޑިޔާއިން!! އަހަރެމެންގެ ތެރޭ ޅަކުދިންނާ ފުރާވަރުގެ ކުދިން ބަނޑު ކޭމެއްހެން ކައި އެބަހަދާ މިސްޕާރީތައް!! މިއީ ސިއްޙަތަށް ފައިދާހުރި އެއްޗެއްނޫން!! ހެލްތް ޕްެރޮޓެކްޝަން އެޖެންސީން މިކަން ހުއްޓުވަން ކަމާބެހޭ ފަރާތްތަކުގައި އެދެން އެބަޖެހޭ!!\nމާޗް 11, 2018 10:30\nބުރޯ ތީ އިންޑިޔާ އެއްޗެއް ނޫން. ޕާކިސްތާން އުފެއްދުމެއް . ހަ ހަ ހަ ހަ\nމާޗް 11, 2018 10:55\nކޮހާ ތީ އިންޑިއާ އިން އުފައްދާ އެއްޗެއް ނޫނޭ ތި މޮޔަވަނޫ. މޭޑް އިން ޕާކް ޖަހައިފަ އިންތަން ވެސް ބަލާލާ\nރަސްލީ ހުސްކުރި ހަފީ\nމާޗް 11, 2018 08:36\nކަލޯގަޔާ.. ނެތެއްނު މިކަމެށް ވާކަށް މިވަރުން..\nމާޗް 11, 2018 09:30\nކަޑަ ދާ؟ ??\nމާޗް 11, 2018 11:25\nމީމިހާރުންމިހާރަށް ރާއްޖެއަށް އެތެރެކުރުން މަނާކުރަންޖެހޭ އެއްޗެއް، މީގެ ސަބަބުން އަގައިގެ ސިއްހަތު ދައްވެ ކެންސަރަށް މަގުފަހިކޮށްދޭ\nމާޗް 11, 2018 11:28\nހުރި ހިތާމަ އެެެެެއްގެ ބޮޑު ކަމާ އެވެ.\nމާޗް 11, 2018 11:29\nމިސްޕާރީ ހުއްޓުވަން މިސަރުކާރުގެ ހެލްތު މިނިސްޓަރ ނުކުޅެދިފައި މިނިސްޓަރަށް\nހީވަނީ މިހުއްޓުވައިފިއްޔާ ޔާމީންއަށް ވޯޓުދޭންތިބި ޒުވާނުން ރުޅިއަންނާނެހެން އެހެންވެ\nދުންފަތުގެ ގަވައިދުވެސް 2019 އަށް ލަސްކޮށްލީ\nމާޗް 11, 2018 11:49\nސްޕާރީގެ ބަދަލުގައި އެހެން އެއްޗެއް އިޚުތިޔާރުކުރީމާ އެނިމުނީ. ސްޕާރީއަކީ ކޮންމެހެން ކާންޖެހޭ އެއްޗެއްނޫން. އެ ނުކައިވެސް ހަމަޖެހޭނެ. އެހެން ނޫނަސް ސިއްޚަތަށް ގެއްލުން ލިބޭއެއްޗަކަށްވާތީ ޕާކިސްތާނުންވެސް ހަރުކަށިފިޔަވަޅު އެއަޅަނީ.\nމާޗް 11, 2018 13:09\nމާޗް 13, 2018 03:47\nހަމަ ހެއޮކޮއް ތި ހަދަނީ 3ރ އައް ޕެކެޓެއް ވިއްކިޔަސް ހަމަ ރަނގަޅު .. ޢަނެއްކަ ވެސް ސިގިރޭޓް ވެސް ބޮޑު ކުރަންވީ .. ހާދަ ރުޅިއެއް އަރައޭ ..ތި ސުޕާރި އެއް ދެކެ\nމާޗް 13, 2018 03:56\nދިވެހި ހެލްތައް .. މިކަހަލަ ކޫސަނި އެއްޗެހި ރާއްޖެ އެތެރެ ކިރުން މަނާ ނުކުރެވިގެން މި އުޅެނީ ކީއްވެބާ ..


Dhiraagu Road Race: Dhiraagu Pay in faisa dhakkaigen 50 insahtha discount eh! - vNews.mv\nދިރާގު ރޯޑް ރޭސް: ދިރާގު ޕޭ އިން ފައިސާ ދައްކައިގެން 50 އިންސައްތަ ޑިސްކައުންޓެއް!\nހަދީޖާ އާނަސްތު 19 August 2019, 13:45\nރާއްޖޭގެ އެންމެ ބޮޑު މުވާސަލާތީ ކުންފުނި ދިރާގުން ބާއްވާ ދިރާގު ރޯޑް ރޭހުގައި ދިރާގު ޕޭ އިން ފައިސާ ދައްކައިގެން ޑިސްކައުންޓު ލިބޭނެ ކަމަށް އެ ކުންފުނިން ބުނެފި އެވެ.\nކުރިއަށް އޮތް ސެޕްޓެމްބަރު މަހުގެ 20 ވާ ހުކުރު ދުވަހު ބާއްވާ މި ދުވުމުގައި ބައިވެރިވުމުގެ ފުރުސަތު މިހާރު ވަނީ ހުޅުވާލާފަ އެވެ.\nމި ރޯޑު ރޭހުގެ ރަޖިސްޓްރޭޝަން ފީގެ ގޮތުގައި ނަގާ 100 ރުފިޔާ އަކީ ކުޑަކުދިންގެ ހައްގުގައި މަސައްކަތްކުރާ ޖަމިއްޔާތަކަށް ދިރާގުން ދޭ އެހީއެއް ކަމަށް އެކުންފުނިން ބުނެ އެވެ. ރަޖިސްޓްރޭޝަން ފީ ދައްކަން އޮންނަ ދެ ގޮތަކީ "ދިރާގު ޕޭ" އާއި ބެންކް އޮފް މޯލްޑިވްސް ގޭޓްވޭ އެވެ.\nދިރާގުން ބުނީ ދިރާގު ޕޭ މެދުވެރިކޮށް ފައިސާ ދައްކާ ފުރަތަމަ 1000 ފަރާތަށް 50 އިންސައްތަ ޑިސްކައުންޓު ލިބޭނެ ކަމަށެވެ. އަދި އެ ބައިވެރިންނަށްދޭ 50 ޕަސެންޓް ޑިސްކައުންޓާ އެކު އެ ދުވުންތެރިޔާގެ ފަރާތުން އަނެއް 50 ޕަސެންޓު ހަދިޔާކުރާނީ ދިރާގުން ކަމަށްވެސް އެކުންފުނިން ބުނެފައިވެ އެވެ.\nރޯޑް ރޭސް މެދުވެރިކޮށް ދިރާގުން ވަނީ 2018 ވަނަ އަހަރު 10 އެންޖީއޯ އަކަށް ޖުމްލަ 600،000 ރުފިޔާ ހަދިޔާކޮށްފަ އެވެ. އެއީ ދުވުންތެރިން ރެޖިސްޓްރޭޝަންގައި ދެއްކި ފައިސާ ނުވަތަ ޑޮނޭޝަނުގެ 100 އިންސައްތައިގެ އިތުރުން އެންމެ ގިނަ ދުވުންތެރިން ރެޖިސްޓްރޭޝަންގައި ހިޔާރުކުރި ފަސް ޖަމިއްޔާއަށް ދިރާގުން ހަދިޔާ ކުރި 200،000 ރުފިޔާގެ ފައިސާގެ އިނާމެވެ.\n2007 ވަނަ އަހަރުގައި ދިރާގުން ތައާރަފްކުރި ރޯޑް ރޭސް ޖެހިޖެހިގެން ބާއްވާ މިއީ 13 ވަނަ އަހަރެވެ. ދިރާގު މޯލްޑިވްސް ރޯޑް ރޭހަކީ މިގޮތުން ގިނަ ބަޔަކު ޝައުގުވެރިވާ ދުރާލާ އިންތިޒާރުކުރާ އަދި ރާއްޖޭގެ އެންމެ ބޮޑު ދުވުމުގެ އިވެންޓެވެ.


Covid-19: Gudhus ge Al-Aqsa miskithuge harinma ves bandhu koffi | Mihaaru\nމަސްޖިދުލް އަގްސާގެ ހަރިންމަތެރެއަށް ވަނުން ވެސް މިހާރު ވަނީ މަނާކޮށްފައި. --ފޮޓޯ:އަލްޖަޒީރާ\nކޮވިޑް-19: އަލްއަގްސާ މިސްކިތުގެ ހަރިންމަ ވެސް ބަންދުކޮށްފި\n24 މާޗް 2020 - 11:40\nމުސްލިމުންގެ ތިންވަނަ އަށް އެންމެ މުގައްދަސް މިސްކިތުގެ އެތެރެއަށް ވަނުން ކުރިން މަނާކުރި ނަމަވެސް ހަރިންމަ އޮތީ ހުޅުވާލައިފަ އެވެ. ނަމަވެސް އަގްސާ ބަލަހައްޓާ ވަގްފް އޮތޯރިޓީން ބުނީ މީގެ ފަހުން މިސްކިތުގެ އެއްވެސް ސަރަހައްދަކަށް ނުވަދެވޭނެ ކަމަށެވެ.\n"މި ފިޔަވަޅު މިގޮތަށް އަޅަން ޖެހުނީތީ ހިތާމަކުރަން. އެކަމަކު އިންސާނުންގެ ރައްކާތެރިކަމަށްޓަކައި މިއީ، އިސްލާމީ ޝަރީއާއާ އެއްގޮތަށް އަޅަން މަޖްބޫރު ފިޔަވަޅެއް،" ވަގްފް ކައުންސިލުން ނެރުނު ބަޔާނެއްގައި ބުނެފައިވެ އެވެ.\nކޮރޯނާވައިރަހުން ރައްކާތެރިވުމަށް އަޅާ ފިޔަވަޅެއްގެ ގޮތުން މުސްލިމުންގެ އެންމެ މުގައްދަސް ދެ މިސްކިތް ކަމަށްވާ މައްކާގެ ހަރަމްފުޅާއި މަދީނާގެ ހަރަމްފުޅު ވެސް މިހާރު ވަނީ އާއްމުންނަށް ބަންދުކޮށްފަ އެވެ.\nކޮވިޑް-19 ޖައްސާ ކޮރޯނާވައިރަހަށް ޕޮޒިޓިވް 59 މީހުން ފަލަސްތީނުން މިހާތަނަށް ވަނީ ފެނިފަ އެވެ


Dhagandey rangalhu form ehgai, team ah ithuru hiyvareh | Mihaaru\nދަގަނޑޭ ރަނގަޅު ފޯމެއްގައި، ޓީމަށް އިތުރު ހިތްވަރެއް\n26 އޯގަސްޓް 2017 - 11:525comments\nއޭޝިއަން ކަޕް ކޮލިފައިން ގްރޫޕް ސްޓޭޖުގައި މިހާތަނަށް ރާއްޖޭން ކުޅުނު ދެ މެޗު ވެސް ކުޅުނީ ކެޕްޓަން އަލީ އަޝްފާގު (ދަގަނޑޭ) ނެތި އެވެ. އަންނަ މަހު ތިން ވަނަ ދުވަހުގައި ކޮލިފައިން އެންމެ ބޮޑު މެޗުގައި އޭޝިއާ ފުޓްބޯޅައިގައި ވަރުގަދަ ޓީމެއް ކަމަށްވާ އޮމާނާ ދެކޮޅަށް ކުޅޭ މެޗަށް ނެގި ސްކޮޑުގައި ދަގަނޑޭ ހިމެނުމަކީ މި ވަގުތު އޭނާ ދައްކަމުން އަންނަ ކުޅުމަށް ބަލާއިރު ޓީމަށް ލިބޭނެ ހިތްވަރެކެވެ.\nމިދިޔަ އަހަރުން ފެށިގެން އެކި އަނިޔާގެ ސަބަބުން ދަގަނޑޭގެ ކުޅުމަށް ވަނީ އަސަރުކޮށްފަ އެވެ. މިދިޔަ ސީޒަންގެ މެދުުތެރެއިން މާޒިޔާ އަށް ބަދަލުވުމަށް ފަހު އެ ޓީމަށް އުރީދޫ ދިވެހި ޕްރިމިއާ ލީގު ކާމިޔާބު ކޮށްދިނުމަށް އެހީތެރިވިއިރު، ސީޒަންގެ ފަހު މެޗުތަކުގައި އަނިޔާގެ ސަބަބުން ބައެއް މެޗުތަކުގައި ނުކުޅެ އެވެ.\nމި ސީޒަން ފެށިއިރު ވެސް އޭނާ ހުރީ އަނިޔާގަ އެވެ. ގައުމީ ޓީމުގެ މެޗުތަކުގައި އޭނާ އަށް ނުކުޅެވުނީ ވެސް އަނިޔާއިން ރިކަވާ ނުވާތީ އެވެ. އެހެން ނަމަވެސް މިދިޔަ މެއި މަހު ނިއު އަށް ސޮއިކުރުމަށް ފަހު ދަގަނޑޭގެ ކަކުލަށް ލިބިފައިވާ އަނިޔާކަށް ފަރުވާ ހޯދުމަށް ސްރީ ލަންކާގައި ކުރި އާތޮސްކޮޕިކް ސާޖަރީ (ކަށި ކޮއްޕައިގެން ކުރާ ސާޖަރީ) އަށް ފަހު މިހާރު ވަނީ އެއްކޮށް ރިކަވާވެފަ އެވެ.\nއަނިޔާއިން ރަނގަޅުވެ ދަގަނޑޭ ކުޅެން ނުކުތީ ދިވެހި ޕްރިމިއާ ލީގުގަ އެވެ. ލީގުގައި ފުރަތަމަ ޓީސީއާ ދެކޮޅަށް ކުޅުނު މެޗަށް ފަހު ނިއުގެ ކޯޗު ސްޕެއިނުގެ އޮސްކާ ބްރުޒޮން ވަނީ މެޗަކަށް ފަހު މެޗެއް ދަގަނޑޭގެ ކުޅުން އަންނަނީ ރަނގަޅުވަމުން ކަމަށެވެ. ދަގަނޑޭ ވަނީ މިހާތަނަށް ލީގުގައި ކުޅުނު ހަތަރު މެޗުން ހަތަރު ލަނޑު ޖަހައިފަ އެވެ. މެޗަކަށް ފަހު މެޗެއް ބަލާއިރު އޭނާގެ ކުޅުން ވެސް އައީ ރަނގަޅުވަމުންނެވެ.\nދަގަނޑޭގެ މުހިއްމުކަން ޓީމަށް ބޮޑު: ކޯޗު\nއޭޝިއަން ކަޕް ކޮލިފައިންގައި ރާއްޖެ އޮތް ގްރޫޕުގެ ފޭވަރިޓު ގޮތުގައި އޮތް އޮމާނާ ދެކޮޅަށް ކުޅޭ މެޗަށް ނެގި ގައުމީ ޓީމުގެ ސްކޮޑަށް ދަގަނޑޭ ނެގީ ފިޓްނަސް ޓެސްޓްތަކެއް ހެދުމަށް ފަހު އެވެ. ކޮލިފައިންގައި ރާއްޖެ ކުޅުނު ފުރަތަމަ މެޗު ފަލަސްތީން އަތުން މާލޭގައި 2-0 އިން ބަލިވިއިރު ރަށުން ބޭރުގައި ބޫޓާން އަތުން މޮޅުވީ 2-0 އިންނެވެ.\nކޮލިފައިން ގްރޫޕް ސްޓޭޖާ ބެހޭގޮތުން މީގެ ކުރިން ގައުމީ ކޯޗު އޮސްޓްރޭލިއާގެ ޑަރެން ސްޓެވާޓް ބުނީ އެންމެ އުނދަގޫވާނީ އޮމާނާ ދެކޮޅަށް ކުޅޭ މެޗަށް ކަމަށާއި އޭރަށް ޓީމު ރަނގަޅަށް ތައްޔާރުވެ އޮތުން މުހިއްމު ކަމަށެވެ. އަދި ކޮލިފައިންގައި ބޫޓާން އަތުން މޮޅުވި މެޗަށް ފުރުމުގެ ކުރިން ކޯޗު ވަނީ ދަގަނޑޭ އެނބުރި އައުން މުހިއްމު ކަމަށް ބުނެފަ އެވެ.\n"މި ޓީމަށް ލީޑަރުން ބޭނުންވޭ. އޭގެން އެކަކަކީ އަޝްފާގު (ދަގަނޑޭ). އޭނާ ނެތި ދެ ވަނަ މެޗެއް މި ކުޅެން ޖެހެނީ. އަހަރެންގެ އުއްމީދަކީ އަނިޔާއިން ރަނގަޅުވެ ވީހާވެސް އަވަހަކަށް އޭނާ ޓީމާ ގުޅުން. އެއީ ހާސިލްކުރަން މި އުޅޭ ޓާގެޓަށް ވާސިލްވުމުގައި އޭނާގެ ދައުރު ބޮޑު،" ސްޓެވާޓް ބުންޏެވެ.\nދަގަނޑޭ އެންމެ ފަހުން ގައުމީ ޓީމަށް ކުޅުނީ މިދިޔަ އަހަރު އޭޝިއަން ކަޕް ކޮލިފައިން ގްރޫޕް ސްޓޭޖަށް ދިއުމަށް ކުޅުނު ޕްލޭއޮފްގެ ފުރަތަމަ ލެގުގައި ލާއޮސް އަތުން 4-0 އިން މޮޅުވި މެޗުގަ އެވެ. އެ މެޗުގައި ވެސް ދަގަނޑޭ ވަނީ ދެ ލަނޑު ޖަހައިފަ އެވެ. އެ މެޗަށް ފަހު ވެސް ގައުމީ ކޯޗު ސްޓެވާޓް ބުނީ ކުރިއަރަމުން އަންނަ ޒުވާން ކުޅުންތެރިންނަށް ދަގަނޑޭގެ ހިތްވަރު މުހިއްމު ކަމަށެވެ.\n"އެ ފެންވަރުގެ ކުޅުންތެރިއަކު ދެން ނާންނާނެ"\nފަހަކަށް އައިސް ދަގަނޑޭގެ ކުޅުމަށް ގިނަ ބަޔެއްގެ ފާޑުކިއުން ވަނީ އަމާޒުވެފަ އެވެ. އަނިޔާގެ ސަބަބުން ފޯމު ގެއްލި އެންމެ ރަނގަޅު ކުޅުން ނުދެއްކޭ ފަހަރު ވެސް އާދެ އެވެ. ރާއްޖޭގެ ފުރަތަމަ ޑިވިޝަނުގެ ތަޖުރިބާކާރު ކޯޗަކު "މިހާރަ"ށް ބުނީ ދުނިޔޭގެ އެންމެ ޓޮޕް ލެވެލްގެ ކުޅުންތެރިއަކު ވެސް ފޯމު ގެއްލިދާނެ ކަމަށާއި ރާއްޖެ ކަހަލަ ވަސީލަތް މަދު ގައުމެއްގައި ދަގަނޑޭގެ ކަހަލަ ކުޅުންތެރިއަކު ހުރުމަކީ ވެސް ނަސީބެއް ކަމަށެވެ.\n"ދަގަނޑޭ ކަހަލަ ކުޅުންތެރިއަކު ރާއްޖޭގެ ފުޓްބޯޅަ އަށް ވަރަށް މުހިއްމު. އޭނާގެ އުމުރުން މިހާރު 31. އޭގެ މާނަ އަކީ ބައިނަލްއަގްވާމީ ކެރިއަރުގެ އެންމެ ފަހު ސްޓޭޖުގައޭ އޭނަ އެހުރީ. އެކަމަކު އެ ހާލަތުގައި ވެސް އޭނާ ދައްކަމުން އަންނަ ތަފާތު އެބަފެނޭ. ކުރިއަރަމުން އަންނަ ޒުވާން ކުޅުންތެރިންނަށް އޭނާގެ އެހީތެރިކަން އެބަ ލިބެންޖެހޭ. އެ ގޮތަށް ވިސްނާއިރު ވެސް ކެރިއަރުގެ ފަހު ކޮޅުގައި އޭނާ ގައުމީ ޓީމަށް ކުޅުން މުހިއްމު. ދެން އޭނާގެ ގޭމް ޓައިމް މެނޭޖުކުރުމަކީ ހުންނަ ކޯޗެއްގެ ކަމެއް،" އޭނާ ބުންޏެވެ.\nދަގަނޑޭ (ކ) އާއި ޓީމުގެ މިޑްފީލްޑަރު އުމެއިރު.-- ފޮޓޯ: ނިޝާން އަލީ/ މިހާރު\nފަހަކަށް އައިސް ގައުމީ ޓީމު ކުޅޭ މެޗުތަކުގައި ދަގަނޑޭ އަންނަނީ ބަދަލުކުރަމުންނެވެ. އެއީ އެހެން ޒުވާން ކުޅުންތެރިންނަށް ފުރުސަތުދީ ދަގަނޑޭގެ ފިޓްނަސް ދަމަހެއްޓުމުގެ އިތުރުން އޭނާ ނެތް ދުވަހަކަށް ވެސް ތައްޔާރުވުމަށެވެ.\nދަގަނޑޭ އަކީ މި ވަގުތު ދުނިޔޭގެ ފުޓްބޯޅައިގައި ގައުމީ ޓީމުތަކަށް ކުޅެމުން އަންނަ ކުޅުންތެރިންގެ ތެރެއިން ފަސް ވަނަ އަށް އެންމެ ގިނައިން ގައުމީ ޓީމަށް ލަނޑު ޖަހައިދިން ކުޅުންތެރިއާ އެވެ. އޭނާ އަކީ ރާއްޖޭގައި މަގުބޫލު ބްރޭންޑަކަށް ވަނީ ވެފަ އެވެ. ދަގަނޑޭ އަލުން ގައުމީ ޓީމަށް އައުން ވެގެންދިޔައީ އޭނާގެ ސަޕޯޓަރުންނަށް ވެސް ލިބުނު ހިތްހަމަ ޖެހުމަކަށެވެ.\n"އަހަރެން ދެކޭ ގޮތުގައި ދަގަނޑޭ ވަރުގެ ކުޅުންތެރިއަކު އަދިވެސް ނެތް. އެހެންވެ އޭނާ ރިޓަޔަކުރުމުގެ ކުރިން އޭނާގެ ފެންވަރާ ގާތަށް ކުޅުންތެރިއަކަށް ދެވޭނީ ވެސް އޭނާގެ އެހީތެރިކަމާ އެކު. ދަގަނޑޭ ޓީމަަށް އައުމަކީ ވަރަށް ބޮޑު ހިތްހަމަ ޖެހުމެއް،" ދަގަނޑޭގެ ސަޕޯޓަރެއް ފޭސްބުކުގައި އޭނާގެ ޝުއޫރު ފާޅުކޮށްފައިވެ އެވެ.\nގައުމީ ކޯޗު ސްޓެވާޓް ޓީމާ ހަވާލުވިއިރު އެންމެ ބޮޑު ޓާގެޓެއްގެ ގޮތުގައި ކަނޑައެޅީ 2019 ވަނަ އަހަރު ޔޫއޭއީގައި އޮތް އޭޝިއަން ކަޕަށް ރާއްޖެ ކޮލިފައި ކޮށްދިނުމެވެ. ކޮލިފައިން ކޮންމެ ގްރޫޕަކުން ދެ ޓީމަކަށް އޭޝިއަން ކަޕްގެ ޖާގަލިބޭއިރު، ރާއްޖެ އޮތް ކޮލިފައިން ގްރޫޕް ޑީގެ އެއް ވަނައިގައި ދެ މެޗުން ހަ ޕޮއިންޓާ އެކު އޮތީ ފަލަސްތީނެވެ. ދެ ވަނައިގައި ތިން ޕޮއިންޓާ އެކު އޮމާން އޮތްއިރު އެ ޓީމަށް ލިބިފައިވަނީ ތިން ވަނައިގައި އޮތް ރާއްޖެއާ އެއްވަރަށް ތިންނެވެ. އެންމެ ފުލުގައި އޮތީ ޕޮއިންޓެއް ނުލިބި ބޫޓާން އެވެ.\nދުނިޔޭގެ ރޭންކިންގެ 120 ވަނައިގައި އޮތް އޮމާނާ ދެކޮޅަށް ރާއްޖެ ނުކުންނައިރު ކޮލިފައިންގައި އޮމާން އަމިއްލަ ދަނޑުގައި ކުޅުނު މެޗުން ވަނީ 14-0 އިން ބޫޓާން ބަލިކޮށްފަ އެވެ.\nފުރަތަމަ ދެ މެޗުގައި ރާއްޖޭގެ ފަރާތުން އެންމެ މޮޅު ކުޅުން ނުފެނުނު ނަމަވެސް ދަގަނޑޭ މިހާރު ހުރި ފޯމާ އެކު އޭނާ ޓީމާ ގުޅުމަކީ ލިބޭނެ ހިތްވަރެއްކަން ޔަގީނެވެ.\nދަގަނޑޭ އާއި އާ ކީޕަރަކާ އެކު ސްކޮޑު ފައިނަލްކޮށްފި


މަޢާފް (ހަވަނަ ބައި) – Esfiya – Dhivehi Vaahaka Site\n- by Dhonthy - 46- November 27, 2019\n“ޕިސް ދެން ފައްޓަބަލަ ތިއްތިބޭ.” އާރިޝްގެ ކޮނޑުގައި ހިފައި ތަޅުވައިގަންނަމުން އުޝާ ބުންޏެވެ. އާރިޝްއަށް ހަމަބިމަށް އާދެވުނީ އެވަގުތުއެވެ. “އަމް. ތިކުދިން ކުޅެލަން ވީއެއްނު ދޯ. ތިއްތިބެގެ ފްރެންޑެއް އެބަހުރި އެކޮޅުގަ. އަންނާނަން އިނގޭ.” އާރިޝް އެކަނިވެލަން ބޭނުންވެފައިހުރިވަރުން ނައިޒަކްމެންގާތު ބަހަނާއެއް ދައްކައިލައިފައި ތަންކޮޅެއް ދުރުގައި ހުރި ހަޓެއްގެ ކައިރިއަށް ދާން ހިނގައިގަތެވެ. “އޯކޭ ދެން އަހަރުމެން ކުޅޭނީ. އެހެންވީމަ އުޝާ ފައްޓާ ދެން މީމަކުން. އޯކޭ؟” ނައިޒަކް ބުންޏެވެ. އުޝާ އިރުކޮޅަކު ވިސްނާލަން އިނުމަށްފަހު ކިޔަން ފެށިއެވެ. “މޫނު ތީ ހަނދުނަމަ ދެން އިސްތަށިގަނޑަކީ އެ ވިލާ.. ތަޢުރީފުގެ ބަހަކަށް އާދެ މިވަރު ނުފުދޭހޭ..؟ ދޮންބޭބެ ހާއަކުން ކިޔާ.” އެދުވެހުގެ އިރުއޮއްސެންދެންވެސް ހަތަރު ބެއިން ލަވަބާޒީ ކުޅުނީއެވެ. ތަންކޮޅެއް ދުރުގައި އިން ހަޓެއްގައި އިށީންދެލައިގެން އާރިޝް އެމަންޒަރުތަށް ބަލަން އިނެވެ. އިރުއޮއްސުނުކަން ރޭކާލުމުން އާރިޝް އެތަނުން ތެދުވެގެން ހަތަރު ބެއިން ކައިރިއަށް ދާން ހިނގައިގަތެވެ. އާރިޝް ނިންމައިގެން ހުރީ ދެން ޒައިންއާއި ދޭތެރޭ އެއްގޮތަކަށްވެސް ނުވިސްނުމަށެވެ. ދުނިޔޭގައި ‘ޑުޕްލިކޭޓް’ މީހުންވެސް އުޅޭނެއެވެ. ދެން އިތުރަށް ޒައިންއާއި ބެހޭގޮތުން ހޯދައި އޭނާ ބޯހާސްކުރުވާކަށް ބޭނުމެއްނޫނެވެ.\nއާރިޝްވެސް އެކުދިންގެ ސަކަރާތުގައި މިފަހަރު ބައިވެރިވިއެވެ. ނަސީބުކަން ދިމާކުރިގޮތުން އާރިޝްއަށް އުނދަގޫ ކުރާ ޚިޔާލުތައް އެވަގުތު ފިލައިގެން ދިޔައެވެ. އެތަނުގައި އެތައް ފޮޓޮތަކަކާއި ސެލްފީތަކެއް ނެގުމަށްފަހު ފަސްބެއިން އެކުއެކީގައި ގެއަށް ދާން ހިނގައިގަތެވެ. އެމީހުން މަގުމަތިން ހިނގައިފައި ދިޔައިރުވެސް ސަމާސާކުރުން ހުއްޓައެއްނުލައެވެ. ކައިރީގައި ހުރި އިމާރާތެއްގެ މަތިން ފެންފުޅިއެއްގެ މަތި ވެއްޓި އުޝާގެ ކޮނޑުމަތީގައި ޖެހުމުން އައްދޯއިއޭ ކިޔައި އާރިޝްގެ ކޮނޑުމަތީގައި އުޝާ ޖެހިއެވެ. އާރިޝްވެސް ބަލާކަށްނުހުރެ މުނީޝާގެ ކޮނޑުމަތީގައި ޖެހިއެވެ. މި ހީވަނީ ކޮނޑުމަތީގައި ޖެހީމައި ވާތަދު އެކަކު އަނެކަކަށް ބަހަނީހެނެވެ.\nފަސްބެއިން އެއް ހަމައެއްގައި ހިިނގައިފައި ދަނިކޮށް ފަހަތުން ކޮންމެވެސް މީހަކު ރިޝާނާގެ އަތުގައި ހިފެހެއްޓިއެވެ. ރިޝާނާ ވަގުތުން ފަސްއެނބުރި ބަލައިލިއިރު ފަހަތުގައި ހުރީ އިސްތަށިގަނޑު ދިގުކޮށްފައި ހުރި ބިޔަ ފިރިހެނެކެވެ. އެ މީހާގެ އަތުގައާއި ކަރުގައި ބޮޑެތި ޗޭނުތައް އަޅުވައިލެވިފައި ހުއްޓެވެ. ރިޝާނާ ވަގުތުން ކުރި ބަލައިލިއިރު އަނެއް ހަތަރު ބެއިން ސަމާސާކުރަމުން ހިނގައިލައިފައި ދަނީއެވެ. “ދޮންބޭބޭ!” ރިޝާނާގެ ބާރު ހަޅޭކުގެ އަޑަށް ނައިޒަކްއަށް ފަހަތަށް ބަލައިލެވުނެވެ. ދެން ތިބި ތިން ބެއިންވެެސް ފަސްއެނބުރި ބަލައިލިއެވެ. ނައިޒަކްގެ ދެލޯ ބޮޑުވީ ބޮޑު ފިރިހެނަކު ރިޝާނާ ގަދަކަމުން ގެންދާތަން ފެނުމުންނެވެ. “އަދިވެސް ދެލޯ ބޮޑުކޮށްގެން ހުންނަނީތަ؟ ދޮންބޭބެއާ ތިއްތިބެއާ ދެމީހުން ދޭބަލަ ރިޝޫ ގެންނަން.” ނައިޒަކްމެން އެހެން ތިބެން ފެށުމުން އުޝާ އެމީހުނާއި ދިމާލަށް ހަޅޭއްލަވައިގަތެވެ. ނައިޒަކް ބަލާކަށް ނުހުރެ އެމީހުންގެ ފަހަތުން ދުއްވައިގަތެވެ. އާރިޝްވެސް ދުއްވައިގަތެވެ. ނައިޒަކްއަށްވުރެވެސް ބާރަށް އާރިޝް ދުވަމުން ގޮސް އެމީހާގެ އަތުން ރިޝާނާގެ އަތް ނައްޓުވައިލިއެވެ. އެމީހަކު ފަހަތަށް އެނބުރެމުން އާރިޝްއަށް ހަމަލާއެއްދޭން އަތް ނެގިތަނުން ނައިޒަކް އެމީހާގެ އަތް ހިފެހެއްޓިއެވެ. “ޚަބަރުދާރު!” ނައިޒަކް އެހެން ބުނެ އެ މީހާގެ މޫނުމައްޗަށް އެތިފަހަރެއް ވީއްލައިލިއެވެ.\n“ތިއްތިބޭ! ދޭ ރިޝޫ ގޮވައިގެން.” އެ މީހާގެ އަތުގައި ހިފަހައްޓައިގެން ހުރެ ނައިޒަކް ބުންޏެވެ. “އެކަމް ޒެކް…” އާރިޝްގެ ވާހަކަ މެދުކެނޑުނެވެ. “ބުނީމަ ދާނީ.. ދެންވެސް ދޭބަލަ އަވަހަށް ތިއްތިބޭ.” ނައިޒަކް ކުރުނުކޮށް ކިޔަން ފެށުމުން އާރިޝް ރިޝާނާ ގޮވައިގެން ހިނގައިގަތެވެ. އޭނާއަށް ކޮންމެފަދަ އަނިޔާއެއް ލިބުނަސް އޭނާގެ ލޯބިވާ ކޮއްކޮ ބެދޭ ކޮންމެ މަޅިއަކުން ސަލާމަތްކުރަން ނައިޒަަކް ބޭނުންވެއެވެ. “ޝްޝް ރިޝޫ ހުއްޓާލާ އިނގެ. އެއީ އެއްވެސް ކަމެއްނޫން.” ރިޝާނާ ރޯތީ އާރިޝް ރިޝާނާ ގެނެސް އޭނާގެ ގައިގައި ބައްދައިލަމުން ބުންޏެވެ. ހަމަލާއަކަށްފަހު ހަމަލާއެއް އެ މީހާއަށް އެރުވުމުގައި ނައިޒަަކް އުޅުނެވެ. އެމީހާ އެންމެ ފަހުން ބަލިވެގެން ބިންމައްޗަށް ތިރިވުމުން އެމީހާގެ އުނަގަނޑުގައި ފައިން ޖަހައިފައި ނައިޒަކް ހުއްޓިއެވެ. ނިތްކުރިން ފައިބަމުން ދިޔަ ދާތިކިތައް ފޮހެލަމުން ނައިޒަކް ދެފަރާތުން އޭނާގެ އުނަގަނޑުގައި އަތް ވިއްދައިލިއެވެ. “ހަނދާންކުރާތި ދެން މަގޭ ކޮއްކޮ ގައިގަ އިނގިލި ކުރި ޖައްސައިލިއަސް މަގޭ އަތުން ކަލޭ މަރުވާނެ!” އެމީހާއާއި ދިމާލަށް ޝަހާދަތް އިނގިލި ދިއްކޮށްގެން ހުރެ ނައިޒަކް އިންޒާރެއް ދިނެވެ. ގިނަބައެއްގެ ނަޒަރު އެމީހުންގެ ތަޅާފޮޅުންގަނޑަށް ހުއްޓިފައިވިއެވެ. ނައިޒަކް އެ އެންމެންނަށް ރުޅިވެރި ނަޒަރެއް ދިނުމަށްފަހު ދާން ހިނގައިގަތެވެ.\nނައިޒަކް ގެއަށް އައިސް ވަތްއިރުވެސް އޭނާއަށް މާނޭވާ ލެވެމުން ދިޔައެވެ. ބާރަކަށް ދޮރު ލައްޕާފައި ސިޓިންގް ރޫމުގައި ހުރި ސޯފާތަކުން ކުރެ ސޯފާއެއްގައި ނައިޒަކް އިށީނެވެ. އޭރު އާރިޝް ރިޝާނާ ގޮވައިގެން އެތަނުން ސޯފާއެއްގައި އިނެވެ. ރިޝާނާ އަށް ހުއްޓައިނުލައި ރޮވެމުން ދިޔައެވެ. އޭނާގެ ގައިގައި އެފަދަ ގޮތަކަށް މީހަކު އަތްލުމުން ހިތުގައި ޖެހުނެވެ. އެކަނިން ބޭރަށް ނުނުކުމެވުނުކަން އެއީ ރިޝާނާގެ ނަޞީބެވެ. “ރިޝޫ ދެން ހުއްޓާލަބަލަ.. ދޮންބޭބެ ރިޝޫ ސޭވް ކޮށްދިނީމެއްނު.” ނައިޒަކް ތެދުވެ ރިޝާނާ އިން ސޯފާ ކައިރިއަށް ހުއްޓެމުން ކުރުފައިމައްޗަށް ތިރިވިއެވެ. “އެކަމް ދޮންބޭބޭ.. އޭނާ ޖެހޭތަ އަހަރެންގެ އަތުގަ އެގޮތަށް އަތްލަން؟ މަ ނޫން މީހަކު ހަމަ އޭނާއަށް ނުފެނުނީތަ؟” އިސްޖަހައިގެން އިނދެ ރޮމުން ރިޝާނާ ބުންޏެވެ. “ޝްޝްޝް.. މިހާރު ތީނީ ސަލާމަތުންނެއްނު. ދެން ހުއްޓާލާ ޕްލީޒް. ރިޝޫ ތިހެން ރޮންޏާ ދޮންބޭބެ ކިހާ ދެރަވާނެ.” ރިޝާނާ ގާތުގައި އިށީންނަމުން ނައިޒަކް ބުންޏެވެ. “ޒެކްއަށް އެކަނި މީނަ ހަމައަކަށް އެޅުވޭނީ. މަމިދަނީ މައްޗަށް ފެންވަރާލަން. ބަންގިގޮވަނީއެއްނު.” އާރިޝް އެހެން ބުނެ ސޯފާއިން ތެދުވެ ސިޑިބަރިއާއި ދިމާލަށް ހިނގައިގަތެވެ.\nރިޝާނާ ރޮންޏާ އޭނާ ހުއްޓުވުމަކީ ކިހާ އުނދަގޫކަމެއްކަން ނައިޒަކްއަށް އިނގެއެވެ. ކުއްލިއަކަށް ނައިޒަކްގެ ސިކުނޑިއަށް އައި ޚިޔާލަކުން އޭނާގެ ތުންފަތަށް ލާނެތް ހިނިތުންވުމެއް ވެރިވިއެވެ. “ޝަމީމް ސަލާމް ބުނި ރިޝޫ އަށް.” ރިޝާނާއަށް ކުއްލިއަކަށް ރުއިން ހުުއްޓައިލެވުނީ ނައިޒަކް ބުނި ވާހަކައަކުންނެވެ. ރިޝާނާ މަޑުމަޑުން އޭނާގެ ލޮލުން ފައިބަމުން ދިޔަ ކަރުނަތައް ފޮހެލިއެވެ. “ނުވާނެ އެހެނެއް.” ރިޝާނާ އަށް އިނީ ޤަބޫލުނުކުރެވިފައެވެ. ރިޝާނާ އެއްފަހަރުވެސް އިސްއުފުލައިލާ ނައިޒަކް އާއި ދިމާލަށް ބަލައިލައިފިނަމަ ނައިޒަކްގެ ތުންފަތުގައިވި ލާނެތް ހިނިތުންވުން ފެންނާނެއެވެ. “އުހުނ.. ހަމަ އެހެން ވާނީ. ޝަމީމް ބުނި ރިޝޫ އަށް ސަލާމް ބުނެދެއްޗޯ. ވަރަށް މިސް ވެޔޯ ރިޝޫ މަތިން. އަދި ރިޝޫއެއްވެސް ނޫނޭ ކިޔަނީކީއެއް. ރިޝް ކިޔަނީވެސް. ނަންވެސް ވަރަށް ރީއްޗޯ. ހީލުންވެސް ފެންނަ ޗާލޯ.” ނައިޒަކް ކިޔައިދިން ވާހަކަތަކުން ރިޝާނާގެ މޫނު އެކީ ރަތްވެގެން ދިޔައެވެ. ހަށިގަނޑުގައި ވާހާ ލެއެއް ރިޝާނާގެ މޫނަށް ޖަމާވިފަދައެެވެ. ނައިޒަކް އަށް ހުނުން ކޮންޓްރޯލް ނުކުރެވިގެން އެންމެ ފަހުން ބާރަށް ހީގަނެވުނެވެ. “ނިކަން ބަލާބަލަ ހުރިހާ ދޮގެއް ހަދާފަ. ޝަމީމް އަކީ އެކަހަލަ މީހެއް ނޫންކަން އިނގޭ އޭރުވެސް. ހަމަ އެއްޗެކޭ ބުނީ ދޯ ތި!” ރިޝާނާ އެހެން ބުނެ ނައިޒަކްގެ ކޮނޑަށް އެތިފަހަރެއް ވީއްލައިލިއެވެ. ނައިޒަކް ވެސް ބަލާކަށް ނުހުރެ ރިޝާނާގެ ކޮނޑުގައި ޖެހިއެވެ. ކޮންމެއަކަސް އެދުވަހުގެ މަޣްރިބް ނަމާދަށް ބަންގި ގޮވީ އެދެބެން އެ ސަކަރާތެއްގައި ތިއްބައެވެ.\nހަމީދާގެ ކުއްލި މަރަށްފަހުވެސް ޒައިން ހިތްވަރާއިއެކު ކުރިއަށް ދާން ނިންމިއެވެ. އެގޮތުން އޭނާ ނިންމީ އޮފީހުން ވަކިވެ މާލެ ބަދަލުވާށެވެ. މާލޭގައި އުޅޭވަރަށްވެސް ތަނަވަސްކަން ޒައިންގެ އަތުގައި އެބަ ހުއްޓެވެ. ދެރަ ގޮތެއް ދިމާވުމުން އެކަމާ ހިތާމަކޮށް ޝަކުވާ ކުރުމަކީ ޒައިން އެއްގޮތަކަށްވެސް ރުހޭ ކަމެއް ނޫނެވެ. އޭގެ ބަދަލުގައި ޒައިން މަސައްކަތްކުރަނީ ކެތްތެރިކަމާއިއެކު ކަށިން ހިތްވަރު ނެރެގެން ކުރިއަށްދާން މަސައްކަތް ކުރާށެވެ. އެހެންމީހުންނާއި ޒައިން އާއި ތަފާތުވާ ކަމަކީ މިއީއެވެ.\nއެގޮތުން ޒައިން ރަނގަޅަށް މަސައްކަތް ކޮށް މާލެ ދެވޭވަރަށް ފައިސާ އެއްކުރިއެވެ. އަދި ރަށު އޮފީހުން އޭނާ ވަކިކުރުމަށް އެދި ސިޓީއެއް ލިޔެ ރަށު އޮފީހުގެ ބޮޑު މީހާއަށް ސިޓީ ފޮނުވިއެވެ. ޒައިން ރަށު އޮފީހުން ވަކިވާކަށް އޮފީހުގެ ބޮޑު މީހާ އެއްގޮތަކަށްވެސް ބޭނުމެއްނުވިއެވެ. ނަމަވެސް ޒައިންގެ އާދޭހަށް ޒައިން ބުނި ގޮތަށް އޭނާ ވަޒީފާއިން ވަކިކުރިއެވެ. ހަމަ އެދުވަހުން އެދުވަހަށް ޒައިން ދަތުރުގެ ކަންތައް ހަމަޖެއްސިއެވެ. މާދަމާއަށް ފުރަން އޮތް ލޯންޗުން ޖާގައެއް ހޯދައިގެން ޒައިން ފޮށްޓަށް އެއްޗެހި އަޅައި ދަތުރަށް ހުރިހާ އެއްޗެއް ތައްޔާރުކުރިއެވެ. އަދި މާލޭގައި ހުރި އޭނާގެ ‘ފޭސްބޫކް ފްރެންޑް’ އަށް ގުޅައި އޭނާ މާދަން މާލެ ދާނެވާހަކަ އެމީހާ ގާތުގައި ބުންޏެވެ. އެއަށްފަހު ނިދަން އޮށޯތީ އޭނާއަށް ފާޅުވާން އޮތް ޙަޤީޤަތުގެ އެއްވެސް ކަމެއް ނޭނގިހުރެއެވެ.\nއޭގެ އަނެއްދުވަހެވެ. ހެނދުނުގެ ނާސްތާ ނިންމައިލުމަށްފަހު ފަސްބެއިން ސިޓިންގްރޫމް ސޯފާގައި ވާހަކަދައްކަން ތިއްބެވެ. ފަސްބެއިންގެ ދެމެދުގަ އެންމެ ބޮޑަށް ދެކެވިގެން ދިޔައީ އެމީހަކު ވަންނާނެ ވަޒީފާއެއްގެ ވާހަކައެވެ. އާރިޝް އޮތީ އެ މަޢުޟޫއަށް ވާހަކަ ދައްކަން ބޭނުމެއްނުވެފައެވެ. އޭނާ ވަޒީފާގައި ރަނގަޅަށް މަސައްކަތްކުރަމުން ދަނިކޮށް އޭނާގެ އެއްވެސް ކުށެއްނެތި އޭނާ ވަޒީފާއިން ވަކިކޮށްލީއެވެ. އާރިޝް ބޭނުމިއްޔާ އެ މައްސަލަ ޖެއްސުމަކީވެސް އޭނާއަށް ކުރެވޭނެ ކަމެކެވެ. ނަމަވެސް އޭނާ ފަހުން އެކަމާ އަޅައިނުލީއެވެ. ދޭތެރެއަކުން ރިޝާނާގެ ވާހަކައަށް އާރިޝް ދެތިން އެއްޗެއް ބުނެލައެވެ. މުނީޝާވެސް ހުރީ ވަޒީފާއަކަށް ދާކަހަލަ ޚިޔާލެއްގައެއް ނޫނެވެ. ޝިވާން ވަޒީފާގައި އުޅޭއިރު އޭނާ ކޮންމެހެން ވަޒީފާއަށް ދިއުމުގެ ބޭނުމެއްނެތްތާއެވެ. އެހެނެއްކަމަކު ޝިވާންގެ މަސައްކަތްތަކުގައި މުނީޝާ ވަރަށް ބޮޑަށް ޝިވާން އަށް އެހީތެރިވެދެއެވެ. އެންމެންގެ މޫނުމަތިންވެސް ސީރިއަސްކަން ކެނޑުނީ އެވަގުތު އާރިޝް ސޯފާއިން ވެއްޓުމުންނެވެ. އާރިޝް ސޯފާގައި އޮވެފައި އެއްއަރިއަކަށް ފުރޮޅިލިވަގުތު އޭނާ މުށިތަކުމައްޗަށް ވެއްޓުނީއެވެ. ނަޞީބަކުން އާރިޝްއަށް އެއްވެސް ކަހަލަ ހާނީއްކައެއްނުވިއެވެ. އާރިޝް ވެއްޓުމުން އޭނާ މޫނަށް ޖައްސައިލި ވައްތަރުން ދެން ތިބި ހަތަރުބެއިންނަށްވެސް ހެވުނީއެވެ. އާރިޝް ތެދުވެ ރަނގަޅަށް ސޯފާގައި އިށީނެވެ. “ރީތިވެއްޖެއްނު ވަކިން ސޯފާއެއްގަ އޮތީމަ.” އާރިޝް އޭނާގެ އަމިއްލަ ނަފްސާއި މުޚާތަބުކުރަމުން ބުންޏެވެ. އޭނާ އެހެން ބުނީ ވައިއަޑުން ކަމަށްވިޔަސް އޭނާ އެހެން ބުނި އަޑު ދެންތިބި މީހުންނަށްވެސް އިވުނެވެ. އެގޮތަށް އެކި ސަމާސާކުރުމުގައި އެމީހުން ތިއްބެވެ.\nމި ފަސްބެއިން ޖަހާ އެކިއެކި ސަކަރާތްތައް ބަލަން މަތީގައި އަސްމާ ހުއްޓެވެ. ހެނދުނުގެ ނާސްތާއަށް އިންސާފްކުރުމަށްފަހު އަސްމާ އެހުރީ އެތަނުގައެވެ. އެތަނުގައި ހަރުކޮށްފައި ހުރި ރެއިލިންގްގައި އަތް އަޅުވައިލައިގެން އަސްމާ ހުރިއިރު އަނެއް އަތުން އޭނާގެ ލޮލުން އޮހޮރެމުން ދިޔަ ކަރުނަ އަސްމާ ފޮހެލިއެވެ. މިކުދިން މިހާ އުފަލުގައި ވަގުތުތައް ހޭދަކުރާއިރު އޭނާ ފޮރުވައިގެން އުޅޭ ޙަޤީޤަތް އެ ކުދިންނަށް ކިޔައިދޭނީ ކިހިނެތްހެއްޔެވެ؟ މިހާ އެކުވެރި އާއިލާއެއް ރޫޅިގެން ހިނގައިގެން ގޮސްފިއްޔާމުން މާ ރަނގަޅެއް ނުވާނެއެވެ. މި ކުދިންގެ ތުންފަތުގައި މިހާރު އެހުރި ރީތި ހިނިިތުންވުން އެދުވަހަކުން ނުހުންނާނެއެވެ. ކޮންމެއަކަސް މިހަކަލަ ޚިޔާލުތަކެއްގައި ހުރެ އަސްމާއަށް ރޮވެމުން ދިޔައެވެ. ޒައިންއަކީ ކާކުކަން މިކުދިންނަށް ކިޔައިދީގެން އެކުދިން އެވާހަކަތައް ޤަބޫލުނުކުރުމަކީވެސް އެކަށީގެންވާ ކަމެކެވެ. ޒައިން ބަލައިގަންނާނެކަމެއްވެސް އިނގެނީއެއް ނޫނެވެ. އަސްމާ އެންމެ ބޮޑަށް ދެރަވީ އެދުވަހު ކަމާބެހޭ ފަރާތަށް ޒައިން ގެއްލުނު ވާހަކަ ރިޕޯޓުނުކުރެވުމުންނެވެ. ނަމަވެސް އެދުވަހު ނުކުރެވުނަސް މިއަދުވެސް ކުރެވިދާނެއެއްނޫންހެއްޔެވެ؟ އަސްމާ ބޮޑަށް ބޭނުންވީ އޭނާ އަމިއްލައަށް ޒައިން ހޯދާށެވެ. ޒައިން ހޯދައިގެން ޒައިންއަކީ ކާކުކަން ޒައިން އަށް ކިޔައިދީ އަދި މިހާރު އޭނާގެ ގާތުގައި ތިބި ދަރިންނަށްވެސް އެއީ ކާކުކަން ކިޔައިދޭން އަސްމާ ބޭނުންވެއެވެ. ނަމަވެސް އެވާހަކަތައް ކިޔައިދީގެން މިކުދިންގެ ދެމެދުގައި އޮތް ރަޙިމުގެ ވަރުގަދަ ގުޅުން ކެނޑިދާނެކަމަށްޓަކައި އަސްމާ ބިރުގަނެއެވެ. އެއަށްވުރެ މާބޮޑަށް ދަރިންގެ އުފާ އަސްމާއަށް މުހިންމެވެ.\nއެދުވަހުގެ މެންދުރު ނަމާދަށްފަހު ޒައިން ބޭރަށް ނުކުތީ ކުޑަކޮށް މާލޭގެ ތަންތަން ބަލައިލާ ދަސްކޮށްލުމުގެ ނިޔަތުގައެވެ. މިއަދު ހެނދުނު މާލެ އައިގޮތަށް މެންދުރު ވާންދެން ޒައިންއަށް އޮވެވުނީ ނިދާށެވެ. އެހެންވެގެން ރީތިވެލައިގެން ނަމާދުކޮށްލައިގެން ބޭރަށް ނުކުތީއެވެ. ގޫގްލް މެޕްގެ އެހީގައި ޒައިން ތަންތަން ބަލަމުން ހިނގަމުން ދިޔައެވެ. ޒައިން މިއަދު ބޭނުންވީ ފިހާރައަކަށް ގޮސް ގަމީހަކާއި އެނޫންވެސް ރީތި ޖީންސާއި ފަޓްލޫނުކޮޅެއް ގަނެލާށެވެ. ޒައިން ހިނގަމުން ހިނގަމުން ގޮސް މާފަންނުގައި ހުރި ބޮޑު ފިހާރައަކަށް ވަނެވެ. ޒައިން އެފިހާރައިން ނުކުތީ ރަތްކުލައިގެ ގަމީހަކާއި ގަދަ ނޫކުލައިގެ ގަމީހަކާއި އައިސް ބްލޫ ޖީންސެއްވެސް ގަނެގެންނެވެ. އެއަށްފަހު ހިނގައިގަތީ އަނެއްކާވެސް ގެއަށް ދާށެވެ. “ކަލޯ ގަޔާ.. މުޅި މާލެ ދަސްވީތަ އަމިއްލައަކަށް ފިހާރައަކަށް ގޮސް ތިއައީ ބާޒާރުކޮށްލައިގެން؟” ޒައިން ގެއަށް އައިސް ވަތްތަނުން ސިޓިންގް ރޫމް ސޯފާގައި އިން ޝަމީމް އެހިއެވެ. “އެހެހެހެ. ގޫގްލް މެޕް ބަލައިގެނޭ ދިޔައީ. ދެން އަބަދު މީސްމީހުންގެ އަތުގައި ހިފައިގެން ތަންތަނަށް ދާން ޖެހެންޏާ ކިހިނެތްތަ ދުނިޔޭގަ އުޅޭނީ؟” ޒައިން ސަމާސާވެރި ރާގަކަށް ބުންޏެވެ. އެއާއިއެކު ދެމީހުންވެސް ލުއި ގޮތަކަށް ހީލިއެވެ. “އޭ ޝިމް އަށް އެއްޗެއް ނުގަނެ ދޯ މިއާދެވުނީ..” ޒައިން ސޯފާގައި އިށީންނަމުން ކަމެއް ހަނދާންވިފަދައަކުން ބުންޏެވެ. “އެ އޯކޭ ވާނެ.” ޝަމީމް ކުރު ޖަވާބަކުން ފުއްދާލިއެވެ. ޒައިންވެސް ދެން މާވަރަކުން އެކަމަކާއެއް ނޫޅުނެވެ.\nޒައިން އާއި ޝަމީމް އެންމެ ފުރަތަމަ ދިމާވީ ފޭސްބުކުންނެވެ. ޝަމީމް އަށް ޒައިން އަޕްލޯޑް ކޮށްފައި ހުންނަ ވީޑިއޯތައް ކަމުދާތީ ޝަމީމް ބޭނުންވީ ޒައިންއާއި އެކުވެރިވާށެވެ. އެހެންކަމުން ޝަމީމް ފްރެންޑް ރިކުއެސްޓެއް ޒައިން އަށް ފޮނުވީއެވެ. މާގިނަ ދުވަސްތަކެއް ނުކޮށް ދެމީހުން ފޭސްބުކުން ވާހަކަ ދައްކަން ފެށިއެވެ. އޭގެ ފަހުން އެދެމީހުން ވަނީ ދެ ‘ބެސްޓީންނަށް’ ވެފައެވެ. ދެމީހުންވެސް ކަމެއް ބޭނުންވެއްޖެއްޔާމުން އެކަކު އަނެކަކު ކައިރީ ބުނެއެވެ. އަދި އެމީހުންނަށް ވީވަރަކުން އެކަކު އަނެކަކަށް އެހީވަމުން ދިޔައެވެ. ކޮންމެ އަހަރެއްގެ ރަމަޟާން މަހު ޝަމީމް ޒައިންއަށް ކަދުރު ޕެކެޓެއް ފޮނުވާނެއެވެ. އެގޮތަށް ދެ އެކުވެރިންވެސް އެކަކު އަނެކަކަށް އެއްޗެހި ދެމުން ދިޔައެވެ. ހަދިޔާ ބަދަލުކޮށްދެމުން ދިޔައެވެ. ނަމަވެސް ޒައިންއާއި ޝަމީމްއަށް އެކަކު އަނެކަކު ހަމަލޮލަށް އެ ފެނުނީ މިއަދުއެވެ. މިކަމާއި ދެ އެކުވެރިން ތިބެނީ އުފަލުންނެވެ. ޒައިން މާލެ އަންނާނޭ ދުވަހަކަށް ޝަމީމް ވަރަށް އިންތިޒާރުކުރިއެވެ. މިއަދު މިއޮތީ އެ އިންތިޒާރުގެ ނިމުން އައިއްސައެވެ. ދެން ޝަމީމް ބޭނުންވީ ޒައިން އޭނާގެ އެކުވެރި ނައިޒަކް އަށް ތަޢާރަފް ކޮށްދޭށެވެ.\n“އޭ މަ މާދަން ހުޅުމާލެއަށް ދާނަން އިނގެ.. ކަމެއް ބޭނުންވެއްޖެއްޔާ ލަސްނުކޮށް ގުޅާތި އަހަންނަށް. ދެން މިގެއަށް މަސައްކަތު މީހަކު ގެންނާނަން. އޭރުން ޒައިން އެކަންޏެއްނުވާނެއެއްނު.” ޒައިންގެ ކޮނޑުގައި އަތްއަޅުވައިލަމުން ޝަމީމް ބުންޏެވެ. ޒައިން މަޑުމަޑުން ބޯ ޖަހައިލިއެވެ. “އޭ މަމިދަނީ ފެންވަރާލަން އެންމެ ތިރީސްވަރަކަށް މިނިޓު ހޭދަވީ ބޭރުގަ. އެކަމް މިހުރީ ވީވަރު.” ޒައިން އެހެން ބުނުމުން ޝަމީމް ޒައިން ލައިގެން އިން ގަމީހަށް ބަލައިލިއެވެ. ތެދެކެވެ. ޒައިންގެ މުޅި ގަމީސް ވަނީ ދާހިތްލުމުގެ ސަބަބުން ތެމި ފޯވެފައެވެ. “ހެހެ.. އޯކޭ ދޭ އަވަހަށް.” ޝަމީމް ބުންޏެވެ. ޒައިން އޭނާގެ ކޮތަޅު ހިފައިގެން އޭނާއަށް ޚާއްޞަކުރެވިފައި އިން ކޮޓަރިއަށް ވަނެވެ. “ޝިމް ކޮންތާކަށް؟” ގޭގެ ބޮޑުދޮރާއި ދިމާލަށް ޝިމާޔާ ދިޔަތަން ފެނުމުން ޝަމީމް އަހަައިލިއެވެ. އޭރު ޝަމީމްގެ އަނގަޔަށް ހަދައިލި ގޮތުން ހީވީ ފުޅަކާއެއްޗެއް ކެވުނު ހެންނެވެ. އެހެންނުވާންވީ އެއްވެސް ސަބަބެއް ނެތެވެ. ޝިމާޔާ ލައިގެން ހުރީ ބަނޑާއި ހަމައަށް އަރާ ކުޑަކުޑަ ރަތް ޓޮޕްކޮޅަކާއި ނޫކުލައިގެ ބާރު ޖީންސެކެވެ. “ފްރެންޑަކާ އެއްކޮށް ކާން މިދަނީ.” ޝިމާޔާ އެހެން ބުނެ އަވަސްއަވަހަށް ގެއިން ނުކުތެވެ. ޝަމީމް ދެފަރާތަށް ބޯ ހޫރުވައިލަމުން އޭނާގެ ފޯނު ނެގިއެވެ. އަދި ނަމްބަރުތަކަށް ފިތައިލުމަށްފަހު ފޯނު ކަންފަތުގައި ޖައްސައިލިއެވެ.\nފޯނު ކަންފަތުގައި ޖައްސައިގެން މަގުމަތިން ހިނގައިފައި ދިޔަ ނައިޒަކްގެ ގައިގައި މީހަކު ވަރަށް ބާރަށް ޖެހިގަތެވެ. ހަމަ އެވަގުތު ނައިޒަކްގެ އަތުން ފޯނު ވެއްޓުނެވެ. ނައިޒަކް އަވަސްއަވަހަށް އޭނާގެ ފޯނު ނަގައި ކުރިމައްޗަށް ބަލައިލިއެވެ. އޭރު ކުރިމަތީގައި ކުރު ޓޮޕަކާއި ބާރު ޖިންސެއް ލައިގެން ދެބުމަ ގޮށްޖަހައިގެން ހުރި އަންހެން ކުއްޖެއް ހުއްޓެވެ. އެކުއްޖާ އެގޮތަށް ބަލަހައްޓައިގެން ހުންނަން ފެށުމުން ނައިޒަކް އަވަހަށް ދާން ހިނގައިގަތެވެ. ނަމަވެސް އެކުއްޖާ ނައިޒަކްގެ ގަމީހުގައި ހިފަހައްޓާ އެދިމާލަށް ގެނައެވެ. “ކަލޭ ތީ ކާކުތަ އައިސް މަގޭ ގައިގަ ޖެހިގަންނަން؟” ނައިޒަކް ލައިގެން އިން ގަމީހުގެ ގިރުވާނުގައި ހިފަހައްޓައިގެން ހުރެ ޝިމާޔާ ބުންޏެވެ. އޭރު އެ ހުދު ދަތްޕިލަތަކަށް ވަނީ ބާރުކޮށްލެވިފައެވެ. “ދޫކުރޭ ހަމަމިހާރު!” އަމުރުވެރި ރާގަކަށް ނައިޒަކް ބުންޏެވެ. ޝިމާޔާއަށް ރަނގަޅަށް ނައިޒަކްގެ މޫނަށް ބަލައިލެވުނީ އެވަގުތުއެވެ. އެއާއިއެކު ޝިމާޔާގެ ދެލޯ ބޮޑުވެގެން ދިޔައެވެ. އެމީހެއްގެ ގަމީހުގެ ގިރުވާނުގައި ހިފެހެއްޓިފައިވި ޝިމާޔާގެ އަތް ދަމައިގަތެވެ. އެއާއިއެކު ނައިޒަކް އަވަހަށް އެތަނުން ދާން ހިނގައިގަތެވެ. ޝިމާޔާއަށް ހުއްޓުން އަރައިފައި އެހުރި ތާނގައި ހުރެވުނީއެވެ. ޒައިން ގެއަށްވަނީ ދާދި ދެންމެއަކުއެވެ. އެހެންނޫނަސް ޒައިން މިއަދު ލައިގެން ހުރީ ކަޅުކުލައިގެ ގަމީހެކެވެ. ދެން ކުއްލިއަކަށް ޒައިން ނޫކުލައިގެ ގަމީހެއްލައިގެން އެ ފެނުނީ ކިހިނެތްވެގެން ހެއްޔެވެ؟ ޒައިންގެ އިސްތަށިގަނޑު މިހާރު ހައިލައިޓްވެސް ކުރީ ހެއްޔެވެ؟ މިކަހަލަ އެތައް ސުވާލުތަކެއް ޝިމާޔާގެ ހިތަށް އަރައި ފައިބަމުން ދިޔައެވެ.\nޝިމާޔާއަށް ހަމަބިމަށް އާދެވުނީ އޭނާގެ ފޯނު ރިންގްވާ އަޑު އިވުމުންނެވެ. އޭރު އެފޯނުގެ ބޮޑު ސްކްރީނަށް ‘އަންޖް’ މިހެން އަރައިފައި އޮތެވެ. ޝިމާޔާ ލަސްނުކޮށް އެ ކޯލު ރިސީވްކޮށް ފޯނު ކަންފަތުގައި ޖައްސައިލިއެވެ. “ހެލޯ އަންޖް.. މި ދަނީއޭ.. ކުޑަ އެކްސިޑެންޓެއްވީ.. އެހެންވެ ލަސްވީ އެ.. މިހާރު މިދަނީ އިނގޭ.” ފޯނު ކަންފަތުން ނަގައި ލޮކްކޮށްލުމަށްފަހު އެ ޖީބަށްލައިފައި ބާރު ހިނގުމެއްގައި އޭނާގެ މަންޒިލާއި ހަމައަށް ދާން ހިނގައިގަތެވެ. ދިޔަ މަގުމަތީގައިވެސް ޝިމާޔާއަށް ވިސްނެމުން ދިޔައީ ނައިޒަކްއާއި މެދުގައެވެ. މިވީ ގޮތުން ޝިމާޔާ ހުރީ ގެއަށް ދާހިތްވެފައެވެ. އަދި އެއްފަހަރު ޒައިން ރަނގަޅަށް ދަސްކޮށްލުމުގެ ބޭނުމުގައެވެ.\n“އޭތް ޝިމާ ހާދަ ލަސްވީ.. އަހަރުން ވަރަށް ވެއިޓް ކޮށްފިން.” ބޮޑު ރެސްޓޯރެންޓެއްގައި ހަތަރު މީހުންގެ ޖާގައިގައި އިށީންދެވޭ ގޮތަށް ހުރި މޭޒުކައިރިއަށް ޝިމާޔާ ހުއްޓުމާއިއެކު ލައިލާ ބުންޏެވެ. “އާދެބަލަ އިށީންނަން.” އަންޖަދު ބުނުމުން ޝިމާޔާ ގޮސް އަންޖަދު އާއި ޖެހިގެން އިން ގޮނޑީގައި އިށީނެވެ. އަންޖަދު ގާތުގައި ޝިމާޔާ އިން އިރު ލައިލާ ގާތުގައި ފަޔާޒް އިނެވެ. “ޝިމާ އަންނަންދެން އަހަރުން މި ތިބީ ނުވެސް ކައި. ހިނގާ އޯޑަރު ކުރަން.. ކޯއްޗެއް ޝިމް ބޭނުންވަނީ؟” ލައިލާ އެހެން އެހުމުން ކޮންމެ އެއްޗެއް ގެނެޔަސް އޯކޭ އޭ ޝިމާޔާ ބުންޏެވެ. އެންމެން މަޝްވަރާ ކުރުމަށްފަހު ވެޖިޓަބަލް ރައިސް އެއް ގެންނަން ނިންމިއެވެ. “ޝިމާ ހާދަ އެހެންކަހަލަ ގޮތަކަށް ތީނީ؟” ޝިމާޔާގެ ފަރާތުން ނުދަންނަ ސިފައެއް ފެނުމުން ލައިލާ އެހިއެވެ. އެހެންޏާ އަބަދުވެސް އަނގަގަދަ ޝިމާޔާ މިއަދު އޭނީ ނެގިމަޑުވެފައެވެ.\nލޯބިން ހިނިތުންވެލާށޭ 7\nލޯބި ހަމަ އެންމެ ލޯބީ ކަރުނައިގެތެރޭގައި….. (2 ވަނަ ބައި)\nWow😍😍😍 varah reethi mi part vx❤❤❤ and varah furihama💞💞💞💞💞 naixak and zain eh ulhenii dhimaavaan baa?😱😱. Curiously waiting for next part🌸🌸🌸🌸🌸🌸🌸🌸🌸. When next?\nThank you Maisha Maii 🙂 Dhn neynge dhw. Naizak and Zain…… Dhonthiakauves neynge. Hehehe. Keep waiting Maii. Dhen oiy episode Sundayga upload kureveythoa mi balanee.\nSalaam! miothee sixth vana episode upload vefa. Kiyuntherinnau kamudhaane kamau unmeedhukuran. Liyumuga hedhey kuhththau buneladhinumakee v bodu edhumeiy. Enjoy reading and leaveacomment. Love you all <3 <3 <3 <3 <3 <3\nV v v v v reeeeeeeethi……♥♥♥♥❤❤❤❤❤❤❤❤\nThank you [email protected]@n!. <3 <3 <3 <3 <3 <3 <3\nDhonthxxxx😘😘😘..awwwwn alheyyy😱😱😱sisthey alhey v v v v thiththi mi part vxx❤❤❤..alhe ehme kiyaa hiyyvaa hisaabun u nimmanings😛😛😛hehe…btw when next sisthey💕💕💕love mooooo💄💄💄\nAwwwwn magnumxxxx. Thank you magnumm for the beautiful and lovely comment. Dhen oiy episode Sundayga upload kureveythoa mi balanee. Love you too magnumm <3 <3 <3 <3 <3\nVarah reethi mi part vx….varah cmnt nukurvey mihaaru ekm cmnt nukurevunas hurihaa part eh vx kiyan…..varah reethi mi part vx hama……lysm dhonthy…..\nThank you Kairaa 😉 oh that’s good. comment nukuriyas kiyaalanikoh eveethaa dhw Kai. Anyways once again thank you so much. Love you too Kairaa\n❤❤❤❤maa sha Allah💙💙💙💙\nThank you so much Yanaa 🙂 😉 Yanaage comment ves Maasha Allah v reethi. Hehehe. Keep waiting inge Yanaa\nMi part vx hama Obbiness to the max ey buneveyny….👌👌👌👌👌👌👌👌👌👌👌👌👌…. V furihama………👏👏👏👏👏👏👏👏. Waiting fr nxt part….😁😁😁😁😁😁😁….. LYSM dear sis…….. 💖💖💖💖💖💖💖💖\nAlhe thank you Kylie 🙂 🙂 🙂 😉 Keep waiting Kylie. Love you too Kylie <3 <3 <3 <3 <3 <3\nAwwwww!!! V v v reethi mi part vx…. Ma Sha Allah… Dhonthy aslu v talented ey bunevunee…❤❤❤❤ I am so curious for the next part… I simply love this story… 🥀🥀🥀🥀💖💖Story nimendhen genesdheyne kamah ummeedhu kuran..😊😊😊😊 May Allah bless you. Lysm\nAwwwn thank you so much Muslim. V ufaavejje. 🙂 🙂 Aan iraadhakurevviyyaa vaahaka nimendhen genesdheynan gavaaidhun. May Allah bless you more. And love you too muslim <3 <3 <3 <3 <3


Ras Online - ކޮވިޑް-19: ރާއްޖެއިން 27 މީހުން ޕޮޒިޓިވްވެ، 94 މީހުން ބަލިން ރަނގަޅުވެއްޖެ\nކޮވިޑް-19: ރާއްޖެއިން 27 މީހުން ޕޮޒިޓިވްވެ، 94 މީހުން ބަލިން ރަނގަޅުވެއްޖެ\nމާޝާ މިދުހަތު 30 އޮކްޓޯބަރު 2020\nރާއްޖެއިން ވޭތުވެދިޔަ 24 ގަޑިއިރުގެ ތެރޭގައި ކޯވިޑް-19 އަށް 27 މީހުން ޕޮޒިޓިވްވެ 94 މީހުން ބަލިން ރަނގަޅު ވެއްޖެއެވެ.\nއެޗްޕީއޭގެ ތަފާސް ހިސާބުތައް ދައްކާގޮތުން ރާއްޖެއިން ބަލިޖެހުނު މީހުންގެ ޖުމްލަ އަދަދު މިހާރު ވަނީ 11،643 އަށް އަރާފައެވެ. ރާއްޖެއިން ވޭތުވެދިޔަ 24 ގަޑިއިރުގެ ތެރޭގައި ކޯވިޑް-19 އަށް ޕޮޒިޓިވް ވި މީހުންގެ ތެރޭގައި ހިމެނެނީ 16 ދިވެހިންނާއި 11 ބިދޭސީންނެވެ.\nއެޗްޕީއޭއިން އާންމުކޮށްފައިވާ ހިސާބުތަކަށް ބަލާއިރު އިއްޔެ އިރުއޮއްސި 6:00 އިން މިއަދު އިރުއޮއްސި 6:00 އަށް ބަލިޖެހިފައި ތިބި މީހުންގެ އަދަދު އުޅެނީ 820 ގައެވެ. ވޭތުވެދިޔަ 24 ގަޑިއިރުގެ ތެރޭގައި ބައްޔަށް ޕޮޒިޓިވް ވި މީހުންގެ ތެރޭގައި ހިމެނެނީ ގްރޭޓަރ މާލެ ސަރަހައްދުން ޕޮޒިޓިވްވި 18 މީހަކާއި އެހެނިހެން ސަރަހައްދު ތަކުން ޕޮޒިޓިވްވި 09 މީހުންނެވެ.\nއެޗްޕީއޭ ގެ ތަފާސްހިސާބުން ދައްކާގޮތުން މިވަގުތު ހޮސްޕިޓަލްގައި އެޑްމިޓްކޮށްގެން ފަރުވާދެމުން ގެންދަނީ 54 މީހުންނަށެވެ. އެޗްޕީއޭއިން ބުނީ ކޯވިޑަށް ޓެސްޓްކުރުމަށް ރާއްޖޭގައި ވޭތުވެދިޔަ 24 ގަޑީއިރުގެ ތެރޭގައި 1،776 ސާމްޕަލް ނަގާފައިވާ ކަމަށެވެ. އަދި މިވަގުތު އައިސޮލޭޝަންގައި ތިބީ 259 މީހުންނެވެ.\nވޭތުވެދިޔަ 24 ގަޑީއިރުގެ ތެރޭގައި 94 މީހަކު މިބަލިން ރަނގަޅުވެފައިވާއިރު، މިހާތަނަށް ރާއްޖެއިން ބަލިޖެހުނު މީހުންގެ ތެރެއިން 10،779 މީހުންވަނީ ބަލިން ރަނގަޅުވެފައެވެ.\nމިހާތަނަށް ރާއްޖެއިން 37 މީހަކު ވަނީ ކޯވިޑް-19 ޖެހި މަރުވެފައެވެ.


18 Aharu fahun Yaya Toure foorboa'lha kuhun huttaalaifi\nއަށާރަ އަހަރު ފަހުން ޔާޔާ ޓުރޭ ފުޓްބޯޅަ ކުޅުން ހުއްޓާލައިފި\nޓޫރޭ ރިޓަޔާ ކުރި ކަން އިއުލާން ކޮށްފައިވަނީ އޭނާގެ އެޖެންޓް ކުރި ޓްވީޓެއްގައި\nޓޫރޭގެ ފުޓްބޯޅަ ކެރިއަރު ފަށާފައި ވަނީ 2001 ވަނަ އަހަރު\nކ. މާލެ | 11 މެއި 2019 | ހޮނިހިރު 08:42 | 5,023\nޔާޔާ ޓޫރޭ ވަނީ ހަތް ކްލަބަކަށް ކުޅެފައި - ގޯލް.ކޮމް\nކުރީގެ މެންޗެސްޓަރ ސީޓީ އަދި ބާސެލޯނާގެ ލެޖެންޑް ޔާޔާ ޓޫރޭ އަށާރަ އަހަރު ފުޓްބޯޅަ ކުޅުން ހުއްޓާލައިފިއެވެ.\nއުމުރުން 35 އަހަރުގެ އައިވަރީ ކޯސްޓުގެ ތަރި ޔާޔާ ޓުރޭ ފުޓްބޯޅައިން ރިޓަޔާ ކުރިކަން އިއުލާން ކޮށްފައިވަނީ އޭނާގެ އެޖެންޓް ޑިމިތްރީ ސެލުކް ކުރި ޓްވީޓެއްގައެވެ.\nޑިމިތްރީ ބުނީ ކުޅުމާ ދުރަށް ޖެހުމަށް ފަހު ދެން ޓޫރޭ ފެންނާނީ ކޯޗެއްގެ ގޮތުގައި ނޫނީ ސްޕޯޓިން ޑައިރެކްޓަރެއްގެ ގޮތުގައި ކަަމަށެވެ. އެހެން ނަމަވެސް އޭނާ ކޯޗުކަން ކޮށްދޭނީ ކޮން ކުލަބަކަށް ކަމެއް ޑިމިތްރީ ނުބެނެއެވެ.\nއުމުރުން 18 އަހަރުގައި ޕްރެފެޝަނަލް ފުޓްބޯޅަ ބެލްޖިއަމްގެ ބެވްރެން އިން ފެށި ޓޫރޭ ވަނީ ކެރިއަރު ނިންމާލުމުގެ ކުރިން ހަތް ކްލަބަކަށް ކުޅެފައެވެ. ދެހާސް ހަތަރު ވަނަ އަހަރު އައިވަރި ކޯސްޓުގެ ގައުމީ ސްކޮޑްގައި ހިމެނި ޓޫރޭ ވަނީ އެ ޓީމަށް ތިން ވޯލްޑް ކަޕްގައި ކުޅެފައެވެ. އެއީ އެ ޓީމު ފުރަތަމަ ފަހަރަށް ވޯލްޑް ކަޕަށް ކޮލިފައިވި 2006 ވަނަ އަހަރާއި 2010 ވަނަ އަހަރުގެ އިތުރުން 2014 ވަނަ އަހަރުއެވެ.\nޑިޑިއޭ ޑޮރްގްބާގެ އަށް ފަހު އައިވަރީ ކޯސްޓުގެ ކެޕްޓަން ކަން ޓޫރޭ ހަވާލުވެފައި ވަނީ 2014 ވަނަ އަހަރުއެވެ. ގައުމީ ޓީމަށް ކުޅުން އޭނާ ހުއްޓަލާފައި ވަނީ 2016 ވަނަ އަހަރުގެ ސެޕްޓަމްބަރު މަހުގެ 20 ވަނަ ދުވަހުއެވެ. އައިވަރީ ކޯސްޓުގެ ގައުމީ ޓީމަށް އޭނާ ވަނީ 20 ގޯލް ކާމިޔާބު ކޮށްދީފައެވެ.\nޓޫރޭގެ ފުޓްބޯޅަ ކެރިއަރުގައި އެންމެ ގިނަ ދުވަސް ހޭދަކޮށްފައި ވަނީ މެންޗެސްޓާ ސިޓީގައެވެ. އެ ކްލަބުގައި ހޭދަކުރި ނުވަ އަހަރުގެ ތެރޭގައި ޓޫރޭ ވަނީ އެ ކްލަބަށް ތިން ޕްރިމިއާ ލީގާއި އެފްއޭ ކަޕާއި ދެ ލީގުގެ އިތުރުން އެއް ކޮމިއުނިޓީ ޝީލްޑް ހޯދައިދީފައެވެ.\nއިނގިރޭސިވިލާތުގައި ހޭދަކުރި ދުވަސްވަރު ޓޫރޭއަށް ވަނީ ނަސްލީ ތަފާތު ކުރުންތަކާއި ކުރިމަތިލާން ޖެހިފައެވެ. ރިޓަޔާ ކުރުމުގެ ކުރިން ޓޫރޭ ކުޅެފައި ވަނީ ގްރީސްގެ ސުޕަލީގުގެ އޮލިމްޕިއާކޯސް އަށެވެ.


ވިޔަފާރިވެރިންގެ މިސްކިތުގައި އިމާމުވެ ތަރާވީޙް ނަމާދުކުރާ ޙަސަން އާހިލްގެ އުމުރަކީ އެންމެ 17 އަހަރެވެ. ޙަސަން އާހިލުވަނީ އިމާމުވެ ނަމާދުކުރުމުގައި ޖަމާއަތުގައި ނަމާދުކުރާ އެންމެންގެ ލޯބިހޯދައިފައެވެ.\nމިއަދުނޫހުން ޙަސަން އާހިލް އާއި ބައްދަލުކޮށް އޭނާ ކުރި ހިތްވަރުގަދަ ދަތުރުގެ މައުލޫމާތު އޮޅުންފިލުވައިލީމެވެ.\nއަޅުގަނޑު ތަޢުލީމް ހާސިލް ކުރަމުން މިގެންދަނީ އަލްމަދްރަސަތުލް ޢަރަބިއްޔަތުލް އިސްލާމިއްޔާގެ ގްރޭޑް 11 ގައެވެ. އަޅުގަނޑު ޤުރުއާން ހިތުދަސްކުރަން ފެށީ 2011 ވަނަ އަހަރުއެވެ. މުރާޖައާކޮށް ހާފިޛުންގެ ކޮމިޓީއަށް ކިޔައިދީ އެއްވަނަ ދަރަޖައިގައި ފާސްވި 2019 އަހަރުގެ ފެބްރުއަރީ މަހުގައެވެ. އަދި ހަމަ އެއަހަރު ރައީސުލް ޖުމްހޫރިއްޔާ ދެއްވާ ހާއްސަ އިނާމުވެސް ހާސިލްކުރީމެވެ.\nއެންމެ ކުޑައިރުވެސް ޤުރުއާން ކިޔެވުމަށް އަޅުގަނޑު ލޯބިކުރީމެވެ. އޭރުވެސް އަޅުގަނޑުގެ ހިތުދަސްކުރުމުގެ ބާރު ގަދައެވެ. މަންމައާއަ ބައްޕައަށް މިކަން ފާހާގަވުމުން އަޅުގަނޑު ޤުރުއާނާ ބެހޭ މަރުކަޒުގެ ކްލާހެއްގައި ބައިވެރި ކުރުވިއެވެ. ހިތުދަސް ކޮށް ނިންމީ ވެސް ޤުރުއާނާ ބެހޭ މަރުކަޒުގައެވެ. ޙިފްޒު ކުރަން ފަށައިގެން އެކަން ނިމުމަށްދާންދެންވެސް އަޅުގަނޑުގެ އެންމެ ބޮޑު ހިތްވަރެއް ކަމުގައިވީ އަޅުގަނޑުގެ މަންމައާއި ބައްޕައެވެ.\nއިމާމްވެ ތަރާވީޙް ނަމާދު ކުރުމަކީ ހިތުދަސް ކުރަން ފެށީއްސުރެވެސް އަޅުގަނޑު ދެކެމުން އައި ވަރަށް ބޮޑު ހުވަފެނެކެވެ. ﷲގެ އިރާދާ ފުޅާއިއެކު އެހުވަފެން ހަޤީޤަތަކަށްވީ މިއަހަރު ވިޔަފާރިވެރިންފެ މިސްކިތުގައި އިމާމްވެ ތަރާވީޙް ކުރަން ލިބުނު ފުރުސަތާއިއެކުއެވެ.\nރަމަޟާން މަސް ފެށި އިރު އަޅުގަނޑާއެކު އެހެން އިމާމަކު ނަމާދު ކުރިކަމުގައި ވިޔަސް މިހާރު ކުރަނީ އަޅުގަނޑު އެކަންޏެވެ. ނަމާދުކުރުމަށް ތައްޔާރުވުމުގެ ގޮތުން އަޅުގަނޑު އެރެއަކު ކިޔަން ޖެހޭ ބައި މުރާޖަޢާ ކުރުމަށްފަހު ސްކޫލުގައި ކިޔަވައިދޭ މިޞްރު ޓީޗަރަކަށް ނުވަތަ ޤުރުއާން ހިތުދަސް ކުރަމުންދާ ރަޙުމަތްތެރިއަކަށް ކިޔައިދެމެވެ. ސްކޫލްގެ އިމްތިޙާނުތައް ކައިރި ވަމުންދާއިރު ބުރަވި ކަމުގައި ވިޔަސް ހިތްވަރާއެކު އަޅުގަނޑު މިކަން ކުރަނީ މިކަމަށް ހުންނަ ޝައުޤެއްގެ ބޮޑުކަމުންނެވެ. އުންމީދަކީ ބޮޑުވެގެންވެސް ވަޒީފާ އަދާކުރަމުން ކިތަންމެ ބުރަކޮށް އުޅުނު ކަމުގައިވިޔަސް އިމާމުވެ ނަމާދުކުރުމައިގެން ކުރިޔަށް ދިއުމެވެ.\nމިކަމުގައި އަޅުގަނޑަށް އެހީވެ އަޅުގަނޑަށް ހިތްވަރުދޭ ކަމަށްޓަކައި އަޅުގަނޑުގެ އާއިލާއާއި މުދައްރިސުންނާއި އެކުވެރިންނަށް ވަރަށް ބޮޑަށް ޝުކުރު އަދާ ކުރަމެވެ.\nމިއަދުނޫހުން އެދެނީ ޙަސަން އާހިލް އަށާއި އޭނާފަދަ ހިތްވަރުގަދަ ހުރިހާ އިތުރު ކާމިޔާބީއަށެވެ!\nމާދިޙް ވަކިވެދިއުން: މިސްކިތްތަކުގަ ރޯދަވީއްލުން ދިނުމަށް ލިބުނު ފޫނުބެއްދޭވަރުގެ ގެއްލުމެއް!\nކަލަންޑަރުގަ "އަންނަމަސް" ކިޔާ މަހެއް ނެތުމުން ދަރަނިވެރިވެ މަގުމަތިވެފައިވާ ފްލެޓް ލިބޭނެ އަންހެނެއްގެ ވާހަކަ!\nމިސްކިތުގަ ކޮރޯނާ - މިސްކިތުން ނުކުތުމުން ކޮރޯނާ "ފްރީ" - މިވަނީ ކިހިނެއް؟


Maadhamaa hukuru namaadhuge bangeege adun mulhi New Zealand gugumaalaane - vNews.mv\nމުޙައްމަދު އަފްރާޙް 21 March 2019, 12:09\nނިއުޒިލެންޑްގެ ކްރައިސްޓްޗާޗްގެ ދެ މިސްކިތަކަށް ދިން ޓެރެރިސްޓް ހަމަލާއަށް ހަފްތާއެއް ފުރޭއިރު، އެ ހާދިސާގައި ޝަހީދުކޮށްލާފައިވާ މީހުންގެެ ހަނދާނުގައި އަދި ހިތާމައިގައި ބައިވެރިވުމުގެ ގޮތުން މާދަމާގެ ހުކުރު ނަމާދުގެ ބަންގި ގައުމީ ޓީވީއާއި ރޭޑިއޯ ސްޓޭޝަންތަކުން ލައިވްކުރަން ނިންމައިފި އެވެ.\nމިކަން އިއުލާނު ކުރެއްވީ ނިއުޒިލެންޑްގެ ބޮޑުވަޒީރު ޔަސިންދާ އަރްދެއިން އެވެ. މީގެ އިތުރުން ބަޑިޖެހުމުގެ ޓެރެރިސްޓް ހަމަލާގައި ޝަހީދުކޮށްލާފައިވާ 50 މީހުންގެ ހަނދާނުގައި ދެ މިނެޓުގެ ސުކޫތެއް ގެންނާނެ ކަންވެސް އަރްދެއިން ވަނީ އިޢުލާނު ކުރައްވާފަ އެވެ.\nމިކަން އިއުލާނު ކުރައްވާ ވާހަކަފުޅު ދައްކަވަމުން އަރްދެއިން ވިދާޅުވީ ނިއުޒިލެންޑްގައި ދިރިއުޅޭ މުސްލިމުން މާދަމާ ހުކުރު ނަމާދަށް ޖަމާވާއިރު، އެެ މީހުންނަށް ހިތްވަރު ދިނުމުގައި އެންމެންވެސް ބައިވެރިވާން ޖެހޭކަމަށް ގަބޫލުފުޅުކުރައްވާ ކަމަށެވެ. ކްރައިސްޓްޗާޗްގެ މަސްޖިދުއްނޫރަށް ދިން ޓެރެރިސްޓް ހަމަލާގައި 42 މީހުން ޝަހީދުވެފައިވާއިރު، މި ހަމަލާއަށްފަހު މިސްކިތް މާދަމާ އަލުން ހުޅުވަން ދަނީ ތައްޔާރުވަމުންނެވެ. އަދި މި މަސައްކަތުގައި އެ ސަރަހައްދުގެ ވިޔަފާރިތަކުންނާއި އާންމު ރައްޔިތުން ދަނީ އެހީތެރިކަން ފޯރުކޮށްދެމުންނެވެ.\nމިހަމަލާގައި ޝަހީދުވި މީހުންގެ ޖަނާޒާ ބޭއްވުމުގެ މަސައްކަތް މިހާރު ކުރިއަށްދާއިރު ބައެއް މީހުންގެ ހަށިގަނޑުތައް އަދިވެސް ޢާއިލާތަކާއި ހަވާލުކޮށްފައި ނުވާތީ، ޢާއިލާތަކުންދަނީ ކަންބޮޑުވުން ފާޅުކުރަމުންނެވެ. ނަމަވެސް މިހާދިސާގައި ޝަހީދުވި އެންމެންވެސް މިއަދާއި މާދަމާގެ ވަގުތެއްގައި ވަޅުލާ ނިމޭނެ ކަމަށް ނިއުޒިލެންޑުގެ އޮފިޝަލުން ހާމަކުރެއެވެ. އަދި ބައެއް މީހުންގެ ހަށިގަނޑުތައް އެ މީހުން ނިސްބަތްވާ ގައުމުތަކަށް ފޮނުވާލަންވެސް ވަނީ ހަމަޖެހިފަ އެވެ.\nކްރައިސްޓްޗާޗްގެ ހަމަލާގައި އިތުރު 50 މީހަކު ޒަޚަމްވި އެވެ. އަދި މީގެތެރެއިން 8 މީހަކަށް އަދިވެސް ދަނީ ފަރުވާ ދެމުންނެވެ. މި ހަމަލާއާއި ގުޅިގެން ބަދަލުހިފުމުގެ ހަމަލާތަކެއް ދިނުމަށް ހައްދުފަހަނަ އަޅާފައިވާ އައިއެސް ޖަމާއަތުން ވަނީ ނިއުޒިލެންޑްގެ މުސްލިމުންނަށް ގޮވާލާފަ އެވެ. އެކަމާއި ގުޅިގެން އަރްދެއިން ވަނީ އެ މައްސަލަ ސީރިއަސް މައްސަލައެއްގެ ގޮތުގައި ބަލަމުންދާ ކަމަށް ވިދާޅުވެފަ އެވެ. މަސްޖިދުއްނޫރާއި ލިންވުޑް މިސްކިތަށް ދިން ހަމަލާއަށްފަހު އެ ހަމަލާދިން ޓެރެރިސްޓް ބޭނުންކޮށްފައިވާ ފަދަ "ސެމީ-އޮޓޮމެޓިކް" ހަތިޔާރު ނިއުޒިލެންޑްގައި ބޭނުންކުރުން މިހާރު ވަނީ މަނާކޮށްފަ އެވެ.\nމިފަދަ ހަތިޔާރު ގެންގުޅުން މަނާކުރުމަށް ބޮޑުވަޒީރު އަރްދެއިން ނިންމެވި ނިންމެވުމަށް އެ ގައުމުގެ ޤާނޫނު ހަދާ މަޖިލީހުން ތާއީދު ކުރާނެ ކަމަށް ޤަބޫލުކުރެވެ އެވެ. އޭނާ ވިދާޅުވީ އެފަދަ ހަތިޔާރު ގެންގުޅުން މަނާކުރާ ގާނޫނެއް އަންނަ އޭޕްރިލް މަހުގެ 11 ވަނަ ދުވަހުގެ ކުރީން ވުޖޫދަށް ގެނެވޭނެ ކަމަށެވެ. މި ނިންމުމާ ގުޅިގެން އެކި ފަރާތްތަކުން ދަނީ ބޮޑުވަޒީރު އަރްދެއިންއަށް ތައުރީފު ކުރަމުންނެވެ. މީގެތެރޭގައި ސިޔާސި ފަރާތްތަކާއި، ނިއުޒިލެންޑް ފުލުހުންގެ ޖަމިއްޔާ ވެސް ހިމެނެ އެވެ.


ދަތުރުކުރަން އޮތީ އެހެން ފްލައިޓަކުން، ބޯޓު ބަދަލުވީ ކުރީ ރޭ ދަތުރުކުރަން އޮތީ އެހެން ފްލައިޓަކުން، ބޯޓު ބަދަލުވީ ކުރީ ރޭ\nދަތުރުކުރަން އޮތީ އެހެން ފްލައިޓަކުން، ބޯޓު ބަދަލުވީ ކުރީ ރޭ\nވެއްޓުނު ބޯޓުން ދަތުރުކުރި ރާތިހު ވިންދާނިޔާ، އޭނާގެ އަންހެން ދަރިފުޅު، އުމުރުން ހަތަރު އަހަރުގެ ޔުމްނާ ފާނީ އާއި ބޮޑުދައިތަ ކިޔާ އަށް އަހަރުގެ އަތުހަރް ރިޒްކީ.\nބޯޓު ނައްޓާލިތާ އިރުކޮޅެއްގެ ތެރޭގައި ޖާވާ ކަނޑަށް ވެއްޓުނު އިންޑިނޭޝިޔާގެ މަތިންދާ ބޯޓުން ދަތުރުކުރި 62 ފަސިންޖަރުންގެ ޢާއިލާތަކުން ތިބީ ލޯބިވާ ޢާއިލާގެ މެންބަރުންގެ ޚަބަރެއް ލިބޭނެ އިރެއްގެ އިންތިޒާރުގައެވެ.\nމަތިންދާބޯޓުގެ މަޢުލޫމާތުތަކާއި ކޮކްޕިޓުގައި ދެކެވޭ ވާހަކަތަކާއި އަޑުތައް ރެކޯޑުކުރާ ކަޅު ފޮށިތައް ވީތަން މިހާރު ވަނީ ހޯދާފައެވެ. އެހެންނަމަވެސް ބޯޓުން ދަތުރުކުރި އެއްވެސް މީހެއްގެ ހަބަރެއް އަދި ނެތެވެ.\nސްރީވިޖަޔާ އެއާގެ އެސްޖޭ182 ބޯޓު އިންޑިނޭޝިޔާގެ ޕޮންޓިއަކަށް ދަތުރުކުރުމަށް ޖަކާޓާ އެއާޕޯޓުން ނައްޓާލާފައިވަނީ ހޮނިހިރު ދުވަހުގެ ޖީއެމްޓީ ގަޑިން 7:36 ގައެވެ. އެއަށްފަހު ބޯޓުގެ ޕައިލެޓުވަނީ 29،000 ފޫޓުގެ އުސްމިނަށް ބޯޓު އުފުލުމަށް އެދުމަށް އެއާ ޓްރެފިކް ކޮންޓްރޯލަށް ގުޅާފައެވެ. އޭގެ ހަތަރު މިނެޓު ފަހުން ބޯޓު ރާޑަރުން ގެއްލި، ބޯޓާއިއެކު އޮތް މުވާސަލާތީ ގުޅުންވަނީ ކެނޑިފައެވެ. އޭގެ ފަހުން ބޯޓް ދަތުރުކުރަމުންދިޔަ އުސްމިނުން 10000 ފޫޓް ތިރިއަށް މިނެޓެއްގެ ތެރޭގައި ވެއްޓުނުތައް ފްލައިޓްރާޑާ 24 ރިކޯޑްކުރެވިފައިވެއެވެ.\nބޯޓުގެ ކެޕްޓަން އަފްވާން\nމި ބޯޓުން ދަތުރުކުރި މީހުންގެ ތެރޭގައި ޔޫދީ ގުރުދާނީގެ ޢާއިލާއަށް ނިސްބަތްވާ ފަސް މީހުން ހިމެނެއެވެ.\nގުރުދާނީގެ ބޮޑުބޭބެ، ޓޯނީ އިސްމާޢިލް، ބޮޑުދައިތަ ރަޙްމައާތީ އަދި ދެބެންގެ ދެދަރި ކުއްޖެއްކަމަށްވާ ރާތިހު ވިންދާނިޔާ، އަދި ރާތިހުގެ އަންހެން ދަރިފުޅު، އުމުރުން ހަތަރު އަހަރުގެ ޔުމްނާ ފާނީ ސްޔަތުޒަހްރު ޕޮންޓިއަނަކަށް ދަތުރުކުރަމުން ދިޔައީ ޖާވާގެ ބަންޑަންގުގައި ޗުއްޓީ ހޭދަކުރުމަށްފަހުގައެވެ.\nގާތް ޢާއިލާ މެންބަރުންނާއިއެކު އެ ދަތުރުގައި ގުރުދާނީއަށް ބޮޑުބޭބެ ކިޔާ ކުއްޖެއްކަމަށްވާ އަށް އަހަރުގެ އަތުހަރް ރިޒްކީ ރިއާވާންވެސްވަނީ ބައިވެރިވެފައެވެ. އަތުހަރުގެ މައިންބަފައިން ބަންޑަންގަށް ކުރި ދަތުރުގައި ބައިވެރިވެފައެއް ނުވެއެވެ. އެމީހުން ތިބީ ޕޮންޓިއަކުގައެވެ.\nކުރިން ރާވާފައި އޮތް ގޮތުން އެއް ޢާއިލާއަށް ނިސްބަތްވާ މި ފަސް މެންބަރުން ދަތުރުކުރަން ހަމަޖެހިފައި އޮތީ އެހެން ފުލައިޓެއްގައެވެ. އެމީހުން ޓިކެޓު ގަނެފައި އޮތީ ނާމް އެއާގެ މަތިންދާ ބޯޓެއްގައި ހޮނިހިރު ދުވަހުގެ7ޖަހާއިރު ޕޮންޓިއަކަށް ފުރުމަށެވެ. ނަމަވެސް ތަގުދީރު ނިޔާކުރިގޮތުން ފުރަން އޮތް ދުވަހުގެ ކުރީ ރޭ ނާމް އެއާއިން އެ އާއިލާއަށް ގުޅިއެވެ. އަދި އެމީހުންގެ ދަތުރު ސްރީވިޖަޔާ އެއާއަށް ބަދަލުވިކަމާއި ފުލައިޓަށް މެންދުރު 1.30ގައި ފުރަންޖެހޭކަން އެންގިއެވެ.\nއިންޑޮނީޝިއާގެ ވެރިރަށް ޖަކާޓާއިން ފުރިތާ ކުޑައިރުކޮޅެެއްގެ ތެރޭގައި ކަނޑަށް ވެއްޓުނު މަތިންދާ ބޯޓުގެ ހޯދުމުގެ މަސައްކަތުގެ ތެރެއިން. މި ބޯޓުގެ ބައެއް ބައިތަކާއި ބޯޓުން ދަތުރުކުރި މީހުންގެ ބައެއް އެއްޗެހި މިހާރުވަނީ ފެންނަން ފަށާފައި.- ފޮޓޯ: ރޮއިޓަރސް\nޢާއިލާއިން ޤަބޫލުކުރާ ގޮތުގައި ސްރީވިޖަޔާ އެއާގެ ސަބްސިޑަރީއެއްކަމަށްވާ ނާމް އެއާއިން އެ އެއާލައިނުގައި ދަތުރުކުރަން ހަމަޖެހިފައިވާ ފަސިންޖަރުން ސްރީވިޖަޔާ އެއާގެ ފުލައިޓަށް ބަދަލުކުރީ އެ އެއާލައިނުގެ ޓިކެޓު އަގުހެޔޮވުމުންނެވެ.\nދެ ފުލައިޓު އެއްކޮށްލުމުން ކެންސަލްކުރި ނާމް އެއާގެ ފުލައިޓުގެ ހަ ފަޅުވެރިންވެސް ސްރީވިޖަޔާ އެއާގެ ފުލައިޓުގައިވަނީ ދަތުރުކޮށްފައެވެ. އޭގެ ތެރޭގައި އެ ބޯޓުގެ ކެޕްޓަން ދިދިކް ގުނާރުދީއާއި ފަސްޓު އޮފިސަރު ފަދްލީ ސަޓްރިއާންޓޯ އަދި ހަތަރު ކެބިން ކުރޫއިން ހިމެނެއެވެ.\nއިންޑޮނޭޝިޔާގެ ނޭޝަނަލް ސާޗް އެންޑް ރެސްކިއު އޭޖެންސީން ވަނީ ބޯޓުގެ ބައިތަކާއި ބޯޓު ވެއްޓުމުން ކަނޑަށް ދޫވެފައިވާ ބައެއް ތަކެތިކަމަށް ޝައްކުކުރެވޭ ތަކެތީގެ ފޮޓޯތަކެއް އާންމުކޮށްފައެވެ. އެ ފޮޓޯތަކުން ކުޑަ ކުއްޖެއްގެ ފިޔާތޮށި ކުލައިގެ ޓީޝާޓެއް ފެނެއެވެ. ގުރުދާނީ ޤަބޫލުކުރާ ގޮތުގައި އެ ޓީޝާޓަކީ ހަތަރު އަހަރުގެ ޔުމްނާގެ ޓީޝާޓެކެވެ.\nމި ޓީޝާޓަކީ އާއިލާއިން ޤަބޫލުކުރާގޮތުގައި ހަތަރު އަހަރުގެ ޔުމްނާގެ ޓީޝާޓެއް.\nގުރުދާނީ ބުނީ ޔުމްނާ ފުރަން ދިޔައިރު ލައިގެން ހުރީ އެ ޓީޝާޓު ނޫން ނަމަވެސް އެ ޓީޝާޓަކީ ޗުއްޓީއަށް ދިޔުމަށް ފުރިއިރު ޔުމްނާގެ މަންމަ ފޮށީގައި ބަންދުކުރި ޓީޝާޓެއްކަމަށެވެ. އެ ޓީޝާޓަކީ ޔުމްނާ ވަރަށް ގިނައިން ލައި އުޅޭ ޓީޝާޓެއްކަމުން ޓީވީން އެ ޓީޝާޓު ފެންނަ އިރަށް އެއީ ޔުމްނާގެ ހެދުމެއްކަމަށް ޝައްކުވިކަމަށެވެ. ގުރުދާނީ ބުނީ އެއީ ޔުމްނާގެ ޓީޝާޓުކަމަށް ޢާއިލާއަށް ޔަޤީންކުރެވޭކަމަށެވެ.\nމަތިންދާބޯޓަށް އެރުމުގެ ކުރިން ޔުމްނާގެ މަންމަ، ވިންދާނިއާވަނީ އެއާޕޯޓު ތެރޭގައި އޭނާގެ ޢާއިލާ އުޅޭތަން ދައްކުވައިދޭ ގިނަ ސްޓޯރީތަކެއް އިންސްޓާގުރާމުގައި ޙިއްސާކޮށްފައެވެ. އެތަނުން އެއް ސްޓޯރީގައި އޮތީ ޢާއިލާގެ ހުރިހާ މެންބަރުންނަށް އަލްވަދާޢު ކިޔުމަށްފަހު ގެއަށް ދަނީކަމަށް ލިޔެފައެވެ. އެ ޕޯސްޓުތަކަށް މިހާރުދަނީ އާންމުންގެ ވަރަށް ބޮޑު ސަމާލުކަމެއް ލިބެމުންނެވެ. އެތައް ބަޔަކު ދަނީ އެ ޕޯސްޓުތަކުގައި ތަޢުޒިޔާގެ މެސެޖުތައް ޝާޢިއު ކުރަމުންނެވެ.\nޢާއިލާގެ މެންބަރުންގެ ޚަބަރެއްގެ އިންތިޒާރުގައި ގުރުދާނީގެ ޢާއިލާއިން މިހާރުތިބީ ކްރަމަތު ޖާޓީ ޕޮލިސް ހޮސްޕިޓަލަށް އެއްވެއެވެ. ހަށިގަނޑުތައް ފެނިއްޖެނަމަ އެމީހުންގެ ޢާއިލާގެ މެންބަރުން ދެނެގަތުމަށް އެހީތެރިވެ ދިނުމަށް އެމީހުން ތިބީ ތައްޔާރުވެގެންނެވެ. އަތްހަރުގެ މައިންބަފައިންވަނީ އެމީހުންގެ ޑީއެންއޭ ސާންޕަލުވެސް ދީފައެވެ. ހަމަ އެގޮތަށް، ޖަކާޓާގައި ދިރިއުޅޭ އިސްމާއީލާއި ރަޙްމަވާތީގެ ޢާއިލާއިންވެސްވަނީ ޑީއެންއޭ ސާންޕަލު ދީފައެވެ.\nއިންޑޮނީޝިއާގެ ވެރިރަށް ޖަކާޓާއިން ވެސްޓް ކަލިމަންޓަން ޕްރޮވިންސްގެ ޕޮންޓިއަނަކަށް ފުރިަތާ ކުޑައިރުކޮޅެއްގެތެރޭގައި ވެއްޓުނު ބޯޓުން 62 މީހުން ދަތުރުކުރި. އޭގެ ތެރޭގައި 50 ފަސިންޖަރުންނާއި 12 ފަޅުވެރިން ހިމެނޭ. މީގެތެރޭގައި ހަތް ކުޑަ ކުދިންނާއި ތިން ކުއްތުކުދިންވެސް ހިމެނޭ. މި ބޯޓުން ދަތުރުރުކުރި މީހުންގެ އާއިލާތައް އެއަރޕޯޓްގައި މަޑުކޮށްގެން. މިހާތަނަށް އެއްވެސް މީހެއްގެ ހަށިގަނޑު ފެނިފައެއް ނުވޭ.- ފޮޓޯ: ރޮއިޓަރސް\nގުރުދާނީ ބުނީ ބޯޓުގެ ކަޅުފޮށި ފެނިފައިވާކަން ޚަބަރުތަކުން އެނގިފައިވާކަމަށެވެ. އެންމެ ގޯސް ޙާލަތަށްވެސް ޢާއިލާއިން ތައްޔާރަށް ތިބި ނަމަވެސް ޢާއިލާގެ އުއްމީދަކީ ބޯޓު ވެއްޓުމުގެ ނުރައްކާތެރި އަދި ބިރުވެރި ހާދިޘާގައި ކޮންމެވެސް ބަޔަކު ސަލާމަތްވެފައިވުމެވެ.\nއެތައް ބައެއްގެ ލޯބި ލިބިފައިވާ ގިނަ ބަޔަކު ދަތުރު ކުރި މި ފްލައިޓު ވެއްޓެން ދިމާވި ގޮތުގެ މާ ބޮޑު ތަފްސީލެއް އަދިވެސް ނުލިބެއެވެ.\nކޯވިޑް-19 : ވެކްސިން ޖެހުމަށް 19000އަށްވުރެ ގިނަ މީހުން ރަޖިސްޓްރީކޮށްފި\nއެމެރިކާއަށް އެތެރެވާ މީހުން ކަރަންޓީނުވާންޖެހޭ އުސޫލާއިމެދު ހިތްހަމަނުޖެހުން\nކޯވިޑް-19 : ޕޮޒިޓިވް މީހަކު ފެނިގެން މ.ކޮޅިފުށި މޮނިޓަރިންގއަށް\nކޯވިޑް19: ދެމަސް ދުވަހަށްފަހު، އަނެއްކާވެސް ޕޮޒިޓިވް ޢަދަދު 100އިން މައްޗަށް\nސައުދީއަށްދިޔަ ދިވެހި ސިފައިންނާ ސަފީރު މުޙައްމަދު ޚަލީލް ބައްދަލުކުރައްވައިފި


Male'-Hulhule-Hulhumale Karantuge Eh Viewga Akun Gulhaalaifi - Vaguthu\n2 މަސް ކުރިން ( ޖުލައި 9, 2021 )\nސްޓެލްކޯއިން ހުޅުމާލޭގައި ގާއިމް ކުރަމުންދާ 50 މެގަވޯޓުގެ ކަރަންޓުގެ ވިއުގައިގެ މަސައްކަތް ކުރަނީ -- ފޮޓޯ: ސްޓެލްކޯ\nމާލެ އާއި ހުޅުލެ އާއި ހުޅުމާލެ ކަރަންޓުގެ އެއް ވިއުގައަކުން ގުޅުވާލުމަށް ކުރިއަށްގެންދިޔަ އިންޓަ ކަނެކްޝަންގެ އަމަލީ މަސައްކަތް ނިންމާލައިފިއެވެ.\nމި ކަނެކްޝަން ގުޅުވާލުމަށް މޭލޭގެ ބައެއް ސަރަހައްދުތަކުން މިއަދު ހެނދުނު ވަނީ ކަރަންޓު ކަނޑާލައިފައެވެ. އަދި އެ މަސައްކަތް ނިންމުމަށް ފަހު މިހާރު ވަނީ ކަރަންޓު ދީފައެވެ. ކަރަންޓު ކަނޑާލާފައި ވަނީ ހެނދުނު 7:00 އިން ފެށިގެން 9:00 އާ ހަމައަށެވެ.\nސްޓެލްކޯ އިން ވިދާޅުވީ މިމަޝްރޫއުގެ ދަށުން ތިން ސަރަޙައްދުގައި ބަހައްޓާފައިވާ ޓްރާންސްފޯމަރުތަކާއި ކަނެކްޝަންތައް ގުޅާލުމުގެ ހުރިހާ މަސައްކަތެއް މިހާރު ނިމިފައިވާ ކަމަށެވެ. އެއްވިއުގައަކުން ކަރަންޓު ގުޅާލުމުގެ މަސައްކަތުގެ ދަށުން މާލެ އާއި ހުޅުމާލޭގައި ވަނީ 95 އެމްވީއޭގެ ޓްރާންސްފޯމަރު ބަހައްޓައިފައެވެ. އަދި ހުޅުލޭގައި ވަނީ އަށް އެމްވީއޭގެ ޓްރާންސްފޯމަރެއް ބަހައްޓައިފައެވެ.\nސްޓެލްކޯ އިން ވިދާޅުވީ މި މަޝްރޫއުގެ އަމަލީ މަސައްކަތް ނިމިފައިވާއިރު ދެން އޮތީ "އެނަޖައިޒް" ކުރުމުގެ މަސައްކަތް ކަމަށެވެ. މި މަސައްކަތް އަންނަ ހުކުރު ދުވަހު ނިންމާލެވޭނެ ކަމަށް އެ ކުންފުނިން ވިދާޅުވިއެވެ.\nހުޅުމާލޭގައި އަޅާފައިވާ 50 މެގަވޮޓުގެ އިންޖީނުގެ އިން 50 މެގަވޮޓުގެ ކަރަންޓު އުފައްދާއިރު، މިހާރު ހުޅުމާލެ އަށް ބޭނުން ވަނީ އެންމެ 15 މެގަވޮޓްގެ ކަރަންޓެވެ. އެހެންވެ، ބާކީ އުފައްދާ ކަރަންޓު މި ވިއުގަ މެދުވެރިކޮށް މާލެ ސަރަހައްދަށް ބަހާލާނެއެވެ.\nސްޓެލްކޯ އިން މިފަދަ މަޝްރޫއެއް ހިންގުމުގެ ބޭނުމަކީ މާލެ އަށް ދިމާވެފައިވާ ކަރަންޓުގެ މައްސަލަ އަށް ހައްލު ހޯދައި ދިނުމެވެ.\nހުޅުމާލޭގައި 4،000 ފްލެޓު އަޅަން 227 މިލިއަންގެ ލޯން އެއްބަސްވުމުގައި ސޮއިކޮށްފި\nހުޅުމާލެ ދެ ވަނަ ފިޔަވަހީގައި އުޅޭ މީހުން ވަނީ ގަނަތެޅެން ޖެހިފައި: މުއިއްޒު\nޖުލައި 9, 2021 16:09\nޖުލައި 9, 2021 16:25\nޔާމިން ގެ ޕޮލިސީގެ ދަށުން ސިނަމާލެ ބުރިޖް އެޅުމުގެ ފައިދާ.\nޖުލައި 9, 2021 17:26\nރައީސް ޔާމީންގެ މަސައްކަތްޕުޅު ޝުކުރިޔާ ރައީސް ޔާމީން\nޖުލައި 9, 2021 18:00\nމި ފެންނަނީ ވިޜަނަރީ ލީޑަރެއްގެ މަސައްކަތާއި ޙިކުމަތު އަމަލީ. މިއަދު ގައުމުގެ ހުންގާނުގައި ތިބި މީހުންނަށް މިގައުމަށްޓަކައި އެއްވެސް ކަމެއްކޮށެއް ނުދެވޭ. ޝުކުރީއްޔާ ރ.ޔާމީން. މަނިކުފާނަށްޓަކައި މިގައުމު އަބަދު ވެސް ފަޚްރުވެރިވާނެ.\nޖުލައި 9, 2021 18:31\nމިކަމުންވެސް ކުރެޑިޓްނަގާނީ އެމްޑީޕީކަން ޔަގީން!!


Barcelona final ah, Suarez suspend | Mihaaru\nއެތުލެޓިކޯ ކޮޅަށް ލަނޑު ޖެހުމަށް ފަހު ސުއަރޭޒް އުފާފާޅުކުރަނީ.-- ފޮޓޯ: އޭއެފްޕީ\n08 ފެބުރުއަރީ 2017 - 10:113comments\nބާސެލޯނާ އިން ވަނީ ސުއަރޭޒްގެ ސަސްޕެންޝަން އިސްތިއުނާފް ކުރާނެ ކަމަށް ބުނެފަ އެވެ.\nބާސެލޯނާ ކުރި ހޯދީ އެގްރިގޭޓަށް ބަލާއިރު 3-2 އިންނެވެ. އެތުލެޓިކޯ ދަނޑުގައި ކުޅުނު ފުރަތަމަ މެޗުން ބާސެލޯނާ ވަނީ 2-1 އިން މޮޅުވެފަ އެވެ.\nރޭގެ މެޗުގައި ބާސެލޯނާ އަށް މެޗުގެ ފުރަތަމަ ހާފްގައި ލީޑު ނަގައިދިނީ ސުއަރޭޒެވެ. އެހެން ނަމަވެސް ދެ ވަނަ ހާފްގެ ކުޅުން ފެށިގެން 12 ވަނަ މިނިޓް ތެރޭގައި ދެ ވަަނަ ރީނދޫ ކާޑާ އެކު ބާސެލޯނާގެ ސާޖީ ރޮބާޓޯ އަށް ދެ ވަނަ ރީނދޫ ކާޑާ އެކު ރަތް ކާޑު ދެއްކި އެވެ.\nބާސެލޯނާ ކުޅުންތެރިޔަކު މަދުވުމުގެ ފައިދާ ނަގައި އެތުލެޓިކޯގެ އެންޓޮއިން ގްރީޒްމަން ލަނޑެއް ޖެހި ނަމަވެސް ރެފްރީ ވަނީ އެ ގޯލު އޮފްސައިޑް ކަމަށް ނިންމައިފަ އެވެ.\nއެތުލެޓިކޯ އަށް އިތުރު މައްސަލަތަކެއް ކުރިމަތިވީ މެޗުގެ 69 ވަނަ މިނިޓްގައި، އެ ޓީމަށް ކުޅޭ ބެލްޖިއަމްގެ ފޯވާޑް ޔަނިކް ފެރޭރާ ކަރަސްކޯ އަށް ދެ ވަނަ ރީނދޫ ކާޑާ އެކު ރަތް ކާޑު ދެއްކުމުންނެވެ. ކަރަސްކޯ އަށް ދެ ވަނަ ރީނދޫ ކާޑު ދެއްކީ ބާސެލޯނާގެ އާޑާ ޓުރާން އަށް ފައުލު ކުރުމުންނެވެ.\nމެޗުގެ 80 ވަނަ މިނިޓްގައި މެޗުގެ ނަތީޖާ ހަމަހަމަ ކުރަން އެތުލެޓިކޯގެ ފްރާންސް ފޯވާޑް ކެވިން ގަމޭރޯ ފޮނުވާލި ޕެނަލްޓީ ދިޔައީ ހުރަސް ދަނޑިމަތިންނެވެ. އެހެން ނަމަވެސް އޭގެ ތިން މިނިޓް ފަހުން ގަމޭރޯ ވަނީ އެތުލެޓިކޯ އަށް އެއްވަރުކޮށްދީފަ އެވެ. ގަމޭރޯ މި ލަނޑު ޖެހީ ގްރީޒްމަން ދިން ބޯޅައަކުންނެވެ.\nބާސެލޯނާ އަށް ދެ ވަނަ ފަހަރަށް މެޗުގެ 86 ވަނަ މިނިޓްގައި ސުއަރޭޒް ލީޑު ނަގައިދިން ނަމަވެސް ރެފްރީ އެ ލަނޑު ގަބޫލެއް ނުކުރެ އެވެ. މެޗުގެ އިތުރު ވަގުތުގައި ސުއަރޭޒް އަށް ދެ ވަނަ ރީނދޫ ކާޑާ އެކު ރަތް ކާޑު ދެއްކީ އެތުލެޓިކޯގެ މިޑްފީލްޑަރު ކޯކޭ އަށް ފައުލުކުރުމުންނެވެ.\nއަންނަ މޭ މަހު ކުޅޭ ފައިނަލުގައި ބާސެލޯނާ ނުކުންނާނީ ދެ ވަނަ ސެމީ ފައިނަލުގައި އަލަވޭސް އާއި ސެލްޓަ ވިގޯ ކުޅެގެން މޮޅުވާ ޓީމަކާ ދެކޮޅަށެވެ.


DDPL: Nazeeh aaeku nukume Victory in New hifahattaifi - Vaguthu\nނަޒީހުއާއެކު ނުކުމެ ވިކްޓަރީން ނިއު ހިފަހައްޓައިފި\nމުހައްމަދު ނަޒީހުގެ ކޯޗުކަމުގައި ވިކްޓަރީ ސްޕޯޓްސް ކްލަބުން ދިވެހި ޕްރިމިއާ ލީގުގައި ކުޅުނު ފުރަތަމަ މެޗުގައިވެސް ވަރުގަދަ ނިއު ރޭޑިއަންޓް ސްޕޯޓްސް ކްލަބު ހިފަހައްޓައިފިއެވެ.\nގައުމީ ދަނޑުގައި މިއަދު ހަވީރު ކުޅުނު މެޗު ނިމުނީ 1-1ގެ ނަތީޖާއަކުން އެއްވަރުވެގެންނެވެ.\nކްލަބުގެ މާލީ ހާލަތު ގޯސްވެ ކުޅުންތެރިންނަށް މުސާރަ ނުދެވި، ސާފްގެ ބްރޭކަށްފަހު ޕްރެކްޓިސްވެސް ނުކޮށް އޮތް ވިކްޓަރީ މިދިޔަ ހަފްތާގައި ޓީސީއާ ދެކޮޅަށް ކުޅެން އޮތް މެޗަށްވެސް ހާޒިރުވެފައެއް ނުވެއެވެ.\nވިކްޓާރީން ބުނެފައި ވަނީ އެ މެޗަށް ހާޒިރުވެފައި ނުވަނީ ކްލަބުގެ ބައެއް އެކްޓިވް ބޯޑު މެމްބަރުން މެޗު ކުޅެން ބޭނުން ނުވާތީ ކަމަށެވެ. އުޖޫރައަކާ ނުލާ ނަޒީހު މީގެ ދެ ދުވަސްކުރިން ޓީމުގެ ކޯޗުކަމާ ހަވާލުވެފައިވާ އިރު، އޭނާއާއެކު ވިކްޓަރީން ވަނީ ފަރިތަކުރުންތައްވެސް ފަށައިފައެވެ.\nމިއަދުގެ މެޗަށް ނުކުތް އިރު، ނިއުވެސް އޮތީ މާލީ ގޮތުން އެންމެ ރަނގަޅު ހާލަތެއްގައެއް ނޫނެވެ. ކޯޗު ސޮބާހު މުހައްމަދު (ސޮބާ) ބުނެފައި ވަނީ ކްލަބުން ފަރިތަކުރަމުންދަނީ ބައެއް ސީނިއާ ކުޅުންތެރިންނާ ނުލާ ކަމަށާއި، މިއަދުގެ މެޗުގެ ފުރަތަމަ 11ގައި އަލީ ފާސިރު (ސެންޓޭ) ނުހިމެނީވެސް އޭނާ ފަރިތަކުރުންތަކުގައި ބައިވެރިނުވާތީ ކަމަށެވެ.\nމެޗު ފެށިގެން ދެޓީމުގެ ފަރާތުންވެސް ފެނުނީ ހަމަލާތައް މަދު ކުޅުމެކެވެ. ނިއުއިން ގިނަވަގުތު ބޯޅަ ހިފަހައްޓައިގެން ކުޅުނު އިރު، ހަމަލާތައް އުފެއްދުމުގައި ފެނުނީ ދަށްކޮށެވެ. ފުރަތަމަ ހާފްގައި ނިއުގެ ކުރިއަށް ކުޅޭ އިބްރާހީމް އަތީގަށް ތިން ފުރުސަތެއް ލިބިފައިވާ އިރު، އޭގެ ތެރެއިން ދެ ފުރުސަތެއް މަތަކުރީ ގޯލްކީޕަރު މުހައްމަދު އިމްރާން (އިންމަ)އެވެ.\nއަރިމަތިން މުހައްމަދު ރަޝީދު (ހޮކޭ) ނެގި ހުރަހަކުން އަތީގަށް ލިބުނު ފުރުސަތުގައި އޭނާ ފޮނުވާލި ބޯޅަ ދިޔައީ މާމަތިން ބޭރަށެވެ. ފުރަތަމަ ހާފްގެ އެންމެ ރަނގަޅު ފުރުސަތު ފެނިގެންދިޔައީ ހާފް ނިމެން މިނެޓަކަށް ވެފައިވަނިކޮށެވެ. އޭރިއާ ބޭރުން ހަމްޒާ މުހައްމަދު (ހަމްޕު) ފޮނުވާލި ބާރު ހަމަލާ ގޯލްގެ މަތީ ކަނަށް ދިޔަ ނަމަވެސް ވިކްޓަރީގެ ގޯލްކީޕަރު އިންމަ ވަނީ އެ ބޯޅަ ޕަންޗުކޮށް ބޭރުކޮށްލައިފައެވެ.\nމެޗުގެ ފުރަތަމަ ހާފް 0-0ގެ ނަތީޖާއަކުން ނިމުނު އިރު، ދެވަނަ ހާފް ވަރުގަދަކޮށް ފެށީ ވިކްޓަރީންނެވެ. އެޓީމުގެ މެދުތެރެއިން ހަމަލާތައް އުފައްދަން މަސައްކަތް ކުރި އިރު، އަހުމަދު ރަޝީދު (އަންމަޑޭ) ވަނީ ފުލުފުލުގައި ދެ ހަމަލާއެއް ގޯލްގެ ތެރެއަށް ވައްދާލާފައެވެ. އެ ދެ ފުރުސަތު ގޯލަށް ފޮނުވާލި އިރުވެސް އަންމަޑޭ އޮތީ އޮފްސައިޑު މަގާމެއްގައެވެ.\nނިއުއިން ދެވަނަ ހާފްގައި ސެންޓޭއާއި އަކުރަމް އަބްދުލްޣަނީ (އަކޫ)ވެސް ކުޅެން ނެރެފައިވާ އިރު، އެޓީމުންވެސް ވަނީ ގޯލް ޖެހުމަށް އިތުރު މަސައްކަތްތަކެއް ކޮށްފައެވެ. އެގޮތުން ސެންޓޭ ފޮނުވާލި ދެ ހިލޭ ޖެހުމެއް ފާހަގަކޮށްލެވުނެވެ. ފުރަތަމަ ހިލޭ ޖެހުން ގޯލްގެ ދަނޑިއަށް އަމާޒުވި އިރު، ދެވަނަ ހިލޭ ޖެހުން މަތަކުރީ ގޯލްކީޕަރު އިންމައެވެ.\nދެވަނަ ހާފްގެ 58 ވަނަ މިނެޓުގައި ވިކްޓަރީގެ ބިދޭސީ ފޯވަޑް ސައިމަން ތިބޯ ދިން ބޯޅައަކުން އާދަމް އިޝާން (ސަން)އަށް ލިބުނު ފުރުސަތުގައި އޭނާ ބާރު ބޯޅައެއް ގޯލާ އަމާޒުކޮށްލި ނަމަވެސް، އެ ހަމަލާ ނިއުގެ ގޯލްކީޕަރު މުހައްމަދު ފައިސަލް ދިފާއުކުރިއެވެ.\nއަދި އޭގެ އިރުކޮޅެއް ފަހުން ވިކްޓަރީން ލީޑު ނެގުމާ ގާތަށް ޖެހިލިއެވެ. ނިއުގެ ޑިފެންޑަރު އަހުމަދު އަބްދުﷲ (ލިލީ) ބޮލުން ދިން ބެކް ޕާސް މާ ބާރުވުމުން ފައިސަލްއަށް ޖެހުނީ ޕަންޗުކޮށް ބޭރުކޮށްލާއެވެ. އެ ބޯޅައިގައި ލިބުނު ކޯނަރުގައި ވިކްޓަރީން ލީޑު ނެގިއެވެ.\nމެޗުގެ 61 ވަނަ މިނެޓުގައި ވިކްޓަރީއަށް ގޯލް ޖަހައިދިނީ މެޗުގެ މޮޅު ކުޅުންތެރިޔާގެ މަގާމު ހޯދި ހުސައިން ނިހާނު (ނިހާޓް)އެވެ.\nވިކްޓަރީގެ ގޯލަށްފަހު ނިއުއިން އަވަސް އަރުވާލާ ކުރިއަށް ޖެހިގެން ކުޅެން ފެށިއެވެ. އެޓޭކްތައް ގިނަ ކޮށްލިއެވެ. ސެންޓޭއަށް ދެ ފުރުސަތެއް ލިބިފައިވާ އިރު، އޭނާގެ ދެ ހަމަލާވެސް ދިޔައީ ބޭރަށެވެ. ހަމްޕުގެ ދެ ހަމަލާއެއް ގޯލްކީޕަރު އިންމަ ދިފާއުކުރި އިރު، މެޗުގެ 76 ވަނަ މިނެޓުގައި ނިއުން ނަތީޖާ ހަމަހަމަކުރިއެވެ.\nއޭރިއާ ބޭރުން ލިބުނު ހިލޭ ޖެހުން ގޯލަށް ވައްދާލައިގެން ނިއުއަށް ނަތީޖާ ހަމަހަމަކޮށްދީ ކެޕްޓަން ސެންޓޭއެވެ. އޭގެ ފަހުން މެޗު ނިމެން މިނެޓަކަށްވެފައި ވަނިކޮށްވެސް ސެންޓޭއަށް އިތުރު ފުރުސަތެއް ލިބުނެވެ. އެ ހަމަލާ ދިފާއުކުރީވެސް ވިކްޓަރީގެ ގޯލްކީޕަރު އިންމައެވެ.\nމެޗު ނިމިގެން ނިއުގެ ބައެއް ކުޅުންތެރިން ވަނީ ރެފްރީގެ ބަސްމަގު ހަޑިކަމަށް ބުނެ ޝަކުވާކޮށްފައެވެ. ހާއްސަކޮށް ނިއުގެ ސީނިއާ ދެ ކުޅުންތެރިން ކަމަށްވާ އަކޫއާއި މުހައްމަދު އުމައިރު ވަނީ މެޗު ކޮމިޝަނަރުކައިރީވެސް ރެފްރީއާ ގުޅޭގޮތުން ޝަކުވާ ކޮށްފައެވެ.\nމިއަދުގެ މެޗުން އެއްވަރުވެ، ނިއު ވަނީ ތާވަލުގެ ދެވަނައަށް ޖެހިލައިފައެވެ. ހަތް މެޗުން 14 ޕޮއިންޓް އެޓީމަށް ލިބޭ އިރު، ތިންވަނަގައި އޮތް އީގަލްސްއަށްވެސް 14 ޕޮއިންޓް ލިބިފައި ވަނީ ހަތް މެޗުންނެވެ. ނިއުއަށް ދެވަނަ ލިބެނީ ފައިދާ ގޯލުންނެވެ. މިއަދުގެ މެޗުން މޮޅުވެ ނިއުއަށް ޓީސީއާ ދެ ޕޮއިންޓަށް ފަރަގު ކުޑަކުރަން ފުރުސަތު އޮތް ނަމަވެސް، މިހާރު އަނެއްކާވެސް ޓީސީ އޮތީ ހަތަރު ޕޮއިންޓްގެ ލީޑެއްގައެވެ.\nމިއަދުގެ މެޗުން ލިބުނު ޕޮއިންޓާއެކު ވިކްޓަރީ އޮތީ ހަތް މެޗުން ހަ ޕޮއިންޓާއެކު އަށްވަނައިގައެވެ.\nދިވެހި ޕްރިމިއާ ލީގުގެ މެޗެއް ދެން އޮންނާނީ އަންނަ ބުރާސްފަތި ދުވަހުގެ ހަވީރުގައެވެ. އެ މެޗުގައި ވާދަކުރާނީ ބ. ފެހެންދުއާއި ކްލަބު އީގަލްސްއެވެ. އެ ރޭ އޮންނަ މެޗުގައި ވާދަކުރާނީ ށ. ފޯކައިދުއާއި މާޒިޔާ ސްޕޯޓްސް އެންޑް ރެކްރިއޭޝަން ކްލަބެވެ.


ތިމާވެއްޓާބެހޭ ބައިނަލްއަޤްވާމީ އެންމެ ބޮޑު އެއް ޖަމްޢިއްޔާގައި ބައިވެރިވުމަށް ރުހުންދީފި ތިމާވެއްޓާބެހޭ ބައިނަލްއަޤްވާމީ އެންމެ ބޮޑު އެއް ޖަމްޢިއްޔާގައި ބައިވެރިވުމަށް ރުހުންދީފި\nއިންޓަރނޭޝަނަލް ޔޫނިއަން ފޮރ ކޮންޒަވޭޝަން އޮފް ނޭޗަރ (އައި.ޔޫ.ސީ.އެން)ގެ މެންބަރަކަށް ދިވެހިރާއްޖެއިން ބައިވެރިވުމަށް މަޖިލީހުން ރުހުން ދީފިއެވެ.\n"އިންޓަރނޭޝަނަލް ޔޫނިއަން ފޮރ ކޮންޒަރވޭޝަން އޮފް ނޭޗަރ (އައި.ޔޫ.ސީ.އެން)"ގައި ދިވެހިރާއްޖެއިން ބައިވެރިވުމާމެދު، ރައްޔިތުންގެ މަޖިލީހުގެ ރުހުން ހޯއްދެވުމަށް ރައީސުލްޖުމްހޫރިއްޔާ ފޮނުއްވާފައިވާ މައްސަލަ ދިރާސާ ކޮށްފައިވަނީ ޚާރިޖީ ގުޅުންތަކުގެ ކޮމެޓީންނެވެ. މި ކޮންވެންޝަންގައި ބައިވެރިވުމަށް ފާސްވީ ވޯޓުގައި ބައިވެރިވި 28 މެމްބަރުންގެ ވޯޓުންނެވެ.\nއިންޓަރނޭޝަނަލް ޔޫނިއަން ފޮރ ކޮންޒަވޭޝަން އޮފް ނޭޗަރ (އައި.ޔޫ.ސީ.އެން)އަކީ މެމްބަރޝިޕް އުޞޫލުން ޤައުމުތަކުގެ ސަރުކާރާއި، މަދަނީ ޖަމިއްޔާތައް ހިނެމެނޭގޮތަށް އުފައްދާފައިވާ ތިމާވެއްޓާބެހޭ ބައިނަލްއަޤްވާމީ އެންމެ ބޮޑު އެއް ޖަމްޢިއްޔާއެވެ. އައި.ޔޫ.ސީ.އެންގައި ދުނިޔޭގެ 91 ޤައުމުން ދައުލަތެއްގެ ހައިސިއްޔަތުން ބައިވެރިވެފައިވާއިރު 170 ޤައުމުން 1400 އަށްވުރެ ގިނަ ޖަމްޢިއްޔާ ޖަމާޢަތްތަކުން ވަނީ ބައިވެރިވެފައެވެ.\nދުނިޔޭގެ ޤުދުރަތީ މާހައުލާއި އެ މާހައުލުގައިވާ ދިރުންތައް ރައްކާތެރިކޮށް ދެމެހެއްޓުމުގައި ގިނަ މަސައްކަތްތަކެއް ކޮށްފައިވާ އަދި މިހާރުވެސް ކުރަމުންދާ އައި.ޔޫ.ސީ.އެންއަކީ ބައިނަލްއަޤްވާމީ ގޮތުން ދުނިޔޭގެ ގިނަ ޤައުމުތަކުން ބަލައިގަންނަ މަޝްހޫރު ތަޖުރިބާކާރު ޖަމްޢިއްޔާއެކެވެ.\nއައި.ޔޫ.ސީ.އެންގެ އިސްނެންގެވުމުގެ މަތީން ދިރޭތަކެތީގެ ނަސްލު ޙިމާޔަތްކުރުމުގައި މިހާތަނަށް ގިނަގުނަ މަސައްކަތްތަކެއް ވަނީ ކޮށްފައެވެ. އެހެންކަމުން ދިވެހިރާއްޖެއިން އައި.ޔޫ.ސީ.އެން ގައި ބައިވެރިވުމުގެ ސަބަބުން ދުނިޔޭގައި ދިރޭތަކެއްޗާއި މާހައުލުތައް ހިމާޔަތްކުރުމަށް މަސައްކަތްކުރާ އެކިއެކި ފަރާތްތަކާއެކު ގުޅުން ބަދަހިކޮށް "ޕާޓްނާޝިޕް"ތައް ޤާއިމުކުރުމަށް މަގުފަހިވެގެންދާނެއެވެ. މީގެއިތުރުން އެކިއެކި ނެޓްވަރކްތަކަށް ތަޢާރަފުވެވި އޭގައި ބައިވެރިވުމުގެ ފުރުޞަތު ލިބިގެންދާނެއެވެ. މިގޮތުން ފަންނީ މަޢުލޫމާތު ޙިއްޞާކުރުމާއި، ތަޖުރިބާ ޙިއްޞާކުރުމަކީ ދިވެހިރާއްޖެއަށް އޭގެ ސަބަބުން މަންފާ ލިބިގެންދާނެ ކަންކަމެވެ. އަދި މިއީ، ދިރޭތަކެއްޗާއި، އެތަކެތީގެ މާހައުލު ހިމާޔަތްކޮށް ބެލެހެއްޓުމުގައި ރާއްޖޭގެ ފަންނީ ޤާބިލުކަން އިތުރުކުރުމަށްވެސް ލިބިގެންދާނެ ފުރުޞަތެކެވެ.


Fuluhun Nai Sifainge Allowance Bodu Kohfi - Vaguthu\nފުލުހުންނާއި ސިފައިންގެ އެލަވަންސް ބޮޑުކޮށްފި\nފުލުހުންނާއި ސިފައިންގެ އެލަވަންސް ބޮޑުކޮށްފި ކަމަށް ބައެއް މީޑިޔާތަކުން ބުނެފިއެވެ.\nބައެއް މީޑިއާ ތަކުން ރިޕޯޓްކޮށްފައިވާ ގޮތުގައި ސިފައިންނާއި ފުލުހުންގެ އަސާސީ އެލަވަންސް ބޮޑުކުރީ މި މަހުގެ ފުރަތަމަ ދުވަހުން ފެށިގެންނެވެ. އެހެންކަމުން މި ފެބްރުއަރީ މަހުން ފެށިގެން ސިފައިންނާއި ފުލުހުންނަށް ލިބޭނީ ބޮޑުކުރި އެލަވަންސެވެ.\nސިފައިންނާއި ފުލުހުންގެ އަސާސީ އެލަވަންސް ބޮޑުކުރި އިރު، އެންމެ ބޮޑަށް އެލަވަންސް ލިބޭ ރޭންކުތަކުގެ މީހުންނަށް ވެސް ބޮޑުވާނީ 1،500ރ.އާ ހަމައަށް ކަމަށާއި އަދި ކެޕްޓަން ރޭންކުން ފެށިގެން މަތީގެ ސިފައިންނާއި ޗީފް އިންސްޕެކްޓާ ރޭންކުން ފެށިގެން މަތީގެ ފުލުހުންނަށް އަސާސީ އެލަވަންސްގެ ގޮތުގައި ލިބޭނީ އެއްވަރަކަށް ކަމަށް ބައެއް ނޫސްތަކުން ރިޕޯޓް ކުރެއެވެ.\nމީޑިޔާ ތަކުގައި ރިޕޯޓްކޮށްފައިވާ ގޮތުން މި މަހުން ފެށިގެން ސިފައިންނާއި ފުލުހުންގެ އަސާސީ އެލަވަންސް ބޮޑުކުރި ކަމުގައި ވިޔަސް، ބޮޑުކުރި އެލަވަންސް ސިފައިންނާއި ފުލުހުންގެ އެކައުންޓަށް ޖަމާކުރާނީ މާޗް މަހުގެ މުސާރަ ދޭއިރު އެވެ.\nފުލުހުންނާއި ސިފައިންގެ އެލަންސް ބޮޑުކުރި އިރު މިމަހުން ފެށިގެން ސިވިލްސާރވިސް މުވައްޒަފުންނަށްވެސްވަނީ މުސާރަ ބޮޑުކުރުމުގެ ގޮތުން އެލަވަންސެއް ހަމަޖައްސާފައެވެ.\nއެގޮތުން ސިވިލްސާރވިސްގެ އެކި ރޭންކްތަކަށް 700 ރުފިޔާއާއި 1500 އާއި ދެމެދުގެ ފިކްސްޑް އެލަވަންސެއްވަނީ ހަމަޖައްސާފައެވެ.\nފެބުރުއަރީ 27, 2018 20:45\nކި ކި ކި ކި!\nފެބުރުއަރީ 27, 2018 20:56\nފެބުރުއަރީ 27, 2018 21:01\nތީ ބޮޑު ދޮގެއް.. އަދި ހަމަ ޔަޤީނުންވެސް ނުކުރޭ..\nފެބުރުއަރީ 27, 2018 21:12\nޢަސާސީ އެލަވަންސް ކޮޔާ އެލަވަންސެއް ފުލުހުންގެ މުސާރަގަ އިނންކަމެއް ނޭނގެ\nފެބުރުއަރީ 27, 2018 21:28\nޢަސާސީ އެލަވަންސޭ؟ އަސާސީ އެލަވަންސޭ ކިޔާ އެލަވަންސެއް ސިފައިންނާއި ފުލުހުންނަށް ލިބޭބާ؟\nފެބުރުއަރީ 27, 2018 23:03\nކޮބާރައިސް ނެއްތައަހަރުމެންނަން ކޮންމެވެސްވަރެއްޖައްސައިލާ\nފެބުރުއަރީ 28, 2018 00:11\nފެބުރުއަރީ 28, 2018 02:10\nސިފައިންނާއި ފުލުހުންގެ މުސާރަ ބޮޑުކުރި މިދިޔަ އަހަރުވެސް.. ދެންވީގޮތެއް ނޭނގެނީ..\nފެބުރުއަރީ 28, 2018 06:59\nކެނެރީގޭ ކަޅުމުހައްމަދު މަނިކުފާނު އަތުން މިޤައުމު ސަލާމަތްކުރުމަށްޓަކައި ބޮޑުކުރަންވީ އަދި އިތުރު އިނާޔަތްތަށްވެސް ދެއްވަންވީ\nފެބުރުއަރީ 28, 2018 08:06\nޢެލަވަންސް ބޮޑުނުވެގެނެއް ނޫޅޭ މުސާރަ ބޮޑުނުކުރަންޔާ ތި ބޭކާރު ކަމެއް\nފެބުރުއަރީ 28, 2018 08:34\nފެބުރުއަރީ 28, 2018 09:50\nފުލުހުންނާއި ސިފައިންނޭވެ. ނާނާ ހުވަފެން ދެން އިތުރަށް ނުބަލާށެވެ. މިދިޔަ އަހަރުވެސް ތިގޮތަށް މުސާރަ ބޮޑު ކޮށްދިން.. ވީ ކަމެއް ހަރާން.. ޔާމީނަށް ސަލާން


ހެލްތު މިނިސްޓަރ އަމީން މަޤާމުން އިސްތިއުފާ ދެއްވައިފި | Naares\nމިނިސްޓަރ އަބްދުﷲ އަމީން ހެލްތު މިނިސްޓަރުގެ މަޤާމުން އިސްތިއުފާ ދެއްވައިފިއެވެ.\nހެލްތު މިނިސްޓަރ އަމީން އިސްތިއުފާ ދެއްވީ، ރޭ ރައީސުލްޖުމްހޫރިއްޔާ އިބްރާހިމް މުޙައްމަދު ސޯލިހަށް ފޮނުއްވި ސިޓީއެއްގައެވެ.\nމި ސިޓީގައި އަމީން ވިދާޅުވީ، މަޤާމުން ދުރުކުރުމަށް ވާންކުރުމަކީ ކޮންމެހެން އެމަނިކުފާނަށް އަމާޒުވާ އެތިފަހަރެއް ކަމަށް ދެކެވަޑައިނުގަންނަވާ ކަމަށެވެ.\nއަދި އިސްތިއުފާ ދެއްވަނީ، މި ހާލަތާއި ގުޅިގެން ރައިސްއާއިއެކު ކުރި މަޝްވަރާއިން މި ހާލަތު ވަޒަން ކުރެވޭތީ، މަސްލަހަތު އެންމެ ރަނގަޅު ގޮތަކީ އެމަނިކުފާނު މަޤާމުން އިސްތިއުފާ ދިނުން ކަމަށް ގަބޫލުކުރެވޭތީ ކަމަށްވެސް ވިދާޅުވެފައިވެއެވެ.\nމީގެއިތުރުން ކޮވިޑާއިއެކު ޤައުމަށް ކުރިމަތިވެފައިވާ ގޮންޖެހުމުން އަރައިގަތުމަށް ބުރަ މަސައްކަތްތަކެއް ކުރަންޖެހޭ ކަމަށް ވިދާޅުވެ، ރާއްޖެއަކީ ސިޔާސީ ގޮތުން ހަލަބޮލި ވާދަވެރިކަންވެސް ބޮޑު ޤައުމެއް ކަމަށް ވިދާޅުވިއެވެ. އަދި ޒަމާނުއްސުރެ އުފެދިފައިވާ ސިޔާސީ ހަލަބޮލިކަމުގެ ސަބަބުން ޤައުމަށް ލިބެންޖެހޭ ހަޤީޤީ ކުރިއެރުމަށް އެތައް ހުރަސްތަކެއް ކުރިމަތިވާ ކަމަށްވެސް މިސިޓީގައި ވިދާޅުވެފައިވެއެވެ.\nއަމީން އިސްތިއުފާދެއްވާފައިމިވަނީ، ކޮވިޑް 19 ބަލި ޖެހޭ މީހުންނަށް ފަރުވާދިނުމަށް ގެނައުމަށް ހަމަޖެހިފައިވާ ވެންޓިލޭޓަރުގެ މައްސަލާގައި އޭނާ މަޤާމުން ވަކިކުރުމަށް އެމްޑީޕީގެ 24 މެމްބަރެއްގެ ސޮޔާއެކު، ރައްޔިތުންގެ މަޖިލީހަށް މައްސަލަ ވައްދާފައިވަނިކޮށްނެވެ.\nއެމް.ޑީ.ޕީ މެމްބަރުން އެ މައްސަލަ މަޖިލީހަށް ވެއްދީ، އަމީންގެ އިތުބާރު ނެތްކަމުގެ މައްސަލަ އެމްޑީޕީގެ ފަރާތުން މަޖިލީހަށް ހުށަހަޅަން ޕާލިމެންޓްރީ ގުރޫޕްގައި ނެގި ވޯޓު ފާސްނުވުމާ ގުޅިގެންނެވެ.


Roadha Mahaai Dhimaakoh Happy Market In Fini Kuri Kaaboathaketheege Agu Heyo Kohffi - Vaguthu\n6 މަސް ކުރިން ( އޭޕްރީލް 4, 2021 )\nއެހެން އަހަރު ތަކެކޭވެސް އެއްގޮތައް، މިއަހަރުގެ ރަމަޟާން މަހާއި ދިމާކޮށް ހެޕީމާކެޓުން އެތެރެކޮށް ވިއްކާ ބައެއް ޕްރޮޑަކްޓްތަކުގެ އަގުވަރަށް ބޮޑުތަން ހެޔޮކޮށްފިއެވެ.\nމިގޮތަަށް އަގުހެޔޮކުރެވުނު ބާވަތްތަކަކީފިނިކުރި ކުކުޅު، ކުކުޅު ފައި (ޗިކަން ޓްރަމްސްޓިކް)، ބީފް ޗަންކްސް، ބްރައުން އެގް، ފްރެންޗް ފްރައިސް، ކުކުޅު ކުރަނޑި (ޗިކަން ގިޒާޑް) ހިމެނެއެވެ.\nދުނިޔޭގެ އެކި ކަންކޮޅުތަކުގައި ވިއްކާ ތާޒާ އަދި އެންމެ ފެންވަރު ރަނގަޅު ގިނަ އަދަދެއްގެ ކެއިން ބުއިމުގެ ބާވަތްތައް ރާއްޖެ އަށް އެތެރެކޮށް ވިއްކާ ބަޔަކީ ހެޕީ މާކެޓެވެ.\nއަދި ބާޒާރުގައި އެވަގުތެއްގައި ވިއްކެން ހުރި އެންމެ އެކަށީގެންވާ އަގުގައި، ހޯލްސޭލްކޮށް އަދި ރީޓެއިލްކޮށް ވިއްކުމުގެ އިތުރުން ކަސްޓަމަރުންނަށް ފަސޭހަކަމާއި އެކީ ހެޕީމާކެޓުން ވިއްކާ ކާބޯތަކެތީގެ ވިޔަފާރި ކުރެވޭނެގޮތް އަބަދުވެސް ހަދައެވެ.އެގޮތުން ހެޕީމާކެޓްގެ ފިހާރަތަކުން ގަނޑުކޮށް މުދާ ފަރާތްތަކަށް އިތުރު އަގަކާއިނުލައި ޑެލިވަރީގެ ޙިދުމަތްވެސް ފޯރުކޮށްދެއެވެ. އަދިވރަށްރަށުގެ ވިޔަފާރިވެރިން ގަނޑުކޮށް މުދާ ގަންނަން ބޭނުންވާނަމަ، އެކުންފުންޏަށް ގުޅުމުން އޯޑަރު ނަގައިދީ ނުވަތަ ވައިބަރގެ ޒަރިއްޔާއިން އޯޑަރ ފޮނުވާލުމުން އެރަށު ބޯޓަކަށް ޑެލިވެރީ ކޮށްދީ ހަދައެވެ.\nފިނިކުރި ކާބޯތަކެތީގެ ގޮތުގައި ހެޕީމާކެޓް އިން ވިއްކާ ޕްރޮޓަކްތަކަކީ ފިނިކުރި ކުކުޅު އަދި ކުކުޅުގެ ބައިތައް، ގެރިމަހުގެ އެކި ބައިތައް، ލޭމްބްގެ އެކި ކަޓްތައް، މަޓަން ކަޓްސް، ހޯލް ޓަރކީ، ހޯލް ޑަކް، ޑެޓް ޝައުބް ބްރޭންޑްގެ ފްރޯޒަން ވެޖިޓަބަލްސް، ފްރެންޗް ފްރައިސް، ބަޓަރު، ޗީޒްގެ އެކި ބާވަތްތައް އަދި ފްރެންގަސޯލް ސޮސެޖް އެވެ.\nރައުޙް ހެޕީޑޭ ޖޫސް، ސެން ރެމޯ ޕާސްތާ، ޕުރާޓޯސްގެ ބޭކަރީ ޕްރޮޑަކްޓްސް، އޯލްޑަންބަރގަރ ކިރާއި ބަޓަރު، ބެގާ ޗީޒް، ކްރީމް ޗީޒް، ޗެންޓީޕެކް ވިޕިންގް ކްރީމް، ކޮމެލީ އައިސްކްރީމް ޕައުޑަރ އަދި ލައިފް ފެންމާކެޓްކޮށް ޑިސްޓްރިބިއުޓްކުރާ ކުންފުންޏަކީ ވެސް ހެޕީމާކެޓްއެވެ.\nހެޕީމާކެޓުން މިދިއަ ދެއަހަރުވެސް ވަރަށް ގިނަ އާ ޕްރޮޑަކްޓްތަކެއް ރާއްޖެ އެތެރެ ކޮށް ވިއްކަން ފަށާފައި ވެެއެވެ. އޭގެ ތެރޭގައި ސައުތް އެފްރިކާގެ މަޝްހޫރު ކަލިސްޓޯސް ޕެރީ ޕެރީ ސޯސް، ޑެނޯން އަލްޓްރާމެލް ޔޯގަރޓް، ރައުޙް ޔެލޯ ޖޫސް، ސެން ރެމޯ ގްލޫޓަން ފްރީ ޕާސްތާ، ސެން ރެމޯ އިންސްޓަންޓް ޕާސްތާގެ5ވައްތަރެއް، ފޯޗިއުން ބިރިޔާނީ ސްޕެޝަލް ބާސްމަތީ ރައިސް، ފޯޗިއުން ސަންލައިޓް ސަންފްލާވަރ އޮއިލް، ޗޮކިޓްސް އޯޓްސް ބިސްކިޓްސް، ވެގާ ބްރޭންޑްގެ ދަޅުކާނާގެ5ވައްތަރެއް ހިމެނެއެވެ. މީގެ އިތުރުން އިންޑިއާގެ މޮޅު މޫންގް ދާލް، މަސޫރު ދާލް، ލޮނުމެދު އަދި ފިޔާ ބަސްތާވެސް ހެޕީމާކެޓުން ވިއްކައެވެ.\nހެޕީމާކެޓުން އަލަށް ތައާރަފްކުރާ ޕްރޮޑަކްޓްތަކާއި ޑިސްކައުންޓް އޮފަރ ތަކުގެ އެންމެ ފަހުގެ މައުލޫމާތު ހެޕީމާކެޓްގެ ވައިބަރ ކޮމިއުނިޓީ އިން ލިބިލައްވާނެއެވެ.\nހެޕީމާކެޓުގެ އަމާޒަކީ ދުނިޔޭގެ އެކި ކަންކޮޅުތަކުގައި ވިއްކާ އެންމެ ކޮލިޓީ ރަނގަޅު ގިނަ އަދަދެއްގެ ކެއިން ބުއިމުގެ ބާވަތްތައް ރާއްޖެ އެތެރެކޮއް އެތަކެތި، ވިއްކެން ހުރި އެންމެ ހެޔޮއަގެއްގައި ފަސޭހަކަމާއި އެކީ ރާއްޖޭގެ ހުރިހާ ކަންކޮޅުތަކަށް ލިބޭނެގޮތް ހެދުމެވެ.\nމައި ޝޮޕް، އަމީނީ މަގު، ކ. މާލެ\nޔުނިޓީ 1، ބޮޑުތަކުރުފާނު މަގު، ކ. މާލެ\nހެޕީމާކެޓް ޝޮޕް 3، ބޮޑުތަކުރުފާނު މަގު، ކ. މާލެ\nހެޕީމާކެޓް ޝޮޕް 8، ނިރޮޅު މަގު، ކ. މާލެ\nހެޕީމާކެޓް ޕްރޮމޯޝަން ޝޮޕް، އަމީނީ މަގު، ކ. މާލެ\nހެޕީމާކެޓް ޝޮޕް 4، ނިރޮޅު މަގު، ހުޅުމާލެ\nހެޕީމާކެޓް އެކްސްޕީރިއެންސް ސެންޓަރ، ހުޅުމާލެ\nހެޕީމާކެޓް ޝޮޕް 6، ކަޅުތުއްކަލާ މަގު، ވިލިމާލެ\nހެޕީމާކެޓް ޝޮޕް 7، ކ.ހިންމަފުށި\nހެޕީމާކެޓް ޝޮޕް 10، ކުޅުދުއްފުށި ސިޓީ\nހެޕީމާކެޓް އައްޑޫ ޝޮޕް، ސ. ފޭދޫ، އައްޑޫ ސިޓީ\nހެޕީމާކެޓް ޝޮޕް 11، ސ. ހިތަދޫ، އައްޑޫ ސިޓީ\nއޭޕްރީލް 4, 2021 19:36\nބާރަށް ކުރިޔަށް ހެޕީ މާކެޓް ބާރަށް ކުރިޔަށް. އަބަދުވެސް ކުރިޔަށް.